text:
ཤར་ཕྱོགས་རྫོང་ཁག་༤ ནང་ གློག་མེ་ནམ་བཅོ་ཚུགས་ནི་ཨིན་ན་ ངེས་གཏན་མེདཔ།
༢༩/༩/༢༠༡༢ ད་རུང་ མོང་སྒར་རྫོང་ཁག་གི་ རྒེད་འོག་༥ ནང་ འགྲུལ་འཕྲིན་གྱི་ ཡོངས་འབྲེལ་རྒྱུན་ལམ་ཚུ་ཡང་ མེདཔ་ཐལ་ཡོདཔ།
༉ སྤྱི་ཟླ་༩ པའི་ཚེས་༢༥ གི་ དྲོ་པའི་ཆུ་ཚོད་༡.༣༠ དེ་ཅིག་ཁར་ ཤར་ཕྱོགས་མོང་སྒར་དང་ ལྷུན་རྩེ་ བཀྲིས་སྒང་ བཀྲིས་གཡང་རྩེ་རྫོང་ཁག་༤ ནང་ གློག་མེ་མེདཔ་ཐལ་ཏེ་ ཉིན་གྲངས་༤ ལང་སོ་རུང་ ད་ལྟོའི་བར་ན་ཡང་ ལོག་བཅོ་མ་ཚུགས་པར་ ལུས་ཡོདཔ་ཨིན་པས།
༉ སྤྱི་ཟླ་༩ པའི་ཚེས་༢༥ གི་ དྲོ་པའི་ཆུ་ཚོད་༡.༣༠ དེ་ཅིག་ཁར་ ཤར་ཕྱོགས་མོང་སྒར་དང་ ལྷུན་རྩེ་ བཀྲིས་སྒང་ བཀྲིས་གཡང་རྩེ་རྫོང་ཁག་༤ ནང་ གློག་མེ་མེདཔ་ཐལ་ཏེ་ ཉིན་གྲངས་༤ ལང་སོ་རུང་ ད་ལྟོའི་བར་ན་ཡང་ ལོག་བཅོ་མ་ཚུགས་པར་ ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:13 PM No comments:
དམག་སྡེའི་འགུབ་བདག་ཅིག་གིས་ ལག་ཁྲམ་མེད་པའི་ས་ཆ་ནང་ སྒྲིང་ཁྱིམ་བཟོ་སྐྲུན།
༢༩/༩/༢༠༡༢ ༉ དགེ་ལེགས་ཕུག་རྒེད་འོག་ ལས་སྐྱིད་ཐང་ལུ་ ལག་ཁྲམ་མེད་པའི་ ས་ཆ་ནང་ སྒྲིང་ཁྱིམ་ཐོག་ཚད་༣ འབད་མི་ཅིག་ བཟོ་སྐྲུན་འབད་ནི་ འགོ་བཙུགས་པའི་ཤུལ་ལུ་ དྲུང་ཁག་བདག་སྐྱོང་གིས་ བཀག་ཆ་འབད་དེ་ ཟླཝ་༤ དེ་ཅིག་ ལང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:11 PM No comments:
གནས་ཚུལ་མདོར་བསྡུས།
༢༩/༩/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:10 PM No comments:
རྩོད་བཤེར་གྱི་དོན་ལས་ རྫོང་ཁག་ཁྲིམས་ འདུན་ལུ་གཏང་ནི།
༢༩/༩/༢༠༡༢ ༉ ཁ་ཙ་ བུམ་ཐང་སྟང་རྒེད་འོག་ སྦས་ཟུར་གཡུས་ཚན་ནང་ སྐྱེས་ལོ་༤༦ ལང་མི་ ཕོ་སྐྱེས་ཅིག་གིས་ ཁོ་རའི་ ཆ་རོགས་ལུ་ ཏོག་ཙེ་གིས་ བླུགས་བྱིན་མི་ལུ་བརྟེན་ ཁྲིམས་སྲུང་འགག་པ་གིས་ དོ་དམ་འོག་ལུ་ བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:05 PM No comments:
ཚོད་བསྲེ་ཚུ་ ག་ཐོབ་བཙོང་མི་ལུ་ ཚོད་བསྲེ་ཚོང་པ་ཚུ་ལས་ཉོགས་བཤད།
༢༩/༩/༢༠༡༢ ༉ ད་རིས་བཟུམ་མའི་ དུས་ཚོད་ནང་ འབྲུག་ལུ་ ཚོད་བསྲེའི་ཚོང་འབྲེལ་ ལེགས་ཤོམ་སྦེ་ འཐབ་ཚུགསཔ་ཨིན་རུང་ ཁྲོམ་གྱི་ཕྱི་ཁ་ལས་ཕར་ ཚོད་བསྲེ་ཚུ་ ག་ཐོབ་སྦེ་བཙོང་མི་ ལེ་ཤ་ཐོན་མི་ལུ་བརྟེན་ ཕུན་ཚོགས་གླིང་གི་ ཚོད་བསྲེ་ཚོང་འབྲེལ་ཚུ་ལུ་ ཐོ་ཕོགཔ་མས་ཟེར་ ཚོད་བསྲེ་ཚོང་པ་ཚུ་གིས་ ཉོགས་བཤད་བཀོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:04 PM No comments:
གནས་ཚུལ་མདོར་བསྡུས།
༢༩/༩/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:02 PM No comments:
གཡུས་ཚན་༦ གིས་ རྒེད་འོག་སོ་སོ་དགོ་པའི་ཞུ་བ།
༢༩/༩/༢༠༡༢ ༉ བསམ་རྩེ་རྡོ་རོ་ཁ་དྲུང་ཁག་ རྡོ་ཕུག་ཅན་རྒེད་འོག་ནང་ གཡུས་ཚན་༦ གྱི་ མི་སེར་ཚུ་ རྒེད་འོག་ལྟེ་བའི་ནང་ འགྱོ་ནིའི་དོན་ལུ་ ཨ་རྟག་ར་ དུས་ཡུན་ཆུ་ཚོད་༣ ལྷགཔ་ཅིག་ ཚལ་མ་བདའ་སྟེ་ ལམ་འགྱོ་དགོཔ་ལས་ ཁོང་གི་དོན་ལུ་ རྒེད་འོག་སོ་སོ་ཅིག་ དགོ་འདོད་བསྐྱེདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:01 PM No comments:
ཆུམ་ཐོན་པའི་གཡུས་ཁར་ གེ་ཟའི་མཁོ་མངགས་འབད་མི་ ལེ་ཤ་ཐོན་དོ་ཡོདཔ།
༢༩/༩/༢༠༡༢ ༉ སྤུ་ན་ཁ་དེ་ ནུབ་ཕྱོགས་རྫོང་ཁག་ཚུ་གི་གྲས་ལས་ འབྱ་འཚོ་སའི་ རྫོང་ཁག་སྦོམ་ཤོས་ཅིག་ཨིནམ་ལས་ གེ་ཟ་འཛུགས་སྐྱོང་གི་ ལཱ་འབད་མི་ ཉུང་ནི་དེ་གིས་ ད་རེས་ གེ་ཟ་ལུ་བརྟེན་སྡོད་མི་ གཅེས་ཐ་དང་ ཁོ་རའི་གནས་ཚང་ ཚེ་རིང་ལྷ་མོ་གིས་ གེ་ཟའི་ཚོང་སྒྱུར་འཐབ་སྟེ་ མི་ཚེ་དགའ་ཏོག་ཏོ་སྦེ་ སྐྱོང་ཚུགས་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:55 PM No comments:
གཏམ་ཞིང་ཕག་ལ་མཆོད་པ་གྲོལ་ཡོདཔ།
༢༨/༩/༢༠༡༢ ༉ ལོ་བསྟར་བཞིན་དུ་གནང་སྲོལ་ཡོད་པའི་ ཉིན་གྲངས་༣ གྱི་ གཏམ་ཞིང་ ཕག་ལ་མཆོད་པ་དེ་ ཁ་ཙ་ མཇུག་བསྡུ་མི་དང་འབྲེལ་ ཡོངས་གྲགས་ལུ་ ལྤགས་པ་དབང་ཟེར་མིའི་དབང་ཞུ་བར་ དད་ཅན་བརྒྱ་ལས་བཅད་དེ་ འཛོམས་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:35 PM No comments:
ས་མཚམས་ཁྲོམ་སྡེ་༣ ནང་ འཆོལ་ནད་བཀག་ཐབས་ གཙོ་བོར་བཏོན་ནི།
༢༨/༩/༢༠༡༢ ད་རིས་ འབྲུག་གིས་ འཛམ་གླིང་འཆོལ་ནད་ཀྱི་ ཉིནམ་བརྩི་སྲུང་འབད་ནི་ཨིན་པས།
༉ ད་རིས་ ཕུན་ཚོགས་གླིང་དང་ དགེ་ལེགས་ཕུག་ བསམ་གྲུབ་ལྗོངས་མཁར་ཚུ་ནང་ འཛམ་གླིང་འཆོལ་ནད་ཀྱི་ ཉིནམ་བརྩི་སྲུང་འབད་ནི་ཨིནམ་ད་ དེ་ཡང་ གཙོ་བོ་ར་ འཆོལ་ནད་དེ་ མང་ཤོས་ར་ འབྲུག་གི་ས་མཚམས་བདའ་སྟེ་ ཐོན་མི་ལུ་བརྟེན་ཨིན་པས།
༉ ད་རིས་ ཕུན་ཚོགས་གླིང་དང་ དགེ་ལེགས་ཕུག་ བསམ་གྲུབ་ལྗོངས་མཁར་ཚུ་ནང་ འཛམ་གླིང་འཆོལ་ནད་ཀྱི་ ཉིནམ་བརྩི་སྲུང་འབད་ནི་ཨིནམ་ད་ དེ་ཡང་ གཙོ་བོ་ར་ འཆོལ་ནད་དེ་ མང་ཤོས་ར་ འབྲུག་གི་ས་མཚམས་བདའ་སྟེ་ ཐོན་མི་ལུ་བརྟེན་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:27 PM No comments:
རྡོ་དཀྲུམ་འཕྲུལ་ཚུ་ ལཱ་མེད་པར་ ཐོགས་ལུས་ཡོདཔ།
༢༨/༩/༢༠༡༢ ༉ སྤྱི་ཟླ་༩ པའི་ཚེས་༩ ལུ་ རྒྱལ་ཡོངས་མཐའ་འཁོར་གནས་སྟངས་ལྷན་ཚོགས་ཀྱིས་ སྤུ་ན་གཙང་ཆུ་གློག་མེ་ལས་འགུལ་དང་པ་དང་༢ པ་ལུ་ བཀྲམ་སྤེལ་འབད་མི་ དབང་འདུས་ཕོ་བྲང་ རྒྱུ་གོངམ་ལོགས་ཀྱི་ རྡོ་བཏོན་ས་ཁོངས་དེ་ གནས་སྐབས་ཅིག་གི་དོན་ལུ་ བཀག་འཛིན་འབད་བའི་ཤུལ་ལུ་ གློག་མེ་ལས་འགུལ་དེ་གཉིས་ནང་ ལཱ་འབད་མི་ རྒྱ་གར་ལས་སྡེའི་ འཕྲུལ་ཆས་ཚུ་ ལཱ་མེད་པར་ ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:26 PM No comments:
འབྲུག་གིས་ ཀ་ར་ཏི་རྩེད་འགྲན་ནང་ལས་རྒྱལ་ཁ།
༢༨/༩/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:24 PM No comments:
བཙོན་པ་བྱོག་སོང་མི་༢ ལུ་ རྒྱབ་སྐྱོར་འབད་མི་འཛིན་བཟུང་།
༢༨/༩/༢༠༡༢ ༉ སྤྱི་ཟླ་༩ པའི་ཚེས་༢ ལུ་ ཐིམ་ཕུ་ཁྲོམ་སྡེ་ཁྲིམས་སྲུང་འགག་སྡེའི་ དོ་དམ་ཁང་ནང་ལས་ བྱོག་སོང་མི་ བཙོན་པ་༢ ལུ་ གནསཔ་བརྙ་བཅུག་མི་ སྤ་རོ་ལས་ སྐྱེས་ལོ་༤༠ ལང་མི་ ཕོ་སྐྱེས་ཅིག་ ཁྲིམས་སྲུང་འགག་པ་གིས་ འཛིན་བཟུང་འབད་ཡོདཔ་ད་ དེ་བསྒང་ བཙོན་པ་༢ ཧཱ་ལུ་ བྱོག་འགྱོ་བའི་བསྒང་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:19 PM No comments:
གློག་རྒྱུན་ར་བ་ལུ་བརྟེན་ མི་སེར་ཚུ་ ལོ་ཐོག་སྲུང་མ་དགོ་པའི་ཕན་ཁྱད།
༢༨/༩/༢༠༡༢ ༉ བསམ་གྲུབ་ལྗོངས་མཁར་རྫོང་ཁག་ གླང་ཆེན་ཕུག་རྒེད་འོག་ནང་ དུས་ཅི་ལས་ གྲོང་གསེབ་མི་སེར་ཚུ་ ནུབ་མོར་རང་སོའི་ལོ་ཐོག་སྲུང་མ་དགོཔ་མ་ཚད་ ད་རིས་ཀྱི་ ལོ་ཐོག་གི་ ཐོན་ཤུགས་ཚུ་ཡང་ ཧྲིལ་བུམ་སྦེ་ འཐོབ་ཚུགས་པའི་ རེ་བ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:12 PM No comments:
སྤ་རོཔ་ཚུ་གིས་ ལོ་ཐོག་གསར་ཕུད་བཏོག་པའི་བསྒང་ཡོདཔ།
༢༧/༩/༢༠༡༢ ༉ ད་རེས་ནངས་པ་ སྤ་རོའི་གཞུང་ལམ་བདའ་སྟེ་ ལམ་འགྲུལ་འབད་མི་ཚུ་གིས་ ལམ་གཡས་གཡོན་ལུ་ཡོད་མི་ ཨ་རིང་ཚུ་ནང་ ཨམ་སྲུ་ཚུ་གིས་ མགུ་རས་དཀྱི་སྟེ་ འབྱ་སྲིབ་དང་ རེད་ཀྱི་གསར་ཕུད་བཏོག་སར་ མཐོང་གསལ་བྱུང་མི་དེ་ གནམ་སེར་ཁ་འཐོན་རན་པའི་ བརྡ་མཚོན་ཅིག་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:38 PM No comments:
སྒོ་ནོར་མང་ཤོས་ར་ འཕརཝ་ཚུ་གིས་ བསད་དོ་ཡོདཔ།
༢༧/༩/༢༠༡༢ ༉ སོ་ནམ་ལྷན་ཁག་ ནགས་ཚལ་དང་ གླིང་ཁ་ཞབས་ཏོག་ལས་ཁུངས་ཀྱི་ འགོ་དཔོན་ཚུ་གིས་ མི་དང་ རི་དྭགས་སེམས་ཅན་གྱི་ བྲེལ་ཟིང་སྐོར་ལས་ ཞིབ་འཚོལ་ཅིག་འབདཝ་ད་ སྒོ་ནོར་སེམས་ཅན་ཚུ་ལུ་ གནོདཔ་བཀལ་མི་ རི་དྭགས་སེམས་ཅན་ཚུ་གི་གྲས་ལས་ མཐོ་ཤོས་ར་ འཕརཝ་ཚུ་ཨིན་པའི་མངོན་གསལ་བྱུང་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:35 PM No comments:
སྣུམ་འཁོར་གྱི་ ཇོ་བདག་ལུ་ རྨ་སྐྱོན་ཚབས་ཆེན་བྱུང་ཡོདཔ།
༢༧/༩/༢༠༡༢ ༉ བུམ་ཐང་ལས་ སྐྱེས་ལོ་༣༤ ལང་མི་ ཕོ་སྐྱེས་ཅིག་ སྤྱི་ཟླ་༩ པའི་ཚེས་༢༥ གི་ཉིན་མར་ ཕུན་ཚོགས་གླིང་ལུ་འགྱོཝ་ད་ ས་གནས་ ཕྱ་སི་ལ་ཁ་དང་ པ་དི་ཆུའི་བར་ན་ ཁོ་ར་བདའ་འགྱོ་མི་ སྣུམ་འཁོར་ཀཱར་དེ་ ལམ་འོག་ལས་མར་ རྦོབ་རིལ་ཡར་སོཔ་ལས་ རྨ་སྐྱོན་ཤུགས་སྦེ་ར་བྱུང་སྟེ་ ཐིམ་ཕུ་སྨན་ཁང་ནང་བསྐྱལ་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:30 PM No comments:
མོང་སྒར་ལུ་ དད་ཅན་སྟོང་ཕྲག་ལེ་ཤ་ཅིག་གིས་ བཀའ་ཁྲིད་ཞུ་ཡོདཔ།
༢༧/༩/༢༠༡༢ ༉ རྒྱལ་ཁབ་ཀྱི་ རྫོང་ཁག་ལ་ལུ་ཅིག་ནང་ ལོ་བསྟར་གྱི་ ཚེས་བཅུ་ཚུ་ལུ་བརྟེན་ འུར་བྱེལ་འཐབ་པའི་བསྒང་ཡོདཔ་བཞིན་དུ་ འདས་པའི་ཉིན་གྲངས་༡༡ གི་རིང་ མོང་སྒར་ལུ་ཡང་ ཆོས་ཕྱོགས་དང་འབྲེལ་བའི་ འུར་སྒྲ་སྦོམ་བྱུང་མི་དེ་ རང་ཟླ་༨ པའི་ཚེས་༡༠ ལུ་ མཇུག་བསྡུ་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:29 PM No comments:
རྐང་འགྲུལཔ་ཚུ་གི་དོན་ལུ་ སྣུམ་འཁོར་ལམ་གུ་ལས་ ཟམ་རྐྱབ་ནི།
༢༧/༩/༢༠༡༢ ༉ ཐིམ་ཕུ་ཁྲོམ་གྱི་ སྣུམ་འཁོར་ལམ་བདའ་སྟེ་ མི་མང་རྐང་ཐང་སྦེ་ རྒྱུན་འགྲུལ་འཐབ་མི་ཚུ་གི་དོན་ལུ་ སྣུམ་འཁོར་ལམ་སྐེདཔ་བཏོག་འགྱོ་ནིའི་དོན་ལུ་ འོག་ལམ་དང་ སྣུམ་འཁོར་ལམ་གི་གུ་ལས་ཕར་ རྐང་ཐང་འགྱོ་ནིའི་དོན་ལུ་ ཟམ་རྐྱབ་དགོཔ་དེ་ ཐིམ་ཕུ་ཁྲོམ་སྡེའི་འཆར་གཞིའི་གྲས་ལས་ གཙོ་རིམ་ཅན་ཅིག་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:27 PM No comments:
ལོ་ལྷག་སོ་རུང་ རྒུད་འཐུས་མ་འཐོབ་པར་ཡོདཔ།
༢༧/༩/༢༠༡༢ ༉ དར་དཀར་ནང་ འབྲུག་རྗེས་སྒང་རྒེད་འོག་ ཐང་ན་གཡུས་ཚན་ལས་ སྐྱེས་ལོ་༤༦ ལང་མི་ རིན་ཆེན་མོ་གི་ ཁྱིམ་དེ་ འདས་པའི་ཟླཝ་༩ དེ་ཅིག་གི་ཧེ་མར་ མེ་རྐྱེན་ཤོར་ཏེ་ ཐལ་བར་བརླགས་བཏང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:21 PM No comments:
ཤར་ཕྱོགས་རྫོང་ཁག་༤ ནང་ གློག་མེ་མེད་པར་ ཉིནམ་༣ སོང་ཡོདཔ།
༢༧/༩/༢༠༡༢ ༉ མོང་སྒར་དང་ པདྨ་དགའ་ཚལ་གྱི་བར་ན་ གློག་མེའི་བརྒྱུད་ཆས་ ཀཱན་ཌག་ཊར་ཅིག་ མེདཔ་ཐལ་སོཔ་ལས་ ཤར་ཕྱོགས་རྫོང་ཁག་༤ ནང་ སྤྱི་ཟླ་༩ པའི་ཚེས་༢༤ གི་ ནུབ་མོའི་ཆུ་ཚོད་༡ དེ་ཅིག་ལས་ གློག་མེ་མེདཔ་ལས་ མི་མང་གི་ ཞབས་ཏོག་ཚུ་ལུ་ བར་ཆད་རྐྱབ་སྟེ་ཡོདཔ་ཨིན།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:18 PM No comments:
བློན་ཆེན་གྱིས་ འཛམ་གླིང་སྤྱི་ཚོགས་ནང་ རེས་གཟའ་སྤེན་པ་ལུ་ གསུང་བཤད་གནང་ནི།
༢༧/༩/༢༠༡༢ ༉ ནིའུ་ཡོག་ལུ་ འཛམ་གླིང་སྤྱི་ཚོགས་ཡོངས་ཁྱབ་ཚོགས་འདུའི་ ཚོགས་ཐེངས་༦༧ པའི་ནང་ བཅའ་མར་གཏོགས་ནིའི་དོན་ལུ་ འབྲུག་གཞུང་གི་ འཐུས་མི་སྡེ་ཚན་འགོ་ཁྲིད་ཐོག་ བྱོན་ཡོད་མི་ བློན་ཆེན་འཇིགས་མེད་འོད་ཟེར་འཕྲིན་ལས་མཆོག་གིས་ ནངས་པ་དྲོ་པར་ རྒྱལ་སྤྱི་ཚོགས་འདུའི་ནང་ གསུང་བཤད་གནང་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:17 PM No comments:
རིན་མེད་བརྒྱུད་འཕྲིན་ཨང་གྲངས་ཞབས་ཏོག་ ལག་ལེན་འཐབ་མི་མེདཔ།
༢༧/༩/༢༠༡༢ ༉ སློབ་ཕྲུག་ཚུ་གི་ ཕན་ཐབས་ལུ་དམིགས་ཏེ་ དུས་ཅི་ སྤྱི་ཟླ་༦ པའི་ཚེས་༢ ལུ་ ཤེས་རིག་རྩ་གཞུང་ཞིབ་འཚོལ་དང་ གོང་འཕེལ་ལས་ཁུངས་ནང་ སློབ་དཔོན་ལིང་ཀ་ཟེར་མི་ རིན་མེད་ཐོག་ བརྒྱུད་འཕྲིན་གཏང་ནི་གི་ ཞབས་ཏོག་ཨང་གྲངས་ཅིག་ འགོ་བཙུགས་ཏེ་ ཟླཝ་༣ ལང་ཡོད་རུང་ ལག་ལེན་འཐབ་མི་ མི་འཐོན་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:16 PM No comments:
དབང་འདུས་རྫོང་གི་ མེ་རྐྱེན་ནང་ གསེར་སྒྲོན་མའི་སྐུ་༢༠ དེ་ཅིག་འཚིགས་ཡོདཔ།
༢༦/༩/༢༠༡༢ ༉ དུས་རབས་༡༧ པའི་ནང་ ཞབས་དྲུང་ངག་དབང་རྣམ་རྒྱལ་གྱིས་ བཞེངས་གནང་མི་ དབང་འདུས་ཕོ་བྲང་རྫོང་དེ་ དུས་ཅི་ སྤྱི་ཟླ་༦ པའི་ཚེས་༢༤ ལུ་ མེ་མཆོད་བཞེས་པའི་སྐབས་ གསེར་སྒྲོན་མའི་སྐུ་༢༠ དེ་ཅིག་ མེ་གིས་འཚིགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:39 PM No comments:
མི་དབང་རྒྱལ་བཙུན་རྣམ་༢ དབང་འདུས་ཚེས་བཅུ་ནང་ བྱོན་གནང་ཡོདཔ།
༢༦/༩/༢༠༡༢ ༉ ཁ་ཙ་ དབང་འདུས་ཕོ་བྲང་གི་ ལོ་བསྟར་ཚེས་བཅུ་ཉིན་མཇུག་ནང་ མི་དབང་མངའ་བདག་རིན་པོ་ཆེ་མཆོག་དང་ མི་དབང་རྒྱལ་བཙུན་རྗེ་བཙུན་རྣམ་༢ ཆིབས་བསྐྱོད་གནང་ཐོག་ལས་ ཚོགས་གླིང་དང་ གིང་འཆམ་ གུ་རུ་མཚན་བརྒྱད་ཀྱི་སྐུ་འཆམ་ཚུ་ གཟིགས་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:36 PM No comments:
དུས་ཅི་ དོག་མ་གི་ འོང་འབབ་རྒྱ་ཆེཝ་བཟོ་མི་ཚུགས་ནི།
༢༦/༩/༢༠༡༢ ༉ བསམ་གྲུབ་ལྗོངས་མཁར་ཇོ་མོ་གཙང་ཁ་དྲུང་ཁག་ གླང་ཆེན་ཕུག་རྒེད་འོག་གི་ མི་སེར་ཚུ་གི་དོན་ལུ་ ས་སྒའི་ཤུལ་ལས་ར་ དོག་མ་ཤིང་དེ་ འབབ་ཁུངས་ཀྱི་ ཐོན་ཁུངས་གཙོ་ཅན་ཅིག་ཨིན་རུང་ དུས་ཅིའི་ལོ་ནང་ དངུལ་རྐྱང་གི་འོང་འབབ་ མར་འབབ་འགྱོ་ནི་བཟུམ་ཅིག་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:31 PM No comments:
རྒྱ་གར་གྱི་ རུ་པི་ཐོབ་ཐབས་ལུ་ ཐབས་བྱུས་ལག་ལེན་ མཐར་འཁྱོལ་བྱུང་མ་ཚུགསཔ།
༢༦/༩/༢༠༡༢ ༉ ཕུན་ཚོགས་གླིང་ལུང་ཕྱོགས་འོང་འབབ་དང་ ཅ་དམ་ཡིག་ཚང་གིས་ བདུན་ཕྲག་༡ ཀྱི་རིང་ དྲི་ཞིབ་འབད་བའི་ཤུལ་ལུ་ དཔག་བསམ་ཁ་བཟོ་གྲྭ་འཕྲུལ་ཁང་གི་ ལས་བྱེདཔ་ཅིག་གིས་ ནང་འདྲེན་པ་གཞན་ཚུ་གི་ མིང་བཙུགས་ཐོག་ལས་ ཡིག་ཆ་རྫུས་བཟོ་དང་ ཤོབ་རྐྱབ་སྟེ་ ཅ་ཆས་གསལ་སྟོན་འབད་བའི་ ཤེས་རྟོགས་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:30 PM No comments:
ཡོངས་གྲགས་ཅན་གྱི་ ཐིམ་ཕུའི་ཚེས་བཅུ་ཉིནམ་༢ པ།
༢༦/༩/༢༠༡༢ ༉ ཐིམ་ཕུ་ཚེས་བཅུའི་སྐབས་ལུ་ བྱིན་རླབས་ཅན་གྱི་ གར་འཆམ་གནང་སར་ དད་ཅན་གྱི་མི་སེར་ སྟོང་ཕྲག་ལས་བཅད་མི་ཚུ་གིས་ རང་གི་གྱོན་ཆས་ ལེགས་ཤོམ་ཚུ་གྱོན་ཏེ་ གཟབ་སྤྲོས་རྡིག་ཐོག་ལས་ རྟེན་འབྲེལ་ཐང་ནང་ ཁྲ་ཅནམ་ཅནམ་སྦེ་ འཛོམས་དོ་ཡོདཔ་མ་ཚད་ ཕྱི་རྒྱལ་ཁབ་ནང་ལ
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:28 PM No comments:
རྒྱལ་བཙུན་བཀྲ་ཤིས་མངའ་གསོལ་གྱི་ དུས་དྲན་གུས་བཏུད་ལུ་ མེ་ཏོག་ཕུལ་ཡོདཔ།
༢༦/༩/༢༠༡༢ ༉ སྤྱི་ཟླ་༩ པའི་ཚེས་༢༢ ལུ་ ཁྲུས་བབས་ཀྱི་ ཉིནམ་དང་བསྟུན་ ནེ་དར་ལེནསི་གི་ས་གནས་ བེན་ལོ་ལུ་ འཛམ་གླིང་ལྡུམ་ར་རིག་པའི་འགྲེམ་སྟོན་དེ་ནང་ ལྟདམོ་ལྟ་མི་ སྟོང་ཕྲག་ལེ་ཤ་ཅིག་ སྤུངས་འཛོམས་འབད་སར་ འབྲུག་གི་ཉིནམ་བརྩི་སྲུང་ འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:22 PM No comments:
སྐོར་ཕུག་གཡུས་ཚན་ནང་ མེ་རྐྱེན་ལུ་བརྟེན་ ཉམས་རྒུད་བྱུང་མི་ཚུ་ལུ་ རྒུད་གསོའི་གྲོགས་རམ།
༢༦/༩/༢༠༡༢
༉ སྤྱི་ཟླ་༩ པའི་ཚེས་༢༣ ལུ་ ཀྲོང་གསར་རྫོང་ཁག་གི་ མཐའ་ཟུར་ས་གནས་ སྐོར་ཕུག་གཡུས་ཚན་ནང་ མེ་རྐྱེན་བྱུང་པའི་སྐབས་ རང་ལུགས་ཀྱི་ སྡོད་ཁྱིམ་༢ མེ་གིས་འཚིགས་ཏེ་ སྡོད་གནས་མེདཔ་བཟོ་མི་ བཟའ་ཚང་ཚུ་ལུ་ གློ་བུར་གྱི་ མཐུན་རྐྱེན་ཚུ་ བྱིན་ཡོདཔ་ཨིན་པས།
༉ སྤྱི་ཟླ་༩ པའི་ཚེས་༢༣ ལུ་ ཀྲོང་གསར་རྫོང་ཁག་གི་ མཐའ་ཟུར་ས་གནས་ སྐོར་ཕུག་གཡུས་ཚན་ནང་ མེ་རྐྱེན་བྱུང་པའི་སྐབས་ རང་ལུགས་ཀྱི་ སྡོད་ཁྱིམ་༢ མེ་གིས་འཚིགས་ཏེ་ སྡོད་གནས་མེདཔ་བཟོ་མི་ བཟའ་ཚང་ཚུ་ལུ་ གློ་བུར་གྱི་ མཐུན་རྐྱེན་ཚུ་ བྱིན་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:18 PM No comments:
སྤེལ་དཔོན་གྱིས་ ཨར་རྐུན་འབད་བའི་ ཞིབ་དཔྱད་མཇུག་མ་བསྡུ་བར་ཡོདཔ།
༢༦/༩/༢༠༡༢ ཨར་རྐུན་གྱི་ ཅ་ཆས་ཚུ་ ཇོ་བདག་ག་དང་ག་གི་ཨིན་ན་ བདེན་དཔྱད་འབད་མ་ཚུགས་པར་ལུས་ནུག།
༉ ཁྲིམས་སྲུང་འགག་སྡེའི་ སྤེལ་དཔོན་ཅིག་གིས་ ཐིམ་ཕུ་ཁྲོམ་སྡེའི་ནང ཨར་རྐུན་མང་རབས་ཅིག་ འབད་བའི་ཁར་ རང་གི་འབབ་ཁུངས་དང་མ་འཁྲིལ་བའི་ རྒྱུ་དངོས་འཆང་མི་ལུ་བརྟེན་ དུས་ཅི་ སྤྱི་ཟླ་༦ པའི་ནང་ དོ་དམ་འོག་ལུ་བཞག་ཡོད་རུང་ ད་ལྟོའི་བར་ན་ཡང་ ཞིབ་དཔྱད་འཕྲོ་མཐུད་འབད་བའི་བསྒང་ཡོད་ཟེར་ ཐིམ་ཕུའི་ཁྲིམས་སྲུང་འགག་པ་གིས་ སླབ་ཨིན་པས།
༉ ཁྲིམས་སྲུང་འགག་སྡེའི་ སྤེལ་དཔོན་ཅིག་གིས་ ཐིམ་ཕུ་ཁྲོམ་སྡེའི་ནང ཨར་རྐུན་མང་རབས་ཅིག་ འབད་བའི་ཁར་ རང་གི་འབབ་ཁུངས་དང་མ་འཁྲིལ་བའི་ རྒྱུ་དངོས་འཆང་མི་ལུ་བརྟེན་ དུས་ཅི་ སྤྱི་ཟླ་༦ པའི་ནང་ དོ་དམ་འོག་ལུ་བཞག་ཡོད་རུང་ ད་ལྟོའི་བར་ན་ཡང་ ཞིབ་དཔྱད་འཕྲོ་མཐུད་འབད་བའི་བསྒང་ཡོད་ཟེར་ ཐིམ་ཕུའི་ཁྲིམས་སྲུང་འགག་པ་གིས་ སླབ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:15 PM No comments:
དུས་ཅི་ དབང་འདུས་རྫོང་ཁག་ནང་ ལོ་ལེགས་ནིའི་བརྡ་མཚོན་སྟོན་ཡོདཔ།
༢༥/༩/༢༠༡༢ ༉ དབང་འདུས་ཕོ་བྲང་ ལོ་བསྟར་ཚེས་བཅུའི་ རྟེན་འབྲེལ་དང་འཁྲིལ་བ་ཅིན་ ད་ལས་ཕར་ ལོ་གཅིག་གི་རིང་ རྫོང་ཁག་ནང་ ལོ་ལེགས་ནི་ཨིནམ་ད་ དེ་ཡང་ ཁ་ཙ་ ཚེས་བཅུ་ཉིནམ་༣ པའི་ནང་ རྡོ་ལུང་པའི་ རཀྴ་མགོ་འཆམ་རྐྱབ་པའི་སྐབས་ བརྡ་མཚོན་སྟོན་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:45 PM No comments:
རྡོ་གཞོང་དགོན་པའི་ གཅན་གཟན་སྟག་གིས་ ད་རུང་ གླང་༡ ལུ་ གནོདཔ་བཀལ་ཡོདཔ།
༢༥/༩/༢༠༡༢ ནགས་ཚལ་འགོ་དཔོན་གྱི་ སྡེ་ཚན་སོ་སོ་ཅིག་གིས་ སྟག་བཟུང་ནིའི་དོན་ལུ་ ཧིང་བཀལ་བཞག་ནུག།
༉ ཀྲོང་གསར་རྡོ་གཞོང་དགོན་པ་ལུ་ སྒོ་ནོར་སེམས་ཅན་ཚུ་ལུ་ གནོདཔ་བཀལ་མི་ གཅན་གཟན་སྟག་དེ་ ད་ལྟོའི་བར་ན་ཡང་ བཟུང་མ་ཚུགས་པར་ཡོདཔ་ལས་ ད་རུང་ ནགས་ཚལ་འགོ་དཔོན་སྡེ་ཚན་གསརཔ་ཅིག་ ས་ཁོངས་དེ་ནང་འོང་ནུག།
༉ ཀྲོང་གསར་རྡོ་གཞོང་དགོན་པ་ལུ་ སྒོ་ནོར་སེམས་ཅན་ཚུ་ལུ་ གནོདཔ་བཀལ་མི་ གཅན་གཟན་སྟག་དེ་ ད་ལྟོའི་བར་ན་ཡང་ བཟུང་མ་ཚུགས་པར་ཡོདཔ་ལས་ ད་རུང་ ནགས་ཚལ་འགོ་དཔོན་སྡེ་ཚན་གསརཔ་ཅིག་ ས་ཁོངས་དེ་ནང་འོང་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:43 PM No comments:
སྣུམ་འཁོར་ཆུང་བ་རྐྱངམ་གཅིག་གི་དོན་ལུ་ རྒྱུན་འགྲུལ་ལག་ལེན།
༢༥/༩/༢༠༡༢ ༉ མང་སྡེ་ཆུ་གློག་མེ་ལས་འགུལ་གྱི་ ལྗིད་ཅན་འཕྲུལ་ཆས་འབག་མི་ སྣུམ་འཁོར་ཊཱག་ཅིག་གིས་ སྤྱི་ཟླ་༩ པའི་ཚེས་༤ ལུ་ ཀྲོང་གསར་དང་ གཞལམ་སྒང་བར་ནའི་ རྫོང་ཁ་ལུངམ་ཟམ་ མེདཔ་བཏང་མི་དེ་ སྤྱི་ཟླ་༩ པའི་ཚེས་༢༣ ལས་ སྣུམ་འཁོར་ཆུང་བ་ཚུ་ ཐལ་ཚུགསཔ་སྦེ་ བཟོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:38 PM No comments:
མཐོ་རིམ་ཤེས་ཚད་མཐར་འཁྱོལ་མི་ཚུ་ལུ་ ལཱ་གཡོག་གི་ གོ་སྐབས་སྤྲོད་ནིའི་གཙོ་རིམ།
༢༥/༩/༢༠༡༢ ༉ ད་རེས་ནངས་པ་ རྒྱལ་ཁབ་ནང་ མཐོ་རིམ་ཤེས་ཚད་མཐར་འཁྱོལ་མི་ཚུ་ལུ་ ལཱ་གཡོག་སྤྲོད་ནི་ལུ་ ཚ་གྱང་དང་ གདོང་ལེན་ སྦོམ་སྦེ་ར་ བྱུང་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:36 PM No comments:
དེད་གཡོགཔ་ཅིག་ ཁ་འཐུམ་མར་བསད་ཡོདཔ།
༢༥/༩/༢༠༡༢ ༉ སྤྱི་ཟླ་༩ པའི་ཚེས་༢༣ གྱི་ཕྱི་རུ་ ཀྲོང་གསར་ལས་ སྦྱིས་ཟམ་ཁ་ཐུག་ ཀི་ལོ་མི་ཊར་༢ དེ་ཅིག་གི་ས་ཁར་ སྣུམ་འཁོར་བེན་ཅིག་ རྦོལ་རིལ་ཡར་སོཔ་ལས་ སྐྱེས་ལོ་༢༢ ལང་མི་ དེད་གཡོགཔ་དེ་ ཁ་འཐུམ་མར་ བསད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:33 PM No comments:
རང་ལུགས་ཀྱི་ཁྱིམ་ ཐོག་ཚད་གཉིས་འབད་མི་༢ མེ་གིས་འཚིགས་ཡོདཔ།
༢༤/༩/༢༠༡༢ ༉ ཀྲོང་གསར་རྫོང་ཁག་ སྐོར་ཕུག་གཡུས་ཚན་ནང་ རང་ལུགས་ཀྱི་ཁྱིམ་ ཐོག་ཚད་གཉིས་འབད་མི་༢ མེ་རྐྱེན་གྱིས་ རྩ་བ་ལས་ར་ ཐལ་བར་བརླགས་བཏང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:08 PM No comments:
གནས་ཚང་དམར་བསད་འབད་མི་ དོགས་ཅན་འཛིན་བཟུང་།
༢༤/༩/༢༠༡༢ ༉ མགར་ས་འདམ་སྦྱིས་རྒེད་འོག་ སྟར་ཤིང་ཐང་ལུ་ སྐྱེས་ལོ་༣༦ ལང་མི་ ཕོ་སྐྱེས་ཅིག་གིས་ ཁོ་རའི་གནས་ཚང་ སྐྱེས་ལོ་༦༨ ལང་མི་དེ་ དམར་བསད་འབད་བའི་ དོགས་པ་ལུ་བརྟེན་ སྤུ་ན་ཁའི་ ཁྲིམས་སྲུང་འགག་པ་གིས་ འཛིན་བཟུང་འབད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:06 PM No comments:
གནས་ཡུན་མ་ཚངམ་ལས་ དགོངས་ཞུ་འབད་བ་ཅིན་ ཐོབ་ལམ་ཚུ་ བློས་གཏང་དགོཔ།
༢༤/༩/༢༠༡༢ ༉ བཙག་འཐུ་ལྷན་ཚོགས་ཀྱི་ དགོངས་དོན་དང་འཁྲིལཝ་ད་ རྒྱལ་ཡོངས་ཚོགས་སྡེའི་ འཐུས་མི་ཚུ་གིས་ ཤུལ་མའི་ ཚོགས་སྡེའི་བཙག་འཐུ་ནང་ གྲལ་གཏོགས་འབད་ནིའི་དོན་ལུ་ ད་རེས་ དགོངས་ཞུ་འབད་བ་ཅིན་ སྤྱི་ཚོགས་ཀྱི་འཐུས་མིའི་ ཐོབ་དབང་དང་འབྲེལ་བའི་ ཁེ་ཕན་ཚུ་ བློས་གཏང་དགོཔ་ཨིན་པས།
དེ་ཡང་ ཚོགས་སྡེའི་འཐུས་མི་ཚུ་གིས་ གནས་ཡུན་ལོ་༥ མ་ཚངམ་ལས་ དགོངས་ཞུ་འབད་བ་ཅིན་ དགོངས་ཞུའི་ཐོབ་ལམ་ཚུ་ ག་ནི་ཡང་ མི་འཐོབ་ནི་ཨིན་པས།
དེ་ཡང་ ཚོགས་སྡེའི་འཐུས་མི་ཚུ་གིས་ གནས་ཡུན་ལོ་༥ མ་ཚངམ་ལས་ དགོངས་ཞུ་འབད་བ་ཅིན་ དགོངས་ཞུའི་ཐོབ་ལམ་ཚུ་ ག་ནི་ཡང་ མི་འཐོབ་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:04 PM No comments:
གཟིག་གིས་ གནོད་སྐྱོན་རྐྱབ་མི་ཕོ་སྐྱེས་ཅིག་ སྨན་ཁང་ནང་ལས་ ལོག་བཏང་ཡོདཔ།
༢༤/༩/༢༠༡༢ ༉ སྤྱི་ཟླ་༩ པའི་ཚེས་༢༡ གི་ ཕྱི་རུའི་ཆུ་ཚོད་༧ དེ་ཅིག་ཁར་ མོང་སྒར་རྫོང་ཁག་ ས་གླིང་རྒེད་འོག་ རེ་ས་གཡུས་ཚན་གྱི་ ཁྱིམ་ཅིག་ནང་ གཟིག་ཐོན་ཏེ་ སྐྱེས་ལོ་༤༥ ལང་མི་ ཕོ་སྐྱེས་ཅིག་གི་ མགུ་ཏོ་གུ་ རྨ་སྐྱོན་དུམ་གྲ་ཅིག་ བཏོན་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:05 PM No comments:
ཉོ་སྒྲུབ་འབད་མི་ས་ཆ་ གཞན་གྱི་མིང་ཐོག་ཁར་ འཇལ་མི་ལུ་སེམས་ཕམ།
༢༤/༩/༢༠༡༢ ༉ དར་དཀར་ནང་རྫོང་ཁག་ འབྲུག་རྗེས་སྒང་ལུ་ བཟའ་ཚང་ཅིག་གིས་ ལོ་ངོ་མང་རབས་ཅིག་གི་རིང་ ཟ་སྤྱོད་འབད་མི་ས་ཞིང་ཚུ་ ད་རེས་འབདཝ་ད་ གཞན་གྱི་མིང་ཐོག་ཁར་ འཇལ་བྱིན་མི་ལུ་ སེམས་ཕམ་བྱུང་སྟེ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:44 PM No comments:
རྒྱ་གར་གྱི་ གླ་འཁོར་ནང་ འགྲུལ་བསྐྱོད་འབད་མི་ འབྲུག་ མི་༦ ལུ་རྨ་སྐྱོན།
༢༤/༩/༢༠༡༢ འབྲུག་མི་༦ ལས་༢ ལུ་ རྨ་སྐྱོན་ཚབས་ཆེན་བྱུངམ་ལས་ ཨམ་སྲུ་ཅིག་ སི་ལི་གུ་རུ་དང་ ཕོ་སྐྱེས་ཅིག་ ཐིམ་ཕུ་སྨན་ཁང་ནང་བསྐྱལ་ནུག།
༉ སྤྱི་ཟླ་༩ པའི་ཚེས་༢༢ ལུ་ རྒྱ་གར་གྱི་གླ་འཁོར་ ཊ་ཊ་ས་ཕ་རི་ཅིག་ འབྲུགཔ་དང་ རྒྱ་གར་གྱི་ ལམ་འགྲུལཔ་ཚུ་འབག་སྟེ་ འགྱོ་བའི་སྐབས་ རྒྱ་གར་ནུབ་བེང་གཱལ་གྱི་ས་གནས་ དཱལ་མོར་སྦོ་ལོགས་ཁར་ལྷོདཔ་ད་ རྦོབ་རིལ་ཡར་སོཔ་ལས་ འབྲུག་མི་༢ ལུ་ རྨ་སྐྱོན་ཚབས་ཆེན་དང་ གཞན་༤ ལུ་ གནོད་སྐྱོན་བྱུང་ཡོདཔ་ཨིན་པས།
བསམ་རྩེ་སྒོམ་ཀྲུའི་ ཁྲིམས་སྲུང་འགག་པ་གིས་ སླབ་མིའི་ནང་ རྨ་སྐྱོན་ཚབས་ཆེན་བྱུང་མི་ ལམ་འགྲུལཔ་ཨམ་སྲུ་དེ་ རྒྱ་གར་སི་ལི་གུ་རིའི་ སྨན་ཁང་ནང་ བསྐྱལ་ཡོདཔ་མ་ཚད་ ལམ་འགྲུལཔ་ཕོ་སྐྱེས་དེ་ ཐིམ་ཕུ་རྒྱལ་ཡོངས་གཙོ་བསྟེན་སྨན་ཁང་ནང་ བསྐྱལ་ཡི་ཟེར་ཨིནམ་ད་ ལམ་འགྲུལཔ་གཞན་༤ པོ་དེ་ སྒོམ་ཀྲུ་སྨན་ཁང་ནང་ སྨན་བཅོས་འབད་བའི་བསྒང་ཡོད་ཟེར་ཨིན་པས།
རྐྱེན་ངན་དེ་ཡང་ སྒོམ་ཀྲུ་ལས་ ཀི་ལོ་མི་ཊར་༡༠ གི་ས་ཁར་ བྱུང་ཡོདཔ་ད་ ཨམ་སྲུ་༣ རྩིས་ཏེ་ འབྲུག་མི་༦ འབག་མི་ གླ་འཁོར་དེ་ སྒོམ་ཀྲུ་དང་ སྒོམ་ཀྲུ་ལས་ ཀི་ལོ་མི་ཊར་༣༠ གི་ས་ཁར་ཡོད་མི་ བིར་པ་རའི་བར་ན་ ལམ་འགྲུལ་འབད་མི་ཅིག་ཨིན་པས།
ཁྲིམས་སྲུང་འགག་པ་གིས་འབད་བ་ཅིན་ རྐྱེན་ངན་བྱུང་པའི་སྐོར་ལས་ གནོད་སྐྱོན་བྱུང་མི་ཚུ་གིས་ ཉིན་མའི་ཆུ་ཚོད་༡.༢༠ དེ་ཅིག་ཁར་ སྙན་ཞུ་འབད་མི་དང་འཁྲིལ་ དེ་འཕྲོ་ལས་ ས་ཁོངས་དེ་ནང་ སོང་ཡི་ཟེར་ཨིནམ་ད་ སྣུམ་འཁོར་རྦོབ་རིལ་བའི་ རྐྱེན་ངན་ནང་ རྨ་སྐྱོན་བྱུང་མི་ཚུ་ བློ་སླབ་མ་ཚུགས་མི་ལུ་བརྟེན་ ཁོང་ཆ་ཁྱབ་ ཕྱོགས་ག་ཏེ་ཁ་ཐུག་ལུ་ འགྱོ་བའི་བསྒང་ཨིན་ན་ ཤེས་རྟོགས་བྱུང་མ་ཚུགས་རུང་ གླ་འཁོར་དེ་ སྒོམ་ཀྲུ་ལས་ སོང་ནུག་ཟེར་ ཁྲིམས་སྲུང་འགག་པ་གིས་ སླབ་ཨིན་པས།
རྐྱེན་ངན་བྱུང་པའི་ཤུལ་ལུ་ དེད་གཡོགཔ་དེ་ ས་གནས་དེ་ཁ་ལས་ བྱོག་སོང་ཡོདཔ་ཨིན་རུང་ རྒྱ་གར་གྱི་ ཁྲིམས་སྲུང་འགག་པ་གིས་འབད་བ་ཅིན་ གླ་འཁོར་ལུ་ རྐྱེན་ངན་བྱུང་པའི་སྐོར་ དེད་གཡོགཔ་དེ་གིས་ ཁོང་འབད་སར་ སྙན་ཞུ་འབད་བར་ ལྷོད་ཡོདཔ་སྦེ་ སླབ་མས་ཟེར་ ཁྲིམས་སྲུང་འགག་པ་གིས་ སླབ་ཨིན་པས།
གནོད་སྐྱོན་བྱུང་མི་ཚུ་ སྒོམ་ཀྲུ་དང་ དེ་གི་ཕྱི་ཁར་སྡོད་མི་ཚུ་ཨིན་པའི་གནས་ཚུལ།
༉ སྤྱི་ཟླ་༩ པའི་ཚེས་༢༢ ལུ་ རྒྱ་གར་གྱི་གླ་འཁོར་ ཊ་ཊ་ས་ཕ་རི་ཅིག་ འབྲུགཔ་དང་ རྒྱ་གར་གྱི་ ལམ་འགྲུལཔ་ཚུ་འབག་སྟེ་ འགྱོ་བའི་སྐབས་ རྒྱ་གར་ནུབ་བེང་གཱལ་གྱི་ས་གནས་ དཱལ་མོར་སྦོ་ལོགས་ཁར་ལྷོདཔ་ད་ རྦོབ་རིལ་ཡར་སོཔ་ལས་ འབྲུག་མི་༢ ལུ་ རྨ་སྐྱོན་ཚབས་ཆེན་དང་ གཞན་༤ ལུ་ གནོད་སྐྱོན་བྱུང་ཡོདཔ་ཨིན་པས།
བསམ་རྩེ་སྒོམ་ཀྲུའི་ ཁྲིམས་སྲུང་འགག་པ་གིས་ སླབ་མིའི་ནང་ རྨ་སྐྱོན་ཚབས་ཆེན་བྱུང་མི་ ལམ་འགྲུལཔ་ཨམ་སྲུ་དེ་ རྒྱ་གར་སི་ལི་གུ་རིའི་ སྨན་ཁང་ནང་ བསྐྱལ་ཡོདཔ་མ་ཚད་ ལམ་འགྲུལཔ་ཕོ་སྐྱེས་དེ་ ཐིམ་ཕུ་རྒྱལ་ཡོངས་གཙོ་བསྟེན་སྨན་ཁང་ནང་ བསྐྱལ་ཡི་ཟེར་ཨིནམ་ད་ ལམ་འགྲུལཔ་གཞན་༤ པོ་དེ་ སྒོམ་ཀྲུ་སྨན་ཁང་ནང་ སྨན་བཅོས་འབད་བའི་བསྒང་ཡོད་ཟེར་ཨིན་པས།
རྐྱེན་ངན་དེ་ཡང་ སྒོམ་ཀྲུ་ལས་ ཀི་ལོ་མི་ཊར་༡༠ གི་ས་ཁར་ བྱུང་ཡོདཔ་ད་ ཨམ་སྲུ་༣ རྩིས་ཏེ་ འབྲུག་མི་༦ འབག་མི་ གླ་འཁོར་དེ་ སྒོམ་ཀྲུ་དང་ སྒོམ་ཀྲུ་ལས་ ཀི་ལོ་མི་ཊར་༣༠ གི་ས་ཁར་ཡོད་མི་ བིར་པ་རའི་བར་ན་ ལམ་འགྲུལ་འབད་མི་ཅིག་ཨིན་པས།
ཁྲིམས་སྲུང་འགག་པ་གིས་འབད་བ་ཅིན་ རྐྱེན་ངན་བྱུང་པའི་སྐོར་ལས་ གནོད་སྐྱོན་བྱུང་མི་ཚུ་གིས་ ཉིན་མའི་ཆུ་ཚོད་༡.༢༠ དེ་ཅིག་ཁར་ སྙན་ཞུ་འབད་མི་དང་འཁྲིལ་ དེ་འཕྲོ་ལས་ ས་ཁོངས་དེ་ནང་ སོང་ཡི་ཟེར་ཨིནམ་ད་ སྣུམ་འཁོར་རྦོབ་རིལ་བའི་ རྐྱེན་ངན་ནང་ རྨ་སྐྱོན་བྱུང་མི་ཚུ་ བློ་སླབ་མ་ཚུགས་མི་ལུ་བརྟེན་ ཁོང་ཆ་ཁྱབ་ ཕྱོགས་ག་ཏེ་ཁ་ཐུག་ལུ་ འགྱོ་བའི་བསྒང་ཨིན་ན་ ཤེས་རྟོགས་བྱུང་མ་ཚུགས་རུང་ གླ་འཁོར་དེ་ སྒོམ་ཀྲུ་ལས་ སོང་ནུག་ཟེར་ ཁྲིམས་སྲུང་འགག་པ་གིས་ སླབ་ཨིན་པས།
རྐྱེན་ངན་བྱུང་པའི་ཤུལ་ལུ་ དེད་གཡོགཔ་དེ་ ས་གནས་དེ་ཁ་ལས་ བྱོག་སོང་ཡོདཔ་ཨིན་རུང་ རྒྱ་གར་གྱི་ ཁྲིམས་སྲུང་འགག་པ་གིས་འབད་བ་ཅིན་ གླ་འཁོར་ལུ་ རྐྱེན་ངན་བྱུང་པའི་སྐོར་ དེད་གཡོགཔ་དེ་གིས་ ཁོང་འབད་སར་ སྙན་ཞུ་འབད་བར་ ལྷོད་ཡོདཔ་སྦེ་ སླབ་མས་ཟེར་ ཁྲིམས་སྲུང་འགག་པ་གིས་ སླབ་ཨིན་པས།
གནོད་སྐྱོན་བྱུང་མི་ཚུ་ སྒོམ་ཀྲུ་དང་ དེ་གི་ཕྱི་ཁར་སྡོད་མི་ཚུ་ཨིན་པའི་གནས་ཚུལ།
རྩོམ་འབྲི་ལས་བྱེདཔ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:40 PM No comments:
རུ་པིའི་དཀའ་ངལ་སེལ་ཐབས་ལུ་ ཐབས་ལམ་བཏོན་མི་ཚུ་གིས་ ནང་འདྲེན་དུམ་གྲ་ཅིག་ མར་བབས་སོང་ཡོདཔ།
༢༤/༩/༢༠༡༢ ༉ རྒྱལ་ཁབ་ནང་ རུ་པི་མ་ལང་པའི་ དཀའ་ངལ་ལུ་བརྟེན་ ནང་འདྲེན་གྱི་རིགས་ལེ་ཤ་ཅིག་ར་ བཀག་ཆ་འབད་བའི་ཁར་ དངུལ་ཁང་ཚུ་ནང་ལས་ བསྐྱིན་འགྲུལ་ཚུ་ཡང་ བཀག་ཆ་འབད་དེ་ རུ་པིའི་ལག་ལེན་གྱི་ཚད་གཞི་ཚུ་ མར་ཕབ་འབད་མི་དེ་གིས་ འདས་པའི་ཟླཝ་དག་པ་ཅིག་གི་རིང་ ནང་འདྲེན་གྱི་གནས་སྟངས་ནང་ མར་ཕབ་དུམ་གྲ་ཅིག་ གསལ་སྟོན་འབདཝ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:39 PM No comments:
རྒྱལ་པོའི་ཞིང་གི་ས་ཆའི་ ཉོགས་བཤད་ཚུ་ལུ་ ཉེས་བཤེར་འབད་ནི་གི་ འོས་འབབ་མེདཔ།
༢༢/༩/༢༠༡༢ ༉ རྩོད་དཔོན་ཡོངས་ཁྱབ་ཡིག་ཚང་གིས་ རྒྱལ་པོའི་ཞིང་གི་ ས་ཆའི་རྩོད་རྙོགས་དེ་ ཁྲིམས་གཏུགས་འབད་ནི་གི་ ཁྲིམས་ཀྱི་གཞི་ཁུངས་མིན་འདུག་ཟེར་ སྤྱི་ཟླ་༩ པའི་ཚེས་༢༠ ལུ་ བསམ་བཀོད་སྙན་ཞུ་ཅིག་ བཏོན་པའི་ཤུལ་ལུ་ མི་མང་གིས་ བསམ་ལན་སྣ་ཚོགས་བཀོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:51 AM No comments:
རྨགཔ་གིས་ གནས་ཚང་དམར་བསད་འབད་ཡོདཔ།
༢༢/༩/༢༠༡༢ ༉ སྤྱི་ཟླ་༩ པའི་ཚེས་༢༠ ལུ་ ཕྱི་རུའི་ཆུ་ཚོད་༧ དེ་ཅིག་ཁར་ དབང་འདུས་ཕོ་བྲང་ སྲས་ཕུ་རྒེད་འོག་ བེམ་པོ་ལུ་གཡུས་ཚན་ནང་ ཕོ་སྐྱེས་ཅིག་གིས་ སྐྱེས་ལོ་༣༧ ལང་མི་ ཁོ་རའི་གནས་ཚང་ལུ་ གྱི་རྐྱབ་སྟེ་ དམར་བསད་འབད་བའི་དོགས་པ་ལུ་ ཁྲིམས་སྲུང་འགག་པ་ཚུ་གིས་ ཕོ་སྐྱེས་དེ་ འཚོལ་བའི་བསྒང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:50 AM No comments:
སྤྱི་ཟླ་༡༠ པ་ལས་ ཆུ་ཁྲལ་བརྒྱ་ཆ་༡༠ ཡར་སེང་འབད་ནི།
༢༢/༩/༢༠༡༢ ༉ ཕུན་ཚོགས་གླིང་ལུ་སྡོད་མི་ཚུ་གིས་ ད་ལས་ཕར་ ཚུལ་མཐུན་ཐོག་ལས་ འཐུང་ཆུ་ལག་ལེན་འཐབ་ཚུགས་ནི་ཨིན་པས།
དེ་ཡང་ སྤྱི་ཟླ་༩ པའི་ཚེས་༡༨ ལུ་ ཁྲོམ་སྡེའི་ཚོགས་འདུ་ཐེངས་༥ པའི་ནང་ འཐུང་ཆུའི་ཁྲལ་དེ་ ཤུལ་མའི་བདུན་ཕྲག་ལས་ བརྒྱ་ཆ་༡༠ ཡར་སེང་འབད་ནི་སྦེ་ ཆ་འཇོག་གྲུབ་ནི་དེ་གིས་ཨིན་པས།
དེ་ཡང་ སྤྱི་ཟླ་༩ པའི་ཚེས་༡༨ ལུ་ ཁྲོམ་སྡེའི་ཚོགས་འདུ་ཐེངས་༥ པའི་ནང་ འཐུང་ཆུའི་ཁྲལ་དེ་ ཤུལ་མའི་བདུན་ཕྲག་ལས་ བརྒྱ་ཆ་༡༠ ཡར་སེང་འབད་ནི་སྦེ་ ཆ་འཇོག་གྲུབ་ནི་དེ་གིས་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:49 AM No comments:
བུམ་ཐང་ལུ་ རྐང་འགྲུལ་པའི་ཉིནམ་ལུ་ དཀའ་རྙོགས་འབྱུང་དོ་ཡོདཔ།
༢༢/༨/༢༠༡༢ ༉ གཞུང་གིས་ རྐང་འགྲུལ་པའི་ཉིནམ་ འགོ་བཙུགས་མི་དང་འབྲེལ་ བུམ་ཐང་རྫོང་ཁག་ནང་ སྤྱི་ཟླ་༦ པ་ལས་ ལག་ལེན་བསྟར་སྤྱོད་འབད་ནི་འགོ་བཙུགས་ཡོད་རུང་ རེས་གཟའ་ལྷགཔ་ཨ་རྟག་ར་ ལམ་ལུགས་དེ་ལུ་ མ་གནས་མི་ དེད་གཡོགཔ་ཚུ་མ་ཆད་པར་ ཐོན་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:48 AM No comments:
གཡུས་སྒོའི་ནང་ གསོ་བའི་སྨན་པ་མེད་མི་གིས་ མི་སེར་ཚུ་ལུ་དཀའ་ངལ།
༢༢/༩/༢༠༡༢ ༉ སྐྱེས་ལོ་༣༠ ལང་མི་ ཚེ་དབང་(མིང་ངོ་མ་མེན) ཁོ་ར་ ཐབ་ཤིང་འཐུ་བར་འགྱོ་བའི་སྐབས་ལུ་ རྐངམ་གུ་གྱི་ཅུང་གིས་ཕོག་ཡོདཔ་ལས་ རྨ་ཁ་དྲག་ཚུགས་ནི་ལུ་ ཟླཝ་དག་པ་ཅིག་འགོར་ཡོད་མི་ལུ་བརྟེན་ ཁོ་གི་སེམས་ཁར་ མནོ་བསམ་བཏང་དགོཔ་ ཅིག་ལས་བརྒལ་མེད་མི་དེ་ཡང་ ཁོང་གི་གཡུས་སྒོའི་ནང་ གསོ་བའི་ལས་རོགསཔ་ཅིག་ཡོད་པ་ཅིན་ དེ་བཟུམ་མའི་ གློ་བུར་གྱི་སྨན་བཅོས་ཚུ་ དེ་འཕྲོ་ལས་ འབད་ཚུགས་ནི་མས་ཟེར་བའི་བསམ་བཀོད་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:46 AM No comments:
ཁ་ཙ་ ཕྱི་རུའི་ཆུ་ཚོད་༧ དང་སྐར་མ་༣༠ ལས་ ཁྲུས་བབས་འགོ་བཙུགས་ཡོདཔ།
༢༢/༩/༢༠༡༢ ༉ ད་རིས་ རྒྱལ་ཁབ་ནང་ གཞུང་འབྲེལ་ངལ་གསོ་བཞག་མི་དེ་ཡང་ ལོ་བསྟར་བཞིན་དུ་ རང་ཟླ་༨ པའི་ དབུགས་ཐོབ་ཉིནམ་ལུ་ ཁྲུས་བབས་ཀྱི་ དུས་ཚོད་ཕོགཔ་ལས་བརྟེན་ མི་ཚུ་གིས་ རང་གི་རྒྱུད་ལུ་ཡོད་པའི་ ལུས་ངག་ཡིད་གསུམ་གྱི་ ལས་དང་ཉོན་མོང་པའི་ སྡིག་སྒྲིབ་ཚུ་དག་ཐབས་ལུ་ ཁྲུས་ལུ་བརྩོན་དགོཔ་ཨིན་ཟེར་ སེམས་རྟོགས་ཁ་སྐད་ཡིག་དང་ལམ་སྲོལ་མཐོ་རིམ་གྲྭའི་རྩིས་སློབ་ རིན་ཆེན་དབང་འདུས་ཀྱིས་ སླབ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:44 AM No comments:
འཆར་གཞི་༡༠ པའི་ནང་ ཁང་ཚན་༨༠༠ བཟོ་སྐྲུན་འབད་ནིའི་འཆར་གཞི་ མཐར་འཁྱོལ་འབྱུང་ཚུགས་ག?
༢༢/༩/༢༠༡༢ ༉ གཞུང་གིས་ འཆར་གཞི་༡༠ པའི་ནང་ རྒྱལ་ཡོངས་ཁྱིམ་བཟོ་ལས་འཛིན་གྱིས་ འགོ་འདྲེན་ཐོག་ རྒྱལ་ཁབ་ནང་ སྡོད་ཁྱིམ་ཁང་ཚན་༨༠༠ དེ་ཅིག་ བསྒྲུབས་ཚུགསཔ་འབད་ནིའི་འཆར་གཞི་དེ་ ད་ལྟོའི་གནས་སྟངས་དང་འཁྲིལ་བ་ཅིན་ མཐར་འཁྱོལ་བྱུང་ཚུགས་པའི་ འོས་འབབ་ཅིག་མེདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:43 AM No comments:
ད་རིས་ དུར་བདག་དང་ ལྷམོ་གཙོ་མོའི་དམངས་འཆམ་ཚུ་ མཇལ་ཁ་གནང་ནི།
༢༢/༩/༢༠༡༢ ༉ ཁ་ཙ་ བཀྲིས་ཆོས་རྫོང་གི་ རྡོ་གཅལ་ནང་ ཐིམ་ཕུ་ལྷ་མོའི་སྒྲུབ་མཆོད་ཀྱི་ ལྷམོ་གཙོ་མོའི་ དངོས་འཆམ་སྟོན་པའི་སྐབས་ མཇལ་ཁ་ཞུ་མི་ སྟོང་ཕྲག་ལས་བཅད་དེ་ སྤུངས་འཛོམས་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:41 AM No comments:
ཁྲི་མངའ་གསོལ་གྱི་ མདའ་རྩེད་འགྲན་བསྡུར་འགོ་བཙུགས་ཡོདཔ།
༢༢/༩/༢༠༡༢ ༉ ཁ་ཙ་ ཐིམ་ཕུ་ལྕང་གླིང་མི་ཐང་ མདའ་རྩེད་ཐང་ནང་སྦེ་ ལོ་བསྟར་བཞིན་དུ་ འགོ་འདྲེན་འཐབ་སྲོལ་ཡོད་པའི་ ཁྲི་མངའ་གསོལ་གྱི་ རྒྱལ་ཡོངས་མདའ་རྩེད་འགྲན་བསྡུར་དེ་ འགོ་བཙུགས་ཡོདཔ་བཞིན་དུ་ འགོ་བཙུགས་ཀྱི་ཉིན་མར་ སྡེ་ཚན་༤ གི་བར་ན་ རྩེད་འགྲན་འབདཝ་ད་ རྒྱལ་ཕམ་ཕྱེ་མ་ཚུགསཔ་ལས་ ད་རིས་ འཕྲོ་མཐུད་རྩེད་འགྲན་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:36 AM No comments:
དབང་འདུས་རྫོང་བསྐྱར་བཞེངས་ཀྱི་དོན་ལུ་ མ་དངུལ་ཞལ་འདེབས་བསྡུ་ལེན་གྱི་ སྤྲོ་སྟོན་ལས་རིམ།
༢༢/༩/༢༠༡༢ ༉ སྤྱི་ཟླ་༩ པའི་ཚེས་༡༥ ལས་༣༠ ཚུན་ དབང་འདུས་ཕོ་བྲང་རྫོང་ གསར་བཞེངས་ཀྱི་དོན་ལུ་ ཐིམ་ཕུ་ལྕང་གླིང་མི་ཐང་གི་ སྣུམ་འཁོར་བཞག་སའི་ས་ཁོངས་ནང་ལུ་འབད་ མ་དངུལ་ཞལ་འདེབས་བསྡུ་ལེན་གྱི་ སྤྲོ་སྟོན་ལས་རིམ་ཅིག་ འགོ་འདྲེན་འཐབ་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:34 AM No comments:
ཡིག་ཆ་རྫུས་མ་བཟོ་མི་ ཁག་འབགཔ་ཅིག་ལུ་ བཙོན་ཁྲིམས་ལོ་༣ བཀལ་ཡོདཔ།
༢༡/༩/༢༠༡༢ ༉ ཡིག་ཆ་རྫུས་མ་བཟོ་མི ཁག་འབགཔ་ཅིག་ལུ་ ཐོག་མའི་ཁྲིམས་འདུན་གྱིས་ བཙོན་ཁྲིམས་ལོ་༢ དང་ཟླ་༦ བཀལ་མི་ལུ་ བཙོན་འཐུས་བཏབ་ཆོགཔ་ཨིན་རུང་ ཁ་ཙ་ ཆེ་མཐོ་ཁྲིམས་ཁྲི་དང་པ་གིས་ བསྒྱུར་བཅོས་ཐོག་ བཙོན་ཁྲིམས་ལོ་༣ སྨིན་དགོ་པའི་འཁྲུན་ཆོད་བཏོན་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:14 PM No comments:
གསང་མདའ་རྐྱབ་སྟེ་ མི་བསད་མི་ ཕོ་སྐྱེས་༡ འཛིན་བཟུང་།
༢༡/༩/༢༠༡༢ ༉ སྤྱི་ཟླ་༩ པའི་ཚེས་༡༩ ལུ་ དར་དཀར་ནང་གི་ ཁྲིམས་སྲུང་འགག་པ་གིས་ སྐྱེས་ལོ་༣༡ ལང་མི་ ཕོ་སྐྱེས་ཅིག་ལུ་ མདའ་རྐྱབ་སྟེ་ བསད་ནི་གི་དཔའ་བཅམ་མི་ སྐྱེས་ལོ་༣༦ ལང་མི་ ཕོ་སྐྱེས་ཅིག་ འཛིན་བཟུང་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:13 PM No comments:
སྤ་རོ་གནམ་ཐང་ནང་ སྒེར་གྱི་གནམ་གྲུ་ཚུ་ བཞག་སའི་ས་ཁོངས་མེདཔ།
༢༡/༩/༢༠༡༢ ༉ སྤ་རོ་གནམ་ཐང་ནང་ གནམ་གྲུའི་ཤོང་ཚད་ལས་ལྷག་པའི་ གནམ་གྲུའི་གྱངས་ཁ་ ཡར་སེང་འགྱོ་བ་ཅིན་ ཞི་བའི་མཁའ་འགྲུལ་ལས་ཁུངས་ཀྱིས་ སྒེར་གྱི་གནམ་གྲུ་ཚུ་ སྤ་རོ་གནམ་ཐང་ནང་ བཞག་མ་ཆོག་པའི་ ཐབས་ལམ་ལག་ལེན་འཐབ་ནི་གི་ འཆར་གཞི་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:10 PM No comments:
སྐྱེངས་མཁར་སྟོང་ལ་གཡུས་ཚན་གྱི་ ཨ་ལུ་ཚུ་ལུ་ སློབ་གྲྭ་ཐག་རིང་བའི་དཀའ་ངལ།
༢༡/༩/༢༠༡༢ ༉ ཨ་ལུ་༤ གི་ཨའི་ཨིན་མི་ ཤེལ་དཀར་དཔལ་མོ་གིས་ ཨ་རྟག་ར་ དྲོ་པའི་ཆུ་ཚོད་ཕྱེད་དང་༥ དེ་ཅིག་ལུ་ ལོང་དགོཔ་ཐོན་མི་དེ་ཡང་ མོ་ར་ ལཱ་འབད་ནི་ལུ་སྤྲོ་བ་ཡོད་དེ་མེན་པར་ བྱ་ཐབས་མེད་པར་ མོ་རའི་ཨ་ལུ་༣ སློབ་གྲྭ་ནང་གཏང་ནིའི་དོན་ལུ་ དྲོ་མཛར་འབད་དགོཔ་ལས་བརྟེན་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:06 PM No comments:
ལག་མཐིལ་རྫུས་མ་རྐྱབ་མིའི་གནད་དོན་ རྩོད་བཤེར་འབད་དོ་ཡོདཔ།
༢༡/༩/༢༠༡༢ ༉ དགེ་ལེགས་ཕུག་ལུ་ སྐྱེས་ལོ་༦༥ ལང་མི་ ཕོ་སྐྱེས་ཅིག་གིས་ ཁོ་རའི་ནུ་གཅུང་ སྐྱེས་ལོ་༥༠ ལང་མིའི་ ལག་མཐིལ་རྫུས་མ་རྐྱབ་ཐོག་ལས་ མི་རྩིས་སྤོ་སོར་འབད་བའི་ རྩོད་གཞི་དེ་ དགེ་ལེགས་ཕུག་ དྲུང་ཁག་ཁྲིམས་འདུན་ལུ་ བཙུགས་ཡོདཔ་བཞིན་དུ་ སྤྱི་ཟླ་༩ པའི་ཚེས་༢༠ ལུ་ སྟ་གོན་སྙན་གསན་ འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:04 PM No comments:
རྒྱལ་པོའི་ཞིང་ཁྲོམ་ལུ་ ཕུར་པ་གནམ་ལྕགས་སྤུ་གྲིའི་ སྒྲུབ་ཆེན་གནང་དོ་ཡོདཔ།
༢༡/༩/༢༠༡༢ ༉ སངས་རྒྱས་ཀྱི་བསྟན་པ་སྤྱི་དང་ ཁྱད་པར་ སྨན་ལྗོངས་ཆོས་ལྡན་རྒྱལ་ཁབ་ནང་ ཞི་བདེ་འབྱུང་ཐབས་ལུ་དམིགས་ཏེ་ མོང་སྒར་རྫོང་ཁག་གི་ས་གནས་ རྒྱལ་པོའི་ཞིང་ཁྲོམ་ལུ་སྦེ་ དུས་ཅི་ འགོ་དང་པ་ ཕུར་པ་གནམ་ལྕགས་སྤུ་གྲིའི་ སྒྲུབ་ཆེན་གནང་ནི་འགོ་བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:03 PM No comments:
འབྲུག་རྒྱལ་སྤྱི་ཚོང་འབྲེལ་འགྲེམ་སྟོན་ ཐེངས་༣ པ་ འགོ་བཙུགས་ཡོདཔ།
༢༠/༩/༢༠༡༢ ༉ ཁ་ཙ་ ཐིམ་ཕུ་ལྕང་གླིང་མི་ཐང་གི་ སྣུམ་འཁོར་བཞག་སའི་ ས་ཁོངས་ནང་སྦེ་ འགོ་འདྲེན་འཐབ་མི་ འབྲུག་རྒྱལ་སྤྱི་ཚོང་འབྲེལ་འགྲེམ་སྟོན་ ཐེངས་༣ པའི་ནང་ རྒྱ་ནག་དང་ ཧོང་ཀོང་ དེ་ལས་ ཏའི་ཝཱན་རྒྱལ་ཁབ་༣ གྱིས་ འགོ་ཐོག་བཅའ་མར་གཏོགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:22 PM No comments:
ལྡོག་ཕྱོགས་འགོ་ཁྲིདཔ་ལུ་ བློན་པོའི་གོ་གནས་སྤྲོད་དགོཔ།
༢༠/༩/༢༠༡༢ ༉ ཁ་ཙ་ བྷུ་ཊཱན་ཀུན་མཉམ་པར་ཊི་གིས་ བརྡ་བརྒྱུད་ཚུ་ལུ་ གསལ་བཀོད་འབད་མིའི་ནང་ ད་རེས་ ལག་ལེན་འཐབ་སྲོལ་ཡོད་པའི་ ཕྱིའི་ལམ་ལུགས་ཀྱི་ ལྡོག་ཕྱོགས་དང་ གཞུང་སྐྱོང་གི་ལམ་ལུགས་དེ་ འབྲུག་གི་དོན་ལུ་ འོས་ལྡན་ཅིག་ མི་མཐོང་པས་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:19 PM No comments:
སྣུམ་འཁོར་རྦོལ་རིལ་བའི་རྐྱེན་ངན་ནང་ ཕོ་སྐྱེས་ཅིག་ལུ་ཤི་རྐྱེན།
༢༠/༩/༢༠༡༢ ༉ ཁ་ཙ་དྲོ་པའི་ཆུ་ཚོད་ཕྱེད་དང་༤ དེ་ཅིག་ཁར༌ སྤུ་ན་ཁ་ མནྜལ་སྒང་ལུ་ སྣུམ་འཁོར་ཊཱག་ཅིག་ འཁོར༌ལམ་འོག་ལས་མར་ ཕིཊི་༢༠༠ དེ་ཅིག་ རྦོབ་རིལ་སོང་མིའི་རྐྱེན་ངན་ནང་ སྐྱེས་ལོ་༢༥ འབད་མི་ དེད་གཡོགཔ་ཅིག་ལུ་ ཤི་རྐྱེན་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:17 PM No comments:
གློ་བུར་བརྒྱུད་འཕྲིན་ནང་ བརྙས་བཅོས་ ལག་ལེན་གྱི་དཀའ་ངལ།
༢༠/༩/༢༠༡༢ ༉ གསོ་བའི་ཕན་བདེའི་ཞབས་ཏོག་གི་དོན་ལུ་ གླ་འཐུས་མ་ཕོགས་པའི་ཞབས་ཏོག་གི་བརྒྱུད་འཕྲིན་ཨང་༡༡༢ གཞི་བཙུགས་འབད་དེ་ ལོ་ཕྱེད་དང་གཉིས་ སོང་བའི་ཤུལ་ལུ་ གསོ་བའི་གློ་བུར་ཞབས་ཏོག་དང་ དྲི་དཔྱད་ཀྱི་ བརྒྱུད་འཕྲིན་མིན་པར ཚུལ་མིན་གྱི་ཐོག་ལས་ བརྒྱུད་འཕྲིན་བཏང་མི་མང་སུ་ ཐོན་དོ་ཡོདཔ་མ་ཚད་ ཡང་ན་བརྒྱུད་འཕྲིན་བཏང་ཞིནམ་ལས་ བློ་མ་སླབ་པར་ ཁུ་སིམ་སིམ་སྦེ་བཞག་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:16 PM No comments:
ལམ་ལུགས་གསར་པའི་ མདའ་རྩེད་སྦྱོང་བརྡར་ མཇུག་བསྡུ་ཡོདཔ།
༢༠/༩/༢༠༡༢ ༉ ཐིམ་ཕུ་གླང་རྒྱུག་ཕར་ཁ་ འབྲུག་མདའ་རྩེད་ཚོགས་པའི་ རྩེད་ཐང་ནང་སྦེ་ ཕྱི་རྒྱལ་གྱི་མདའ་གཞུའི་ཐོག་ལས་ མདའ་རྩེད་ལམ་ལུགས་གསརཔ་ཅིག་གི་ སྦྱོང་བརྡར་འབད་མི་དེ་ མཇུག་བསྡུ་མི་དང་འབྲེལ་ མདའ་རྩེདཔ་དྲག་ཤོས་ཐོན་མི་ཚུ་ལུ་ ཁ་ཙ་ འབྲུག་མདའ་རྩེད་ཚོགས་པའི་ཁྲི་འཛིན་ བློན་པོ་ཀུན་བཟང་རྡོ་རྗེ་གིས་ རྟགས་མ་དང་ ལག་ཁྱེར་ཚུ་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:11 PM No comments:
སྤུ་ན་གཙང་ཆུ་གློག་མེ་ལས་འགུལ་ནང་ བཟོ་སྐྲུན་ལཱ་གི་ སྦྱོང་བརྡར་ལས་རིམ།
༢༠/༩/༢༠༡༢ ༉ འབྲུག་པའི་ ན་གཞོན་༢༠ འབད་མི་ སྡེ་ཚན་ཅིག་གིས་ སྤུ་ན་གཙང་ཆུ་གློག་མེ་ལས་འགུལ་ནང་ བཟོ་སྐྲུན་ལཱ་དང་འབྲེལ་བའི་ སྦྱོང་བརྡར་ལས་རིམ་ནང་ བཅའ་མར་གཏོགས་པའི་བསྒང་ཡོདཔ་ད་ སྦྱོང་བརྡར་དེ་ ལས་འགུལ་ནང་ཁག་འབག་གི་ ལཱ་འབད་མི་ རྒྱ་གར་ལས་སྡེ་ ཧིན་དཱུསི་ཏཱན་གྱིས་ བྱིན་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:06 PM No comments:
ཏམ་ཁུ་འཆང་སྤྱོད་འབད་མི་ ཕོ་སྐྱེས་ཅིག་གི་ སྟ་གོན་སྙན་གསན།
༢༠/༩/༢༠༡༢ ༉ དར་དཀར་ནང་རྫོང་ཁག་ཁྲིམས་འདུན་གྱིས་ ཁྲིམས་འགལ་ཐོག་ལས་ ཏམ་ཁུ་འཆང་སྤྱོད་འབད་མིའི་ནང་ འབྲེལ་བ་ཡོད་མི་ ཕོ་སྐྱེས་༢ ཡོད་མི་ལས་༡ གི་ སྟ་གོན་སྙན་གསན་དེ་ ཁ་ཉིནམ་ འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:04 PM No comments:
རྐང་འགྲུལ་པའི་ཉིནམ་གིས་ སྒེར་གྱི་ཚོང་འབྲེལ་ལས་སྡེ་ཚུ་ལུ་ ཐོ་ཕོག་དོ་ཡོདཔ།
༢༠/༩/༢༠༡༢ ༉ སྒེར་སྡེའི་ཚོང་འབྲེལ་འཐབ་མི་ཚུ་གིས་ སླབ་དོ་བཟུམ་འབད་བ་ཅིན་ ཁོང་གི་ལཱ་ཚུ་ དུས་ཚོད་དང་འཁྲིལ་ཏེ་ འབད་དགོཔ་ཨིན་རུང་ གཞུང་གིས་ རེས་གཟའ་ལྷགཔ་དེ་ རྐང་འགྲུལ་པའི་ཉིནམ་སྦེ་བཟོ་སྟེ་ སྣུམ་འཁོར་ཚུ་ འགྲུལ་བསྐྱོད་འབད་ནི་ལས་ བཀག་ཆ་འབད་མི་དེ་གིས་ ཁོང་གི་ ལཱ་གི་གྲུབ་འབྲས་ལུ་ གནོད་སྐྱོན་སྦོམ་སྦེ་ར་ བྱུངམ་མས་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:02 PM No comments:
འདས་པའི་བཙག་འཐུའི་ གྲུབ་འབྲས་གནས་སྟངས་ཀྱི་ དཔེ་དེབ་གསར་བཏོན།
༡༩/༩/༢༠༡༢ ༉ ཁ་ཙ་ སྒེར་གྱི་གྲོས་སྟོན་པ་ ལས་སྐྱིད་རྡོ་རྗེ་གིས་ ཌི་མོ་ཀེ་རེ་སི་ ཨཔ་ཀོ་ལོསི་ཟེར་མི་ དམངས་གཙོའི་རིང་ལུགས་ཀྱི་ གྲུབ་འབྲས་གནས་སྟངས་སྐོར་ལས་ དཔེ་དེབ་ཅིག་ གསར་བཏོན་འབད་མི་དེ་ནང་ ཁོ་གིས་ སྙན་ཞུ་གཙོ་བོ་ དོན་ཚན་༧ དེ་ཅིག་ གསལ་བཀོད་འབད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:55 PM No comments:
ཨམ་སྲུ་༡ སྣུམ་འཁོར་གྱིས་ འཐུ་བཀོག་སྟེ་བསད་ཡོདཔ།
༡༩/༩/༢༠༡༢ ༉ སྤྱི་ཟླ་༩ པའི་ཚེས་༡༧ ལུ་ ཕྱི་རུའི་ཆུ་ཚོད་༧ དང་སྐར་མ་༡༦ དེ་ཅིག་ཁར་ ཐིམ་ཕུ་ཁྲོམ་ལས་ ཀི་ལོ་མི་ཊར་༤ དེ་ཅིག་གི་ས་གནས་ ཨོ་ཁ་ལུ་ཡོད་པའི་ ཧོན་ཌཱའི་སྣུམ་འཁོར་འགྲེམས་སྟོན་ཁང་གི་ ཉེ་འདབས་ལུ་ མགྱོགས་ལམ་ཁར་ སྐྱེས་ལོ་༢༣ ལང་མི་ ཨམ་སྲུ་ཅིག་ སྣུམ་འཁོར་གྱིས་ འཐུ་བཀོག་བའི་ཤུལ་ལུ་ སྨན་ཁང་ནང་ལྷོདཔ་ད་ ཤི་སོཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:54 PM No comments:
གླ་འཁོར་ཅིག་མེ་སྤར་ཡོདཔ།
༡༩/༩/༢༠༡༢ ༉ ཁ་ཙ་དྲོ་པའི་ཆུ་ཚོད་༣ དང་ སྐར་མ་༢༠ དེ་ཅིག་ཁར་ ཐིམ་ཕུ་མཐོ་རིམ་སློབ་གྲྭ་ནང་འགྱོ་སའི་ འཁོར་ལམ་ཟུར་ཁ་ བཞག་མི་ གླ་འཁོར་ཊཱ་ཊཱ་ ཝེན་ཊོར་༡ མེ་སྤར་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:53 PM No comments:
སྤང་འབྱ་འཛུགས་སྐྱོང་ལུ་བརྟེན་ འཚོ་སྐྱོང་འཐབ་ནི་ལུ་ ལྷན་ཐབས་བྱུང་དོ་ཡོདཔ།
༡༩/༩/༢༠༡༢ རེ་ས་གཡུས་ཚན་ནང་ ཞིང་ཆུ་ལངམ་སྦེ་མེད་རུང་ ཧེ་མ་ལས་ར་ སྤང་འབྱ་འཛུགས་སྐྱོང་འབད་སྲོལ་ཡོདཔ་ལས་ ལམ་ལུགས་དེ་ ཉམས་མ་བཅུག་པར་ བཞག་དོ་ཡོདཔ་ཨིན་པས།
༉ མོང་སྒར་རྫོང་ཁག་ ས་གླིང་རྒེད་འོག་ རེ་ས་གཡུས་ཚན་གྱི་ མི་སེར་ཚུ་གི་དོན་ལུ་ གེ་ཟ་དེ་ ལོ་ཐོག་གཙོ་ཅན་ཅིག་ཨིན་རུང་ གཡུས་མི་ལ་ལུ་ཅིག་གིས་ སྤང་འབྱ་འཛུགས་སྐྱོང་འབད་དེ་ བཟའ་ཚང་ནང་མི་ཚུ་ འཚོ་སྐྱོང་འཐབ་ནི་ འགོ་བཙུགས་དོ་ཡོདཔ་ཨིན་པས།
༉ མོང་སྒར་རྫོང་ཁག་ ས་གླིང་རྒེད་འོག་ རེ་ས་གཡུས་ཚན་གྱི་ མི་སེར་ཚུ་གི་དོན་ལུ་ གེ་ཟ་དེ་ ལོ་ཐོག་གཙོ་ཅན་ཅིག་ཨིན་རུང་ གཡུས་མི་ལ་ལུ་ཅིག་གིས་ སྤང་འབྱ་འཛུགས་སྐྱོང་འབད་དེ་ བཟའ་ཚང་ནང་མི་ཚུ་ འཚོ་སྐྱོང་འཐབ་ནི་ འགོ་བཙུགས་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:52 PM No comments:
ཕྱི་རྒྱལ་ལས་ ཚོང་འབྲེལ་སྐྱིན་འགྲུལ་ ལེན་ཆོག་པའི་གནང་བ་སྤྲོད་དགོཔ།
༡༩/༩/༢༠༡༢ ༉ སྒེར་སྡེ་ཚུ་གིས་ དངུལ་འབྲེལ་ལས་སྡེའི་ གནས་སྡུད་ཚུ་དང་འཁྲིལ་ ཁོང་གི་དོན་ལུ་ ཏི་རུ་ཚུ་ ག་དེམ་ཅིག་ དགོཔ་ཡོདཔ་ཨིན་ནའི་ ཚོད་རྩིས་བཏོན་ཐོག་ལས་ གཞུང་ལུ་ གྲོས་འཆར་བཙུགས་ནི་དང་གཅིག་ཁར་ དངུལ་ཁང་ཚུ་གིས་ ཕྱི་རྒྱལ་ལས་ ཚོང་འབྲེལ་སྐྱིན་འགྲུལ་ ལེན་དགོ་པའི་སྐོར་ལས་ཡང་ ཞུ་བ་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:42 PM No comments:
བུམ་ཐང་ཆོས་འཁོར་སྟོད་ལུ་ མཆོད་རྟེན་སློངས་ཡོདཔ།
༡༩/༩/༢༠༡༢ ༉ མི་ངན་ཚུ་གིས་ སྤྱི་ཟླ་༩ པའི་ཚེས་༡༣ གྱི་ཕྱི་རུ་ ཆོས་འཁོར་སྟོད་རྒེད་འོག་ མཁར་ས་གཡུས་ཚན་གྱི་ ཀུ་རུང་སྦ་ གཡུས་ཚན་ནང་ མ་ཎི་གདངས་རིངམོ་གི་མཆོད་རྟེན་གསུམ་སློངས་མི་ལས་ མཆོད་རྟེན་གཉིས་ཀྱི་ནང་གཟུངས་ཚུ་ག་ར་ བཏོན་འབག་སོང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:12 PM No comments:
དབང་འདུས་རབ་སྡེའི་ འདུ་ཁང་གསར་བསྒྲུབས་འབད་ཡོདཔ།
༡༨/༩/༢༠༡༢ ༉ ཁ་ཙ་ གཞུང་གྲྭ་ཚང་གི་ རྡོ་རྗེ་སློབ་དཔོན་ཀུན་ལེགས་མཆོག་གིས་ དབང་འདུས་རབ་སྡེའི་ འདུ་ཁང་གསར་བསྒྲུབས་འབད་མི་ལུ་ རབ་གནས་གནང་ཡོདཔ་ད་ འདུ་ཁང་དེ་ དགེ་སློང་ཚུ་གིས་ དུས་རྒྱུན་གྱི་འབུམ་སྡེ་དང་ སྐུ་རིམ་ཚུ་ གནང་ནིའི་དོན་ལུ་ བཟོ་སྐྲུན་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 7:06 PM No comments:
མགུ་སྐོར་རྐྱབ་སྟེ་ ཏི་རུ་བསྡུ་འབག་མི་ ཕོ་སྐྱེས་ཅིག་ འཛིན་བཟུང་འབད་ཡོདཔ།
༡༨/༩/༢༠༡༢ ༉ ད་རེས་ཁམས་ཅིག་ཁར་ ཐིམ་ཕུའི་ཚོང་ཁང་དག་པ་ཅིག་ནང་ལས་ མགུ་སྐོར་རྐྱབ་སྟེ་ ཏི་རུ་བསྡུ་འབག་མི་ ཕོ་སྐྱེས་ཅིག་ སྤྱི་ཟླ་༩ པའི་ཚེས་༡༥ འི་ཉིན་མར་ ཐིམ་ཕུ་ཁྲིམས་སྲུང་འགག་པ་ཚུ་གིས་ འཛིན་བཟུང་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 7:04 PM No comments:
རྒྱ་ནག་ལས་ ཚོང་ཆས་བཏོན་མི་༤ འཛིན་བཟུང་།
༡༨/༩/༢༠༡༢ ༉ བུམ་ཐང་གི་ ཁྲིམས་སྲུང་འགག་པ་ཚུ་གིས་ སྤྱི་ཟླ་༩ པའི་ཚེས་༡༣ ལུ་ རྒྱ་ནག་གི་ ས་མཚམས་བརྒྱུད་དེ་ ཚུལ་མིན་ཐོག་ལས་ ཚོང་ཆས་བཏོན་འབག་འོང་མི་ ཕོ་སྐྱེས་༤ འཛིན་བཟུང་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 7:03 PM No comments:
སྐྱེས་ལོ་༡༤ མན་ཆད་འབད་མི་ ཕུཊ་བཱོལ་རྩེད་མི་ཚུ་ གདམ་འཐུ་འབད་དོ་ཡོདཔ།
༡༨/༩/༢༠༡༢ ༉ འབྲུག་པའི་ན་གཞོན་བུཚ་ སྐྱེས་ལོ་༡༤ མན་ཆད་འབད་མི་ཚུ་ ཇ་པཱན་ལུ་ ཕུཊ་བཱོལ་རྩེད་འགྲན་འབད་བར་ འགྱོ་ནིའི་དོན་ལུ་ གདམ་འཐུ་འབད་ནི་ཨིནམ་ལས་ ད་ལྟོ་ ན་གཞོན་༤༥ དེ་ཅིག་ ཐིམ་ཕུ་ལྕང་ཇི་ཇི་ཕུཊ་བཱོལ་རྩེད་ཐང་ནང་ སྦྱོང་བརྡར་འབད་བའི་བསྒང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 7:02 PM No comments:
ཨུ་རའི་ གཡག་ལྷ་བརྩི་སྲུང་གི་ལམ་སྲོལ་ ཉམས་ཉེན་ཁར་ལྷོད་ཡོདཔ།
༡༨/༩/༢༠༡༢ ༉ རང་ཟླ་༧ པའི་ཚེས་༡༥ དེ་ཅིག་ལས་ སྤྱིར་བཏང་ལུ་ བུམ་ཐང་ཨུ་ར་ མ་གྲོང་གཡུས་ཚན་ནང་ མི་རྒན་རྒས་དག་པ་རེ་དང་ ཁྱིམ་སྲུང་པ་སྦེ་སྡོད་མི་རེ་གཉིས་རེ་མ་གཏོགས གཡུས་མི་མང་ཤོས་ཅིག་ ནོར་གྱི་བྱང་སར་ སོང་མི་ལུ་བརྟེན་ སྐྱིད་ཏོང་ཏོ་འོང་དོ་ཡོདཔ་ཨིན་རུང་ འདས་པའི་ལོ་དག་པ་ཅིག་ལས་ཚུར་ ཨ་རྟག་བཟུམ་སྦེ་ར་ མི་ཚུ་ཁྱིམ་ནང་གི་ ལཱ་རེ་འབད་སྡོད་པའི་ མཐོང་གསལ་བྱུངམ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 7:01 PM No comments:
ལྷའི་བཟོ་བོ་ བི་ཤྭ་ཀརྨའི་ དུས་སྟོན་བརྩི་སྲུང་འབད་ཡོདཔ།
༡༨/༩/༢༠༡༢ ༉ ཁ་ཙ་ ཐིམ་ཕུ་གིས་གཙོས་པའི་ རྒྱལ་ཁབ་ནང་འཁོད་ཀྱི་ ས་གནས་ཁག་ཚུ་ནང་ འཕྲུལ་ལསཔ་དང་ བཟོ་སྐྲུན་གྱི་ལཱ་འབད་མི་ཚུ་གིས་ དྲོ་པ་ཧ་སག་ལས་ ལྷའི་བཟོ་བོ་ བི་ཤྭ་ཀརྨའི་ སྐུ་འདྲ་ལུ་ གསོལ་མཆོད་ཚུ་ཕུལ་ཏེ་ སྨོན་ལམ་བཏབ་ཐོག་ལས་ ཉིན་ནུབ་སྦྱེལ་ཏེ་ ཞབས་ཁྲ་དང་ སྙན་ཆའི་སྤྲོ་སྟོན་གྱི་ལས་རིམ་ཚུ་ དང་བཅས་ ཡོངས་གྲགས་ཅན་གྱི་ བི་ཤྭ་ཀརྨའི་དུས་སྟོན་ བརྩི་སྲུང་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 6:54 PM No comments:
སློབ་གྲྭ་གཞི་བཙུགས་འབད་དེ་ མི་ལོ་༥༠ འཁོར་བའི་ དུས་སྟོན་བརྩི་སྲུང་འབད་ཡོདཔ།
༡༨/༩/༢༠༡༢ ༉ རྒྱལ་ཁབ་ཀྱི་ ལྷོ་མཚམས་རྫོང་ཁག་ཚུ་ནང་ སློབ་གྲྭ་རྙིང་ཤོས་ཅིག་ཨིན་མི་ དར་དཀར་འབྲིང་རིམ་སློབ་གྲྭ་གོང་མའི་ ས་ཁོངས་དེ་ ཁ་ཙ་ དར་སྣ་ལྔ་གིས་གང་སྟེ་ ཁྲ་ཆེམ་ཆེམ་སྦེ་ མཐོང་གསལ་བྱུང་མི་དེ་ཡང་ སློབ་གྲྭ་དེ་ གཞི་བཙུགས་འབད་དེ་ མི་ལོ་༥༠ འཁོར་བའི་དུས་སྟོན་ བརྩི་སྲུང་འབད་ནི་དེ་གིས་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 6:51 PM No comments:
Subscribe to: Posts (Atom)


c: text/html

text:
རྫོང་གསརཔ་དེ་ ས་ཡོམ་དང་ མེའི་འཇིགས་པ་ཚུ་ལས་ ཐུབ་ཚུགསཔ་སྦེ་བཞེངས་ནི།
༢༩/༠༦/༢༠༡༢ ༉ ཁ་ཙ་ བློན་ཆེན་འཇིགས་མེད་འཕྲིན་ལས་མཆོག་གིས་ དབང་འདུས་ཕོ་བྲང་རྫོང་ཁག་གི་ འགོ་དཔོན་དང་ ས་གནས་གཞུང་གི་འགོ་ཁྲིདཔ་ཚུ་དང་གཅིག་ཁར་ ཞལ་འཛོམས་ཅིག་ འཚོགས་གནང་པའི་སྐབས་ རྫོང་གསརཔ་དེ་ ས་ཡོམ་དང་ མེ་རྐྱེན་གྱི་ འཇིགས་པ་ཚུ་ལས་ ཐུབ་ཚུགསཔ་སྦེ་ རྐྱབ་དགོ་ཟེར་གསུངས་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:54 PM No comments:
དབུ་འཛིན་ལུ་བརྟེན་མིན་པར་ སློབ་ཕྲུག་ཁོ་ར་གིས་ རང་སྲོག་བཅད་ཡོདཔ།
༢༩/༠༦/༢༠༡༢ ༉ ཟླཝ་ཧེ་མའི་ནང་ སློབ་ཕྲུག་ཅིག་གིས་ རང་སྲོག་བཅད་མི་ལུ་ ལོག་ཞིབ་དཔྱད་རྐྱབ་པའི་བསྒང་ཡོད་མི་ ཕུན་ཚོགས་གླིང་གི་ ཁྲིམས་སྲུང་འགག་པ་གིས་ སླབ་མིའི་ནང་ སློབ་ཕྲུག་ཁོ་ར་གིས་ རང་སྲོག་བཅད་ཡོདཔ་སྦེ་ བརྩི་འཇོག་འབད་ནི་མ་གཏོགས་ སློབ་གྲྭའི་དབུ་འཛིན་ལུ་ ཁ་ཉེས་བཀལ་དགོཔ་མིན་འདུག་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:52 PM No comments:
ཆང་ཁྲལ་ཡར་སེང་གི་སྐོར་ལས་ ལོག་སྟེ་ར་ གྲོས་བསྡུར་འབད་ནི།
༢༩/༠༦/༢༠༡༢ ༉ ཁ་ཙ་ དྲོ་པ་ རྒྱལ་ཡོངས་ཚོགས་ཁང་ནང་ ཞབས་ཏོག་བློན་པོ་ཡེ་ཤེས་སྦྱིན་པ་གིས་ བརྡ་བརྒྱུད་ཀྱི་གནས་ཚུལ་ཚུ་ནང་ ཆང་གི་ཁྲལ་ཡར་སེང་གི་གྲོས་འཆར་ བསྒྱུར་བཅོས་མེད་པར་ སྣུམ་འཁོར་ སྔོ་ལྗང་གི་ཁྲལ་རྐྱངམ་གཅིག་ ཆ་འཇོག་འབད་ཡོད་པའི་སྐོར་ལས་ མཐོང་པའི་ཤུལ་ལུ་ རྣམ་རྟོག་ལང་ཡི་ཟེར་ཞུ་ཡི།
ཞབས་ཏོག་བློན་པོ་གིས་ གསང་བའི་ཚོགས་རྒྱན་དེ་ སྐྱུར་བའི་སྐབས་ སྣུམ་འཁོར་དང་ ཆང་ཁྲལ་༢ སེམས་ཁར་བཞག་སྟེ་ ཚོགས་རྒྱན་བཙུགས་ཡོད་རུང་ ཁ་ཙ་གི་ གནས་ཚུལ་ནང་ སྣུམ་འཁོར་ཁྲལ་རྐྱངམ་གཅིག་ བཀལ་ཡོད་པའི་སྐོར་ལས་ བཀོད་ནུག་ཟེར་ཞུ་ཡི།
ཞབས་ཏོག་བློན་པོ་གིས་ གསང་བའི་ཚོགས་རྒྱན་དེ་ སྐྱུར་བའི་སྐབས་ སྣུམ་འཁོར་དང་ ཆང་ཁྲལ་༢ སེམས་ཁར་བཞག་སྟེ་ ཚོགས་རྒྱན་བཙུགས་ཡོད་རུང་ ཁ་ཙ་གི་ གནས་ཚུལ་ནང་ སྣུམ་འཁོར་ཁྲལ་རྐྱངམ་གཅིག་ བཀལ་ཡོད་པའི་སྐོར་ལས་ བཀོད་ནུག་ཟེར་ཞུ་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:51 PM No comments:
ཨོ་རྒྱན་གུ་རུ་རིན་པོ་ཆེའི་འཁྲུངས་སྐར་དུས་ཆེན།
ལོ་བསྟར་བཞིན་དུ་ ཟླཝ་༥ པའི་ཚེས་༡༠ ལུ་ སྤྲེལ་ཟླའི་ཚེས་བཅུ་ཟེར་ སྤྱིར་ནང་པ་སངས་རྒྱས་པ་དང་ ཁྱད་པར་དུ་ ང་བཅས་ར་ འབྲུག་མི་ཚུ་གིས་ སྔོན་གོང་ལས་ སངས་རྒྱས་གཞན་ལས་ ལྷག་པའི་བཀའ་དྲིན་ཅན་གྱི་བདག་ཉིད་ དུས་ངན་སྙིགས་མ་ལྔ་བདོའི་ སྐྱབས་མཆོག་བླ་ན་མེད་པ་ ཨོ་རྒྱན་གུ་རུ་རིན་པོ་ཆེའི་ འཁྲུངས་སྐར་དུས་ཆེན་གྱི་ཉིནམ་སྦེ་ བརྩི་སྲུང་ཞུ་སྲོལ་ཡོདཔ་བཞིན་དུ་ ད་རེས་ཡང་ བཀའ་དྲིན་དྲན་པའི་ཐོག་ལས་ བརྩི་སྲུང་དང་འབྲེལ་ཏེ་ གསོལ་བ་བཏབ་དགོཔ་དེ་ ག་ནི་བ་གལ་ཆེ་ཟེར་ ཞུ་ནི་ཨིན།
༢༩/༠༦/༢༠༡༢ དེ་ཡང་ ཨོ་རྒྱན་གུ་རུ་རིན་པོ་ཆེ་དེ་ ང་བཅས་ར་ ལས་ཉོན་ཚུར་མཐོང་ཅན་ཚུ་གིས་ བླམ་བཟུམ་ཅིག་དང་ གྲུབ་ཐོབ་བཟུམ་ཅིག་ ཨིནམ་འདྲས་མནོ་བ་ཅིན་ དེ་སྦེ་མེན་པར་ སྐུ་ཚེ་གོང་མ་ སངས་རྒྱས་བཅོམ་ལྡན་འདས་ཀྱི་སྐབས་ལུ་ གདུལ་བྱ་འདྲེན་ཐབས་ཀྱི་དོན་ལུ་ སྐུ་གཟུགས་ལུ་ ཆོས་གོས་རྣམ་གསུམ་བཞེས་ཏེ་ ཐེག་ཆེན་ ཐེག་དམན་གྱི་ཆོས་འཁོར་སྐོར་ སྐུ་ཚེ་འོག་མ་ གུ་རུ་རིན་པོ་ཆེའི་སྐབས་ལུ་ སྐུ་གཟུགས་ལུ་ ན་བཟའ་གསང་ཕོད་ཟབ་བེར་ སྔགས་ཆས་བཞེས་ཏེ་ འཁོར་དཔའ་བོ་མཁའ་འགྲོ་ རྣལ་འབྱོར་ གྲུབ་ཐོབ་ཚོགས་ཀྱིས་སྐོར་ཏེ་ བཞུགས་པའི་ཚུལ་སྟོན་མི་དེ་ཡང་ ཧེ་མ་ སྟོན་པ་སངས་རྒྱས་བཅོམ་ལྡན་འདས་ལྕགས་འབྲུག་ཟླཝ་༤ པའི་ཚེས་༡༥ ལུ་ རྩྭ་མཆོག་གྲོང་ལུ་སྦེ་ གདུལ་བྱ་རྟག་འཛིན་ཅན་གྱི་ངོར་ རེ་ཞིག་ སྐུ་མྱ་ངན་ལས་འདས་པའི་ ཚུལ་སྟོན་པའི་སྐབས་ལུ་ འཁོར་ཉན་ཐོས་ཚུ་ མྱ་ངན་གྱིས་དྲན་མེད་བརྒྱལ་ཏེ་ སངས་པའི་ཤུལ་ལས་ སངས་རྒྱས་ཀྱིས་ཞལ་འཛུམ་མཛད་དེ་ ང་ནི་མྱ་ངན་འདས་འོག་ནས། །ལོ་ནི་བཅུ་གཉིས་ལེན་པའི་ཚེས། །ཨོ་རྒྱན་ཡུལ་གྱི་ནུབ་བྱང་མཚམས། །
༢༩/༠༦/༢༠༡༢ དེ་ཡང་ ཨོ་རྒྱན་གུ་རུ་རིན་པོ་ཆེ་དེ་ ང་བཅས་ར་ ལས་ཉོན་ཚུར་མཐོང་ཅན་ཚུ་གིས་ བླམ་བཟུམ་ཅིག་དང་ གྲུབ་ཐོབ་བཟུམ་ཅིག་ ཨིནམ་འདྲས་མནོ་བ་ཅིན་ དེ་སྦེ་མེན་པར་ སྐུ་ཚེ་གོང་མ་ སངས་རྒྱས་བཅོམ་ལྡན་འདས་ཀྱི་སྐབས་ལུ་ གདུལ་བྱ་འདྲེན་ཐབས་ཀྱི་དོན་ལུ་ སྐུ་གཟུགས་ལུ་ ཆོས་གོས་རྣམ་གསུམ་བཞེས་ཏེ་ ཐེག་ཆེན་ ཐེག་དམན་གྱི་ཆོས་འཁོར་སྐོར་ སྐུ་ཚེ་འོག་མ་ གུ་རུ་རིན་པོ་ཆེའི་སྐབས་ལུ་ སྐུ་གཟུགས་ལུ་ ན་བཟའ་གསང་ཕོད་ཟབ་བེར་ སྔགས་ཆས་བཞེས་ཏེ་ འཁོར་དཔའ་བོ་མཁའ་འགྲོ་ རྣལ་འབྱོར་ གྲུབ་ཐོབ་ཚོགས་ཀྱིས་སྐོར་ཏེ་ བཞུགས་པའི་ཚུལ་སྟོན་མི་དེ་ཡང་ ཧེ་མ་ སྟོན་པ་སངས་རྒྱས་བཅོམ་ལྡན་འདས་ལྕགས་འབྲུག་ཟླཝ་༤ པའི་ཚེས་༡༥ ལུ་ རྩྭ་མཆོག་གྲོང་ལུ་སྦེ་ གདུལ་བྱ་རྟག་འཛིན་ཅན་གྱི་ངོར་ རེ་ཞིག་ སྐུ་མྱ་ངན་ལས་འདས་པའི་ ཚུལ་སྟོན་པའི་སྐབས་ལུ་ འཁོར་ཉན་ཐོས་ཚུ་ མྱ་ངན་གྱིས་དྲན་མེད་བརྒྱལ་ཏེ་ སངས་པའི་ཤུལ་ལས་ སངས་རྒྱས་ཀྱིས་ཞལ་འཛུམ་མཛད་དེ་ ང་ནི་མྱ་ངན་འདས་འོག་ནས། །ལོ་ནི་བཅུ་གཉིས་ལེན་པའི་ཚེས། །ཨོ་རྒྱན་ཡུལ་གྱི་ནུབ་བྱང་མཚམས། །
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:50 PM No comments:
ཐིམ་ཕུ་ཡུ་ནའི་ཊེཌ་སྡེ་ཚན་གྱིས་ རྒྱལ་ཁ་ཐོབ་ཡོདཔ།
༢༩/༠༦/༢༠༡༢ ༉ འབྲུག་མདའ་རྩེད་ཚོགས་སྡེ་གིས་ ལོ་བསྟར་བཞིན་དུ་ ཁྲི་མངའ་གསོལ་གྱི་ ཕྱི་རྒྱལ་མདའ་གཞུའི་ཐོག་ལས་ ཐིམ་ཕུ་ལྕང་གླིང་མི་ཐང་གི་ མདའ་རྩེད་ཐང་ནང་སྦེ་ རྩེད་འགྲན་འབད་བའི་བསྒང་ཡོད་མིའི་ནང་ སྤྲོ་བ་དང་བཅས་པའི་སྒོ་ལས་ ལྟདམོ་ལྟ་མི་བརྒྱ་ལས་བཅད་འཛོམས་ཡོད་མི་ཚུ་ འདྲོག་བྱེལ་འཐབ་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:45 PM No comments:
བསམ་གྲུབ་ལྗོངས་མཁར་དང་ བཀྲིས་སྒང་གི་བར་ན་ ལམ་ཁག་ལེ་ཤ་ཆད་ཡོདཔ།
༢༩/༠༦/༢༠༡༢ ༉ བསམ་གྲུབ་ལྗོངས་མཁར་དང་ བདེ་བ་ཐང་གི་བར་ན་ ཀི་ལོ་མི་ཊར་༡༨ ལུ་ འཁོར་ལམ་བསུབས་ཡོད་མི་དེ་ ཁ་ཙ་ ཉིན་མ་ཁམས་ཅིག་ལས་ བསལ་ཚར་ཡོདཔ་ཨིན་པས།
བསམ་གྲུབ་ལྗོངས་མཁར་ལས་ བཀྲིས་སྒང་ལུ་འགྱོ་སའི་གཞུང་ལམ་ ནར་ཕུ་ཟེར་མི་ནང་ ལྷོད་ནི་ལུ་ ཀི་ལོ་མི་ཊར་༧ དེ་ཅིག་ལུ་ འཁོར་ལམ་སྦོམ་སྦེ་ར་ བསུབས་ཡོདཔ་ལས་ སྣུམ་འཁོར་ཚུ་ ཕར་ཚུར་འགྲོ་འགྲུལ་འབད་མ་ཚུགས་པར་ ཐོགས་ལུས་ཡོདཔ་ཨིན་པས།
བསམ་གྲུབ་ལྗོངས་མཁར་ལས་ བཀྲིས་སྒང་ལུ་འགྱོ་སའི་གཞུང་ལམ་ ནར་ཕུ་ཟེར་མི་ནང་ ལྷོད་ནི་ལུ་ ཀི་ལོ་མི་ཊར་༧ དེ་ཅིག་ལུ་ འཁོར་ལམ་སྦོམ་སྦེ་ར་ བསུབས་ཡོདཔ་ལས་ སྣུམ་འཁོར་ཚུ་ ཕར་ཚུར་འགྲོ་འགྲུལ་འབད་མ་ཚུགས་པར་ ཐོགས་ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:42 PM No comments:
གོ་བ་བརྡ་སྤྲོད་འབད་མི་ལུ་ ངོས་ལེན་ཆུང་སུ།
ཤར་ཕྱོགས་ལུ་ ཆང་འཐུང་ནི་དེ་ ལམ་སྲོལ་བཟུམ་ཅིག་ཨིནམ་ལས་ ཆང་བཀག་འཛིན་གྱི་ གོ་བ་བརྡ་སྤྲོད་འབད་རུང་ ཕན་ཁྱད་གངམ་མི་བྱུང་དོ་ཡོདཔ་ཨིན་པས།
༢༩/༠༦/༢༠༡༢ ༉ ཤར་ཕྱོགས་རྫོང་ཁག་ མོང་སྒར་བཟུམ་ཅིག་ནང་འབད་བ་ཅིན་ ཆང་འཐུང་མི་ ག་དེམ་ཅིག་ཡོདཔ་ཨིན་ན་ ཁྲོམ་ཁའི་ཆང་ཁང་ཚུ་ནང་ འགྱོ་བལྟ་བ་ཅིན་ ལེགས་ཤོམ་སྦེ་ ཤེས་ཚུགས་ནི་ཨིནམ་ད་ དེ་ཡང་ ཆང་རིགས་ཚུ་ འཐོབ་ཆོག་ཆོ་སྦེ་ ཡོད་མི་ལུ་བརྟེན་ཏེ་ཨིན་པས།
ད་ལྟོ་ཚུན་ འབྲེལ་ཡོད་དབང་འཛིན་ཚུ་གིས་ ཆང་བཀག་འཛིན་འབད་ནིའི་དོན་ལུ་ གོ་བ་བརྡ་སྤྲོད་ཀྱི་ ལས་རིམ་ཚུ་ ག་དེམ་ཅིག་ འགོ་འདྲེན་འཐབ་སྟེ་འབད་རུང་ ངོས་ལེན་འབད་མི་དེ་ ཉུང་སུ་ཅིག་ལས་བརྒལ་མེདཔ་ཨིན་པས།
༢༩/༠༦/༢༠༡༢ ༉ ཤར་ཕྱོགས་རྫོང་ཁག་ མོང་སྒར་བཟུམ་ཅིག་ནང་འབད་བ་ཅིན་ ཆང་འཐུང་མི་ ག་དེམ་ཅིག་ཡོདཔ་ཨིན་ན་ ཁྲོམ་ཁའི་ཆང་ཁང་ཚུ་ནང་ འགྱོ་བལྟ་བ་ཅིན་ ལེགས་ཤོམ་སྦེ་ ཤེས་ཚུགས་ནི་ཨིནམ་ད་ དེ་ཡང་ ཆང་རིགས་ཚུ་ འཐོབ་ཆོག་ཆོ་སྦེ་ ཡོད་མི་ལུ་བརྟེན་ཏེ་ཨིན་པས།
ད་ལྟོ་ཚུན་ འབྲེལ་ཡོད་དབང་འཛིན་ཚུ་གིས་ ཆང་བཀག་འཛིན་འབད་ནིའི་དོན་ལུ་ གོ་བ་བརྡ་སྤྲོད་ཀྱི་ ལས་རིམ་ཚུ་ ག་དེམ་ཅིག་ འགོ་འདྲེན་འཐབ་སྟེ་འབད་རུང་ ངོས་ལེན་འབད་མི་དེ་ ཉུང་སུ་ཅིག་ལས་བརྒལ་མེདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:39 PM No comments:
གནས་ཚུལ་མདོར་བསྡུས།
༢༩/༠༦/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:37 PM No comments:
རྐྱེན་ངན་འཛིན་སྐྱོང་དཔྱད་ཡིག་གུ་ ཚོགས་ཁང་གོང་འོག་ ལྷན་བཞུགས་ཐོག་ལས་ གསུང་གྲོས་གནང་ནི།
༢༩/༠༦/༢༠༡༢ ༉ རྐྱེན་ངན་འཛིན་སྐྱོང་དཔྱད་ཡིག་གི་ དོན་ཚན་༨ ལུ་ རྒྱལ་ཡོངས་ཚོགས་འདུ་དང་ རྒྱལ་ཡོངས་ཚོགས་སྡེ་གཉིས་ ལྷན་བཞུགས་ཐོག་ལས་ གསུང་གྲོས་ཞིབ་ཞིབ་སྦེ་ གནང་ནི་ཨིན་པས།
རྒྱལ་ཡོངས་ཚོགས་སྡེ་གིས་ འདས་པའི་བདུན་ཕྲག་ནང་ རྐྱེན་ངན་འཛིན་སྐྱོང་གི་ དོན་ཚན་༦༡ ལེགས་བཅོས་འབད་མི་དང་ གཞན་མི་ དོན་ཚན་གསརཔ་༥ རྒྱལ་ཡོངས་ཚོགས་འདུ་གིས་ ཆ་འཇོག་འབད་བའི་ཤུལ་ལུ་ ལྷན་བཞུགས་ཀྱི་གསུང་གྲོས་གནང་ནི་ལུ་ གྲོས་ཐག་བཅད་ཡོདཔ་ཨིན་པས།
རྒྱལ་ཡོངས་ཚོགས་སྡེ་གིས་ འདས་པའི་བདུན་ཕྲག་ནང་ རྐྱེན་ངན་འཛིན་སྐྱོང་གི་ དོན་ཚན་༦༡ ལེགས་བཅོས་འབད་མི་དང་ གཞན་མི་ དོན་ཚན་གསརཔ་༥ རྒྱལ་ཡོངས་ཚོགས་འདུ་གིས་ ཆ་འཇོག་འབད་བའི་ཤུལ་ལུ་ ལྷན་བཞུགས་ཀྱི་གསུང་གྲོས་གནང་ནི་ལུ་ གྲོས་ཐག་བཅད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:34 PM No comments:
ཤེས་རིག་གྲོང་ཁྱེར་བཅའ་ཁྲིམས་༢༠༡༢ ཅན་མ་ ཆ་འཇོག་གྲུབ་ཡོདཔ།
༢༩/༠༦/༢༠༡༢ ༉ ཁ་ཙ་ རྒྱལ་ཡོངས་ཚོགས་འདུའི་ནང་ རྒྱལ་ཡོངས་ཚོགས་སྡེ་གིས་ཕུལ་མི་ ཤེས་རིག་གྲོང་ཁྱེར་འཕྲི་སྣོན་དཔྱད་ཡིག་༢༠༡༢ ཅན་མ་གུ་ གྲོས་བསྡུར་གནང་ཐོག་ལས་ ཆ་འཇོག་གྲུབ་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:33 PM No comments:
གནས་ཚུལ་མདོར་བསྡུས།
༢༨/༠༦/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:51 PM No comments:
གནས་ཚུལ་མདོར་བསྡུས།
༢༨/༠༦/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:49 PM No comments:
སྣུམ་འཁོར་ཚུ་ལུ་ ཁྲལ་བརྒྱ་ཆ་༥ ལས་༢༠ ཚུན་བཀལ་ནི།
༢༨/༠༦/༢༠༡༢ ༉ ཁ་ཙ་ རྒྱལ་ཡོངས་ཚོགས་ཁང་ནང་ ཁྲལ་བསྐྱར་བཟོའི་དཔྱད་ཡིག་གུ་ གྲོས་བསྡུར་ཞིབ་པར་ གནང་པའི་ཤུལ་ལས་ གསང་བའི་ཚོགས་རྒྱན་བཙུགས་ཏེ་ སྣུམ་འཁོར་ལུ་ སྔོ་ལྗང་ཁྲལ་བཀལ་ནི་སྦེ་ གྲོས་ཐག་བཅད་གནང་ཡི།
གྲོས་བསྡུར་ནང་ སྤ་རོའི་འཐུས་མི་ བཙན་སྐྱོགས་རྡོ་རྗེ་གིས་ རྒྱ་གར་གྱི་ཏི་རུ་ རུ་པིའི་དཀའ་ངལ་ བསལ་ནིའི་སྐོར་ལས་ཨིན་རུང་ མི་སེར་ཉམ་ཆུང་ཚུ་གི་དོན་ལུ་ ཁྲལ་དེ་མཐོ་དྲག་ནི་དེ་གིས་ གྲོས་འཆར་ནང་ བརྒྱ་ཆ་༤༠ ཡོད་མི་ལས་ བརྒྱ་ཆ་༢༠ ལུ་མར་ཕབ་འབད་ དགོཔ་འདུག་ཟེར་ཞུ་ཡི།
གྲོས་བསྡུར་ནང་ སྤ་རོའི་འཐུས་མི་ བཙན་སྐྱོགས་རྡོ་རྗེ་གིས་ རྒྱ་གར་གྱི་ཏི་རུ་ རུ་པིའི་དཀའ་ངལ་ བསལ་ནིའི་སྐོར་ལས་ཨིན་རུང་ མི་སེར་ཉམ་ཆུང་ཚུ་གི་དོན་ལུ་ ཁྲལ་དེ་མཐོ་དྲག་ནི་དེ་གིས་ གྲོས་འཆར་ནང་ བརྒྱ་ཆ་༤༠ ཡོད་མི་ལས་ བརྒྱ་ཆ་༢༠ ལུ་མར་ཕབ་འབད་ དགོཔ་འདུག་ཟེར་ཞུ་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:44 PM No comments:
ཉེན་སྲུང་གི་དོན་ལུ་ འཛུལ་སྒོ་ལུ་ཡོད་པའི་གྱང་ཚུ་ བརྡལ་བཏང་ཡོདཔ།
༢༨/༠༦/༢༠༡༢ ༉ ད་ལས་ཕར་ མེ་མཆོད་བཞེས་མི་ དབང་འདུས་ཕོ་བྲང་རྫོང་ནང་ འཚོལ་ཞིབ་ཀྱི་ལཱ་ ལེ་ཤ་ཅིག་ར་ འབད་དགོཔ་ཡོདཔ་ལས་ འཚིགས་ཤུལ་ནང་འཛུལ་མི་ཚུ་ ཉེན་སྲུང་དང་ལྡནམ་སྦེ་ བཟོ་ནིའི་དོན་ལུ་ ཁ་ཙ་ འཛུལ་སྒོ་ལུ་ཡོད་པའི་གྱང་ཚུ་ བརྡལ་བཏང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:42 PM No comments:
འཆར་དངུལ་དཔྱ་བགོའི་དཔྱད་ཡིག་ ཆ་འཇོག་གྲུབ་ཡོདཔ།
༢༨/༠༦/༢༠༡༢ ༉ སྤྱི་ཟླ་༦ པའི་ཚེས་༢༦ ལུ་རྒྱལ་ཡོངས་ཚོགས་འདུ་གིས་ རྩིས་ལོ་༢༠༡༡ དང་༢༠༡༢ ཀྱི་ འཆར་དངུལ་བསྐྱར་བཟོ་འབད་དེ་ མ་དངུལ་ས་ཡ་༤༢,༠༤༧.༡༠༣ རྩིས་ལོ་༢༠༡༡ དང་༢༠༡༢ ཀྱི་དོན་ལུ་དང་ རྩིས་ལོ་༢༠༡༢ དང་༢༠༡༣ གྱི་དོན་ལུ་ འཆར་དངུལ་ས་ཡ་༣༨,༠༤༤.༡༩༦ ཆ་འཇོག་གྲུབ་ཅི།
འཆར་དངུལ་དཔྱད་ཡིག་དེ་ཚུ་ བཅའ་ཁྲིམས་ལུ་ ཆ་འཇོག་མ་གནང་པའི་ཧེ་མར་ ཚོགས་འདུའི་ནང་ གྲོས་བསྡུར་ཞིབ་པར་གནང་ཡོདཔ་མ་ཚད་ འཐུས་མི་ཚུ་གིས་ བསམ་འཆར་དང་ དྲན་ཚོར་སྣ་ཚོགས་བཀོད་ཡོདཔ་ཨིན་རུང་ འཆར་དངུལ་དཔྱ་བགོ་ལུ་ བསྒྱུར་བཅོས་མེད་པར་ ཆ་འཇོག་གནང་ཡི།
འཆར་དངུལ་དཔྱད་ཡིག་དེ་ཚུ་ བཅའ་ཁྲིམས་ལུ་ ཆ་འཇོག་མ་གནང་པའི་ཧེ་མར་ ཚོགས་འདུའི་ནང་ གྲོས་བསྡུར་ཞིབ་པར་གནང་ཡོདཔ་མ་ཚད་ འཐུས་མི་ཚུ་གིས་ བསམ་འཆར་དང་ དྲན་ཚོར་སྣ་ཚོགས་བཀོད་ཡོདཔ་ཨིན་རུང་ འཆར་དངུལ་དཔྱ་བགོ་ལུ་ བསྒྱུར་བཅོས་མེད་པར་ ཆ་འཇོག་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:37 PM No comments:
ཆོས་སྡེ་དང་ སྲིད་ཚོགས་ཀྱི་འབྲེལ་དོན་ ཁ་གསལ་མེདཔ།
༢༨/༠༦/༢༠༡༢ ༉ མ་གཞི་ ཆོས་དེ་ སྲིད་དོན་ལས་འབྲེལ་བ་མེདཔ་སྦེ་གནས་དགོ་ཟེར་ ཆོས་སྡེ་ལྷན་ཚོགས་ཀྱི་བཅའ་ཁྲིམས་ནང་ བཀོད་དེ་ཡོདཔ་ཨིན་རུང་ ངོ་ཤེས་འདྲིས་ཤེས་ཡོད་མི་ སྲིད་དོན་ཚོགས་པའི་འཐུས་མི་ཚུ་གིས་སྐུལ་བསྒྲགས་ཀྱི་དོན་ལུ་འོང་པའི་སྐབས་ ཁོང་དང་འབྲེལ་བ་འཐབ་ཆོག་ག་ཟེར་ ཁ་ཙ་ གཞུང་གྲྭ་ཚང་གི་ འདུས་ཚོགས་ཞལ་འཛོམས་ནང་ དྲི་བཀོད་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:36 PM No comments:
རྒྱལ་ཡོངས་ཚོགས་སྡེ་གིས་ རང་སོའི་འབབ་ཁུངས་ཁྲལ་གྱི་ལམ་ལུགས་ བསྐྱར་བཟོ་འབད་དགོ་པའི་གྲོས་འདེབས་ཕུལ་ནི།
ཧེ་མའི་ ཚོགས་ཐེངས་༥ པའི་སྐབས་ལས་ར་ རྒྱལ་ཡོངས་ཚོགས་སྡེ་གིས་ གྲོས་འདེབས་དེ་ཚུ་ གྲོས་བསྡུར་འབད་དེ་ གཞུང་ལུ་ཕུལ་ཡོད་རུང་ གཞུང་གིས་ ད་ཚུན་ངོས་ལེན་མ་མཛདཔ་ཨིན་པས།
༢༨/༠༦/༢༠༡༢ ༉ ཁ་ཙ་ རྒྱལ་ཡོངས་ཚོགས་སྡེ་གིས་ ཁྲལ་དང་འབྲེལ་བའི་ སྲིད་བྱུས་ནང་ བསྒྱུར་བཅོས་དང་ བསྐྱར་བཟོ་འབད་དགོ་པའི་གནད་དོན་ ཁག་༤ དེ་ཅིག་ གཞུང་སྐྱོང་ལུ་ གྲོས་འདེབས་ཕུལ་ནི་སྦེ་ ཆ་འཇོག་གྲུབ་ཅི།
༢༨/༠༦/༢༠༡༢ ༉ ཁ་ཙ་ རྒྱལ་ཡོངས་ཚོགས་སྡེ་གིས་ ཁྲལ་དང་འབྲེལ་བའི་ སྲིད་བྱུས་ནང་ བསྒྱུར་བཅོས་དང་ བསྐྱར་བཟོ་འབད་དགོ་པའི་གནད་དོན་ ཁག་༤ དེ་ཅིག་ གཞུང་སྐྱོང་ལུ་ གྲོས་འདེབས་ཕུལ་ནི་སྦེ་ ཆ་འཇོག་གྲུབ་ཅི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:34 PM No comments:
གནས་ཚུལ་མདོར་བསྡུས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:31 PM No comments:
ས་རུད་ཀྱིས་ སྣུམ་འཁོར་ཊ་ཊ་ཧའི་ལགསི་ཅིག་ འཕྱགས་བདའ་ཡོདཔ།
༢༨/༠༦/༢༠༡༢ ༉ ཁ་ཉིནམ་ ཉིན་མའི་ཆུ་ཚོད་༡༠ དེ་ཅིག་ལུ་ ས་གླིང་རྒེད་འོག་ རེ་སར་གཡུས་ཚན་ནང་ ད་ལྟོ་སེལ་བའི་བསྒང་ཡོད་མི་ སོ་ནམ་ཞིང་ལམ་ཁར་ བྲག་ཙ་ལོ་ཟེར་ས་ སྣུམ་འཁོར་ཊ་ཊ་ཧའི་ལགསི་ཅིག་ འཁོར་ལམ་ཟུར་ཁར་ བཀག་བཞག་མི་དེ་ ས་རུད་ཀྱིས་ ལམ་འོག་ལས་མར་ མི་ཊར་༢༠༠ དེ་ཅིག་གི་ས་ཁར་ འཕྱགས་བདའ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:27 PM No comments:
ཨ་པ་ཨིན་མེན་གྱི་ བརྟག་དཔྱད་ཐེངས་༢ པའི་ གྲུབ་འབྲས་ཤེས་མ་ཚུགསཔ།
རི་ནིའུ་གིས་ ཨ་པ་ངོས་འཛིན་དང་འབྲེལ་བའི་ རྩོད་གཞི་༢ ཕྱིར་བཏོན་འབད་མི་ལུ་ དོགས་སྣང་སྦོམ་ཡོདཔ།
༢༨/༠༦/༢༠༡༢ ༉ ཁ་ཙ་ ཆེ་མཐོ་ཁྲིམས་འདུན་གྱིས་ སྐྱེས་ལོ་༢ ལང་མི་ ཨ་ལུའི་ཨ་པ་ངོས་འཛིན་འབད་ཐབས་ལུ་ ཌི་ཨེན་ཨེ་གི་ ཚན་རིག་བརྟག་དཔྱད་གྲུབ་འབྲས་ཀྱི་ ཡིག་ཤུབས་ཁ་ཕྱེ་ལྟཝ་ད་ ཡི་གུ་ཚུ་ག་ར་ ཚན་རིག་ཐོག་ལུ་ གསལ་བཀོད་འབད་ཡོད་ནི་དེ་གིས་ གྲུབ་འབྲས་ག་ཅི་ཨིན་ན་ ཤེས་རྟོགས་བྱུང་མ་ཚུགསཔ་ལས་ གྲུབ་འབྲས་གཏན་འཁེལ་གྱི་དོན་ལུ་ ལོག་སྟེ་ར་ ཁྲིམས་སྲུང་འགག་པ་ལུ་ གཏང་ནི་སྦེ་ གྲོས་ཐག་བཅད་ནུག།
༢༨/༠༦/༢༠༡༢ ༉ ཁ་ཙ་ ཆེ་མཐོ་ཁྲིམས་འདུན་གྱིས་ སྐྱེས་ལོ་༢ ལང་མི་ ཨ་ལུའི་ཨ་པ་ངོས་འཛིན་འབད་ཐབས་ལུ་ ཌི་ཨེན་ཨེ་གི་ ཚན་རིག་བརྟག་དཔྱད་གྲུབ་འབྲས་ཀྱི་ ཡིག་ཤུབས་ཁ་ཕྱེ་ལྟཝ་ད་ ཡི་གུ་ཚུ་ག་ར་ ཚན་རིག་ཐོག་ལུ་ གསལ་བཀོད་འབད་ཡོད་ནི་དེ་གིས་ གྲུབ་འབྲས་ག་ཅི་ཨིན་ན་ ཤེས་རྟོགས་བྱུང་མ་ཚུགསཔ་ལས་ གྲུབ་འབྲས་གཏན་འཁེལ་གྱི་དོན་ལུ་ ལོག་སྟེ་ར་ ཁྲིམས་སྲུང་འགག་པ་ལུ་ གཏང་ནི་སྦེ་ གྲོས་ཐག་བཅད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:24 PM No comments:
མི་འཁྲུགས་པའི་ལྷ་ཁང་ནང་གི་ ནང་རྟེན་མང་ཤོས་ཅིག་ལུ་ ཉམས་སྐྱོན་མེདཔ།
དུས་མཆོད་འབུམ་སྡེ་ཚུ་ གྲྭ་ཤག་གསརཔ་གི་ རྡོ་གཅལ་ནང་ འགོ་འདྲེན་འཐབ་ནི་དང་ རྫོང་ཁག་བདག་སྐྱོང་ཡིག་ཚང་དེ་ བ་འཇོ་ཐང་ཁྲོམ་གྱི་ལྟག་ལུ་ མཆོད་ཁང་ནང་ གཞི་བཙུགས་འབད་ནི།
༢༧/༠༦/༢༠༡༢ ༉ སྤྱི་ཟླ་༦ པའི་ཚེས་༢༤ ལུ་ མེ་མཆོད་བཞེས་མི་ དབང་འདུས་ཕོ་བྲང་རྫོང་ནང་ ཁ་ཙ་ དམག་མི་ཚུ་གིས་ དབྱེ་ཞིབ་འབད་བའི་སྐབས་ མི་འཁྲུགས་པའི་ལྷ་ཁང་ལུ་ གནོད་སྐྱོན་ག་ཅི་ཡང་ མ་བྱུངམ་སྦེ་ མཐོང་ཡོདཔ་ཨིན་པས།
རབ་སྡེ་གྲྭ་ཚང་གི་ འགོ་དཔོན་ལ་ལུ་ཅིག་གིས་འབད་བ་ཅིན་ ལྷ་ཁང་དེ་ནང་ལས་ མཆོད་ཆས་དག་པ་ཅིག་ གནོད་སྐྱོན་ག་ཅི་ཡང་མ་བྱུང་པར་ ལོག་ཐོབ་ཡོདཔ་མ་ཚད་ དྭངས་ཆུ་ཁ་ཐུག་ཡོད་མི་ ལྷ་ཁང་དེ་ནང་ མར་ཊིན་ཀེ་ཇི་༢ བཞག་ཡོད་མི་དེ་ཡང་ མ་བཞུ་བར་ ལུས་ཡོདཔ་མཐོང་ཅི་ཟེར་ཨིན་པས།
༢༧/༠༦/༢༠༡༢ ༉ སྤྱི་ཟླ་༦ པའི་ཚེས་༢༤ ལུ་ མེ་མཆོད་བཞེས་མི་ དབང་འདུས་ཕོ་བྲང་རྫོང་ནང་ ཁ་ཙ་ དམག་མི་ཚུ་གིས་ དབྱེ་ཞིབ་འབད་བའི་སྐབས་ མི་འཁྲུགས་པའི་ལྷ་ཁང་ལུ་ གནོད་སྐྱོན་ག་ཅི་ཡང་ མ་བྱུངམ་སྦེ་ མཐོང་ཡོདཔ་ཨིན་པས།
རབ་སྡེ་གྲྭ་ཚང་གི་ འགོ་དཔོན་ལ་ལུ་ཅིག་གིས་འབད་བ་ཅིན་ ལྷ་ཁང་དེ་ནང་ལས་ མཆོད་ཆས་དག་པ་ཅིག་ གནོད་སྐྱོན་ག་ཅི་ཡང་མ་བྱུང་པར་ ལོག་ཐོབ་ཡོདཔ་མ་ཚད་ དྭངས་ཆུ་ཁ་ཐུག་ཡོད་མི་ ལྷ་ཁང་དེ་ནང་ མར་ཊིན་ཀེ་ཇི་༢ བཞག་ཡོད་མི་དེ་ཡང་ མ་བཞུ་བར་ ལུས་ཡོདཔ་མཐོང་ཅི་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:42 PM No comments:
རྒྱལ་ཁབ་ནང་འཁོད་ལུ་ འཁོར་ལམ་ལེ་ཤ་ཆད་ཡོདཔ།
ཁ་ཙ་ བསམ་གྲུབ་ལྗོངས་མཁར་གྱི་ཁྲོམ་ཁར་ ཆུ་རུད་ཐོན་ནུག།
༢༧/༠༦/༢༠༡༢ ༉ འདས་པའི་ཉིནམ་༢ ཀྱི་རིང་ལུ་ ཆརཔ་རྒྱུན་མ་ཆད་པར་ རྐྱབ་མི་ལུ་བརྟེན་ རྒྱལ་ཁབ་ཀྱི་ ས་གནས་ལེ་ཤ་ཅིག་ནང་ འཁོར་ལམ་ཚུ་ཆད་དེ་ སྐྱེལ་འདྲེན་དང་ རྒྱུན་འབྲེལ་ཚུ་ལུ་ བར་ཆད་རྐྱབ་ཡོདཔ་ཨིན་པས།
དེ་ཡང་ འདས་པའི་རེས་གཟའ་པ་སངས་ལུ་ ཆུ་རུད་དང་ ས་རུད་ཀྱིས་ སྤུ་ན་ཁ་དང་ མགར་སའི་བར་ན་ ལམ་བཀག་བསུབས་འབད་དེ་ཡོད་མི་གིས་མ་ཚད་པར་ དགེ་ལེགས་ཕུག་དང་ གཞལམ་སྒང་གི་བར་ན་ སྣུམ་འཁོར་ཚུ་ མ་ཐལ་བར་ཡོདཔ་ཨིན་པས།
༢༧/༠༦/༢༠༡༢ ༉ འདས་པའི་ཉིནམ་༢ ཀྱི་རིང་ལུ་ ཆརཔ་རྒྱུན་མ་ཆད་པར་ རྐྱབ་མི་ལུ་བརྟེན་ རྒྱལ་ཁབ་ཀྱི་ ས་གནས་ལེ་ཤ་ཅིག་ནང་ འཁོར་ལམ་ཚུ་ཆད་དེ་ སྐྱེལ་འདྲེན་དང་ རྒྱུན་འབྲེལ་ཚུ་ལུ་ བར་ཆད་རྐྱབ་ཡོདཔ་ཨིན་པས།
དེ་ཡང་ འདས་པའི་རེས་གཟའ་པ་སངས་ལུ་ ཆུ་རུད་དང་ ས་རུད་ཀྱིས་ སྤུ་ན་ཁ་དང་ མགར་སའི་བར་ན་ ལམ་བཀག་བསུབས་འབད་དེ་ཡོད་མི་གིས་མ་ཚད་པར་ དགེ་ལེགས་ཕུག་དང་ གཞལམ་སྒང་གི་བར་ན་ སྣུམ་འཁོར་ཚུ་ མ་ཐལ་བར་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:37 PM No comments:
འབྲུག་གི་ བུ་ལོན་གྱི་གནས་སྟངས་ ཡར་སེང་འགྱོ་ནི།
དེ་ཡང་ གློག་མེ་ལས་འགུལ་ལ་སོགས་པའི་ ལཱ་བྱ་སྣ་ཚོགས་ཀྱི་དོན་ལུ་ མ་རྩ་བཙུགས་མི་ལུ་བརྟེན་ཨིན་པས།
༢༧/༠༦/༢༠༡༢ ༉ འབྲུག་གིས་ ན་ཧིང་ དངུལ་ཀྲམ་དུང་ཕྱུར་༣.༡ དེ་ཅིག་ གློག་མེ་ལས་འགུལ་ཚུ་དང་ གདུང་བསམ་རྩི་ས་ལས་འགུལ་གྱི་ སྐྱིན་འགྲུལ་བཏབ་ནི་ དེ་ལས་ རྒྱལ་གཞུང་དངུལ་ལས་དབང་འཛིན་གྱིས་ རྒྱ་གར་གཞུང་ལས་ ལེན་ཡོད་པའི་ སྐྱིན་འགྲུལ་ཚུ་གི་དོན་ལུ་ བུ་ལོན་བཏབ་ཡོདཔ་ཨིན་པས།
༢༧/༠༦/༢༠༡༢ ༉ འབྲུག་གིས་ ན་ཧིང་ དངུལ་ཀྲམ་དུང་ཕྱུར་༣.༡ དེ་ཅིག་ གློག་མེ་ལས་འགུལ་ཚུ་དང་ གདུང་བསམ་རྩི་ས་ལས་འགུལ་གྱི་ སྐྱིན་འགྲུལ་བཏབ་ནི་ དེ་ལས་ རྒྱལ་གཞུང་དངུལ་ལས་དབང་འཛིན་གྱིས་ རྒྱ་གར་གཞུང་ལས་ ལེན་ཡོད་པའི་ སྐྱིན་འགྲུལ་ཚུ་གི་དོན་ལུ་ བུ་ལོན་བཏབ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:35 PM No comments:
གནས་ཚུལ་མདོར་བསྡུས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:33 PM No comments:
མོང་སྒར་ཆ་གླིང་ལུ་ ད་ལྟོའི་བར་ན་ཡང་ ལྕང་ལཱ་འགོ་བཙུགས་མ་ཚུགས་པར་ཡོདཔ།
༢༧/༠༦/༢༠༡༢ ༉ གནམ་འབྱ་གི་དུས་ཚོད་ འ་ནེམ་ཅིག་ཁར་ ལོ་ཐོག་བྱཱ་འཚོ་སའི་ ལུང་ཕྱོགས་མང་ཤོས་ཅིག་ནང་ ལྕང་ལཱ་གི་ འུར་བྱེལ་འཐབ་པའི་བསྒང་ཡོདཔ་ཨིན་རུང་ མོང་སྒར་རྫོང་ཁག་ ཆ་གླིང་གཡུས་ཚན་གྱི་ མི་སེར་སོ་ནམ་པ་ཚུ་ དུས་ཅི་ ལྕང་ལཱ་རྐྱབ་ནི་དེ་ ད་ལྟོའི་བར་ན་ཡང་ འགོ་བཙུགས་མ་ཚུགས་པར་ ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:30 PM No comments:
སྣུམ་འཁོར་གྱི་ལྗིད་འཇལ་ཟམ་ ས་གོ་སོ་སོའི་ནང་ སྤོ་བཤུད་འབད་དགོཔ་ཡོདཔ།
༢༧/༠༦/༢༠༡༢ ༉ འདས་པའི་ཟླ་ངོ་དག་པ་ཅིག་ལས་ སྣུམ་འཁོར་ཚུ་གི་ ལྗིད་འཇལ་ཚད་ཟམ་དེ་ ཕུན་ཚོགས་གླིང་ལུ་ སྡོད་མི་ཚུ་གི་དོན་ལུ་ དཀའ་ངལ་ཅན་གྱི་ ཡུལ་ཅིག་ལུ་ གྱུར་ཡོདཔ་ལས་ འབྲེལ་ཡོད་དབང་འཛིན་གྱིས་ དཀའ་ངལ་བསལ་ནིའི་དོན་ལུ་ ཐབས་ལམ་གང་མགྱོགས་བཏོན་དགོཔ་འདུག་ཟེར་ སླབ་ཨིན་པས།
དེ་ཡང་ ལམ་འགྲུལ་ཉེན་སྲུང་དང་ སྐྱེལ་འདྲེན་དབང་འཛིན་གྱིས་ ཕུན་ཚོགས་གླིང་ལས་ སྤུ་ན་ཁ་གིས་གཙོས་པའི་ རྫོང་ཁག་གཞན་ཚུ་ནང་དང་ དཔག་བསམ་ཁ་བཟོ་གྲྭའི་ ས་ཁོངས་ཚུ་ནང་ དོས་འབག་འགྱོ་མི་ སྣུམ་འཁོར་ཊཱག་ཚུ་ དོས་དང་སྦྲགས་ ལྗིད་ཚད་ངེས་པར་དུ་འཇལ་དགོཔ་ བཟོ་མི་ལུ་བརྟེན་ ཉིན་མར་འགྲུལ་བཀག་ཐོགས་ཀྱི་ དཀའ་ངལ་ལུ་ ལྷན་ཐབས་འབད་དེ་ ཧིང་སྐལ་བཟོཝ་མས་ཟེར་ ཕུན་ཚོགས་གླིང་ལུ་ སྡོད་མི་ཚུ་གིས་ ཉོགས་བཤད་བཀོདཔ་ཨིན་པས།
དེ་ཡང་ ལམ་འགྲུལ་ཉེན་སྲུང་དང་ སྐྱེལ་འདྲེན་དབང་འཛིན་གྱིས་ ཕུན་ཚོགས་གླིང་ལས་ སྤུ་ན་ཁ་གིས་གཙོས་པའི་ རྫོང་ཁག་གཞན་ཚུ་ནང་དང་ དཔག་བསམ་ཁ་བཟོ་གྲྭའི་ ས་ཁོངས་ཚུ་ནང་ དོས་འབག་འགྱོ་མི་ སྣུམ་འཁོར་ཊཱག་ཚུ་ དོས་དང་སྦྲགས་ ལྗིད་ཚད་ངེས་པར་དུ་འཇལ་དགོཔ་ བཟོ་མི་ལུ་བརྟེན་ ཉིན་མར་འགྲུལ་བཀག་ཐོགས་ཀྱི་ དཀའ་ངལ་ལུ་ ལྷན་ཐབས་འབད་དེ་ ཧིང་སྐལ་བཟོཝ་མས་ཟེར་ ཕུན་ཚོགས་གླིང་ལུ་ སྡོད་མི་ཚུ་གིས་ ཉོགས་བཤད་བཀོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:27 PM No comments:
དབང་རྫོང་མེ་མཆོད་བཞེས་སྐབས་ རྒྱབ་སྐྱོར་འབད་མི་ཚུ་ལུ་ བཀའ་དྲིན་དགའ་ཚོར།
༢༧/༠༦/༢༠༡༢ ༉ ཁ་ཙ་ རྒྱལ་ཡོངས་ཚོགས་འདུའི་འཐུས་མི་ཚུ་གིས་ སྤྱི་ཟླ་༦ པའི་ཚེས་༢༤ ལུ་ དབང་འདུས་ཕོ་བྲང་རྫོང་མེ་མཆོད་བཞེས་པའི་སྐབས་ གྲོགས་རམ་དང་ རྒྱབ་སྐྱོར་འབད་མི་ཚུ་ལུ་ བཀའ་དྲིན་དགའ་ཚོར་ཚུ་ཞུ་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:24 PM No comments:
རྫོང་ཁག་༣ ནང་ ཧང་སྟོང་མར་ཞིབ་དཔྱད་འབད་བའི་ཤུལ་ལུ་ ཁྲིམས་འགལ་འབད་མི་ལུ་ ཉེས་བྱ་བཀལ་ཡོདཔ།
༢༧/༠༦/༢༠༡༢ ༉ ཏམ་ཁུ་འཐུང་མ་ཆོག་པའི་ བཅའ་ཁྲིམས་ཆ་འཇོག་གྲུབ་སྟེ་ ལག་ལེན་འཐབ་པའི་ཉིནམ་ལས་འགོ་བཙུགས་ འབྲུག་སྨྱོ་རྫས་བཀག་སྡོམ་ལས་སྡེའི་འགོ་དཔོན་ཚུ་གིས་ ཏམ་ཁུ་འཐུང་མ་ཆོག་པའི་ བརྡ་བྱང་མ་སྦྱར་མི་ལུ་བརྟེན་ ད་ཚུན་ ཡིག་ཚང་༨ དང་ ཟ་ཁང་༧ གླ་འཁོར་ས་ཁོངས་ དེ་ལས་ མི་གྲངས་༨ ལུ་ ཉེས་བྱ་བཀལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:19 PM No comments:
མེ་རྐྱེན་གྱི་རྒྱུ་རྐྱེན་ ད་ལྟོའི་བར་ན་ཡང་ ཤེས་མ་ཚུགས་པར་ཡོདཔ།
ནང་རྟེན་ཚུ་ ཉམས་སྐྱོན་ག་ནི་ཡང་མེད་པར་ ཉེན་སྐྱོབ་འབད་དེ་ གྲྭ་ཤག་ནང་ བཞུགས་སུ་གསོལ་ཡོདཔ།
༢༦/༠༦/༢༠༡༢ ༉ འབྲུག་རྒྱལ་ཁབ་ཀྱི་ རྫོང་གཞིས་རྙིང་ཤོས་༣ པ་ དབང་འདུས་ཕོ་བྲང་རྫོང་དེ་ སྤྱི་ཟླ་༦ པའི་ཚེས་༢༥ ལུ་ མེ་རྐྱེན་གྱིས་ ཐལ་བར་བརླགས་བཏང་པའི་ མེ་རོ་ལྷག་ལུས་ཚུ་ ཁ་ཙ་ ཧ་ལམ་ རྩ་བ་ལས་ བསད་ཚར་ཡོདཔ་ཨིན་རུང་ དུ་པ་དུམ་གྲ་རེ་ཐོན་པའི་ མཐོང་གསལ་བྱུངམ་མས།
༢༦/༠༦/༢༠༡༢ ༉ འབྲུག་རྒྱལ་ཁབ་ཀྱི་ རྫོང་གཞིས་རྙིང་ཤོས་༣ པ་ དབང་འདུས་ཕོ་བྲང་རྫོང་དེ་ སྤྱི་ཟླ་༦ པའི་ཚེས་༢༥ ལུ་ མེ་རྐྱེན་གྱིས་ ཐལ་བར་བརླགས་བཏང་པའི་ མེ་རོ་ལྷག་ལུས་ཚུ་ ཁ་ཙ་ ཧ་ལམ་ རྩ་བ་ལས་ བསད་ཚར་ཡོདཔ་ཨིན་རུང་ དུ་པ་དུམ་གྲ་རེ་ཐོན་པའི་ མཐོང་གསལ་བྱུངམ་མས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:56 PM No comments:
བློན་ཆེན་མཆོག་གིས་ འབྲུག་མི་ཚུ་ལུ་གནང་མི་གསུང་འཕྲིན།
༢༦/༠༦/༢༠༡༢ ༉ ད་རེས་ འབྲུག་མི་ཚུ་ག་ར་ དབང་འདུས་ཕོ་བྲང་རྫོང་ མེ་མཆོད་བཞེས་མི་ལུ་བརྟེན་ བཟོད་མ་ཚུགས་པའི་མྱ་ངན་དང་ སྡུག་བསྔལ་ཚད་མེད་བྱུང་སྟེ་ཡོད། ང་བཅས་རའི་ ཚེ་སྲོག་དང་ དེའི་རྣམ་སྤྲུལ་ཚུ་ མི་རྟག་པ་ཨིན་པའི་ དྲན་ཚོར་འབད་མི་ མེ་རྐྱེན་ཚུ་གི་ནང་ལས་ ཧེ་མ་ བྱིན་ཅན་གྱི་གནས་ སྤ་རོ་སྟག་ཚང་ལྷ་ཁང་ མེ་མཆོད་བཞེས་པའི་སྐབས་ལུ་ཡང་ ཆ་མཉམ་གྱི་སེམས་ཁར་ འདི་བཟུམ་མའི་ སྡུག་བསྔལ་སྦོམ་བྱུང་བཅུག་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:42 PM No comments:
དགེ་ལེགས་ཕུག་དང་ རྩི་རང་གི་བར་ན་ ས་རུད་ཆད་མི་གིས་ སྣུམ་འཁོར་ལམ་ བཀག་བསུབས།
༢༦/༠༦/༢༠༡༢ ༉ ཁ་ཙ་ ཆརཔ་ཤུགས་ཅན་སྦེ་རྐྱབ་མི་ལུ་བརྟེན་ དགེ་ལེགས་ཕུག་རྫོང་ཁག་གི་ གཞུང་ལམ་ཁག་༢ དེ་ཅིག་གི་ ས་ཁོངས་ནང་ ས་རུད་ཆད་དེ་ སྣུམ་འཁོར་ལམ་བཀག་ཡོདཔ་ཨིན་པས།
དགེ་ལེགས་ཕུག་དང་ གཞལམ་སྒང་གི་བར་ན་ ཀི་ལོ་མི་ཊར་༡༥ དེ་ཅིག་གི་ས་གནས་ཁར་ ཡོངས་གྲགས་ལུ་ བོགསི་ཀཊ་ཊིང་ཟེར་ས་དང་ རྩི་རང་དང་ དགེ་ལེགས་ཕུག་གི་བར་ན་ འགྲམ་ཕུག་ཁྲོམ་ལས་ ཀི་ལོ་མི་ཊར་༨ དེ་ཅིག་གི་ས་ཁར་ རཱག་ཤ་ཌང་ར་ལུ་ས་རུད་ཆད་མི་གིས་ འགྲོ་འགྲུལ་འབད་མི་ འགྲུལ་འཁོར་དང་ འགྲུལ་མི་མང་རབས་ཅིག་ ཐོགས་ལུས་ཡོདཔ་ཨིན་པས།
དགེ་ལེགས་ཕུག་དང་ གཞལམ་སྒང་གི་བར་ན་ ཀི་ལོ་མི་ཊར་༡༥ དེ་ཅིག་གི་ས་གནས་ཁར་ ཡོངས་གྲགས་ལུ་ བོགསི་ཀཊ་ཊིང་ཟེར་ས་དང་ རྩི་རང་དང་ དགེ་ལེགས་ཕུག་གི་བར་ན་ འགྲམ་ཕུག་ཁྲོམ་ལས་ ཀི་ལོ་མི་ཊར་༨ དེ་ཅིག་གི་ས་ཁར་ རཱག་ཤ་ཌང་ར་ལུ་ས་རུད་ཆད་མི་གིས་ འགྲོ་འགྲུལ་འབད་མི་ འགྲུལ་འཁོར་དང་ འགྲུལ་མི་མང་རབས་ཅིག་ ཐོགས་ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:39 PM No comments:
ཕོ་སྐྱེས་ཅིག་གི་ཕུངམ་ མཐོང་ཡོདཔ།
༢༦/༠༦/༢༠༡༢ ༉ ཐིམ་ཕུའི་ ཁྲིམས་སྲུང་འགག་པ་གིས་ སྤྱི་ཟླ་༦ པའི་ཚེས་༢༤ གི་ དྲོ་པའི་ཆུ་ཚོད་༨ དེ་ཅིག་ཁར་ ཐིམ་ཕུ་མུ་ཏིག་ཐང་ ས་སྣུམ་བཀྲམ་སྤེལ་ཁང་ནང་འགྱོ་སའི་ལམ་ཁར་ ཕོ་སྐྱེས་ཅིག་གི་ཕུངམ་ མཐོང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:38 PM No comments:
མཐའ་ཟུར་གྱི་ སློབ་ཕྲུག་ཚུ་ལུ་ སློབ་གྲྭ་ཐག་རིང་བའི་དཀའ་ངལ།
༢༦/༠༦/༢༠༡༢ ༉ སྤུ་ན་ཁ་ལས་ མགར་ས་ལུ་བལྟ་སྟེ་ དུས་ཡུན་ཆུ་ཚོད་༡ ལྷགཔ་ཅིག་ སྣུམ་འཁོར་ནང་འགྱོ་བའི་ལམ་ཁར་ དགོན་ཤར་རི་ལུ་ མི་སྡེ་སློབ་གྲྭ་ཆུང་བ་ཅིག་ ཆགས་ཡོད་མི་དེ་ སྤུ་ན་ཁ་དང་ མགར་ས་རྫོང་ཁག་༢ ཀྱི་འོག་ལུ་ཡོད་མི་ གཡུས་ཚན་དག་པ་ཅིག་གི་དོན་ལུ་ གལ་ཅན་ཅིག་ཨིན་མས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:35 PM No comments:
སྟང་རྒེད་འོག་ལས་ དབྱར་རྩྭ་དགུན་འབུབ་འཐུ་བར་འགྱོ་མི་ཚུ་ ལགཔ་སྟོངམ་སྦེ་ལོག་ཡོདཔ།
བདུན་ཕྲག་ལས་བཅད་དེ་ དྲོ་པ་ལས་ ཕྱི་རུ་ཚུན་ དབྱར་རྩྭ་དགུན་འབུབ་འཐུ་ནི་ལུ་ སེམས་ཤུགས་བསྐྱེད་རུང་ མཐའན་མཇུག་ཁར་ དབྱར་རྩྭ་དགུན་འབུབ་ ཕུད་རྡོག་༡ ཡང་ ཐོབ་མ་ཚུགས་པར་ ལོག་འོང་དགོཔ་བྱུང་ནུག།
༢༦/༠༦/༢༠༡༢ ༉ དབྱར་རྩྭ་དགུན་འབུབ་ བསྡུ་བསྒྱོམ་འབད་ནི་གི་ ལམ་ལུགས་འགོ་བཙུགས་པའི་ཤུལ་ལས་ ད་ལྟོ་ཚུན་ ས་ཁ་མཐོ་སར་སྡོད་མི་ མི་སེར་ཚུ་ལུ་ འོང་འབབ་ལེགས་ཤོམ་བཟོ་ནི་གི་ ཕན་ཐོགས་བྱུང་ཡོདཔ་ཨིན་རུང་ དུས་ཅི་ དབྱར་རྩྭ་དགུན་འབུབ་ བསྡུ་བསྒྱོམ་འབད་བར་འགྱོ་མི་ མང་ཤོས་ར་ ལགཔ་སྟོངམ་སྦེ་ ལོག་དགོཔ་བྱུང་ཡོདཔ་ཨིན་པས།
༢༦/༠༦/༢༠༡༢ ༉ དབྱར་རྩྭ་དགུན་འབུབ་ བསྡུ་བསྒྱོམ་འབད་ནི་གི་ ལམ་ལུགས་འགོ་བཙུགས་པའི་ཤུལ་ལས་ ད་ལྟོ་ཚུན་ ས་ཁ་མཐོ་སར་སྡོད་མི་ མི་སེར་ཚུ་ལུ་ འོང་འབབ་ལེགས་ཤོམ་བཟོ་ནི་གི་ ཕན་ཐོགས་བྱུང་ཡོདཔ་ཨིན་རུང་ དུས་ཅི་ དབྱར་རྩྭ་དགུན་འབུབ་ བསྡུ་བསྒྱོམ་འབད་བར་འགྱོ་མི་ མང་ཤོས་ར་ ལགཔ་སྟོངམ་སྦེ་ ལོག་དགོཔ་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:34 PM No comments:
མགར་ས་རྫོང་ཁག་ནང་ ཆར་ཤུགས་ཀྱི་གནོད་སྐྱོན་གྱིས་ སྤྱི་ཟླ་༦ པའི་རྩིས་ཁྲ་ དུས་ཚོད་ཁར་མཇུག་བསྡུ་མི་ཚུགས་ནི།
༢༦/༢༠༡༢ ༉ མགར་ས་རྫོང་ཁག་ནང་ འཕྲལ་ཁམས་ཅིག་ཁར་ ཆུ་རུད་ཀྱིས་ གློག་མེ་ཀཝ་མང་ཤོས་ཅིག་ འཕྱགས་བདའ་མི་ལུ་བརྟེན་ དགོན་ཁ་སྟོད་རྒེད་འོག་དང་ འདམ་སྦྱིས་གཡུས་ཚན་༢ ནང་ གློག་མེ་མེད་མི་ལུ་བརྟེན་ དུས་ཅིའི་ སྤྱི་ཟླ་༦ པའི་ རྩིས་ཁྲ་ཁ་བསྡམ་ནི་ཚུ་ དུས་ཚོད་ཁར་ འབད་མི་ཚུགས་ནི་མས་ཟེར་ རྫོང་ཁག་གི་འགོ་དཔོན་ཚུ་གིས་ བཤདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:32 PM No comments:
ཚོགས་སྡེ་གིས་ ཤེས་རིག་གྲོང་ཁྱེར་དཔྱད་ཡིག་༢༠༡༢ ཅན་མ་ ཆ་འཇོག་གྲུབ་ཡོདཔ།
༢༦/༠༦/༢༠༡༢ ༉ སྤྱི་ཟླ་༦ པའི་ཚེས་༢༢ ལུ་ འབྲུག་གི་ཤེས་རིག་གྲོང་ཁྱེར་དཔྱད་ཡིག་༢༠༡༢ ཅནམ་དེ་ ཆ་འཇོག་འགྲུབ་ནིའི་དོན་ལུ་ རྒྱལ་ཡོངས་ཚོགས་སྡེའི་ནང་ ཚོགས་རྒྱན་བཙུགསཔ་ད་ འཐུས་མི་༢༢ ལས་ དགོ་ཟེར་མི་༡༧ དང་ མི་དགོ་ཟེར་མི་༢ དེ་ལས་ བཏང་སྙོམ་ཐོག་ལུ་འཐུས་མི་༣ ཐོན་ཡོདཔ་ལས་ སྤྱིར་བཏང་ དཔྱད་ཡིག་༢༠༡༢ ཅན་མ་དགོ་ཟེར་མི་ མང་སུ་ཡོད་མི་ལུ་བརྟེན་ ཆ་འཇོག་གྲུབ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:28 PM No comments:
ལོ་ངོ་༣༧༤ ལང་མི་ དབང་འདུས་ཕོ་བྲང་རྫོང་ མེ་གིས་འཚིགས་ཡོདཔ།
རྒྱལ་ཡོངས་ཀྱི་ ནང་གཏེར་ལུ་ རྐྱེན་ངན་བྱུང་མིའི་ མྱ་ངན་བརྩི་སྲུང་གི་དོན་ལུ་ གཞུང་གིས་ ད་རིས་ རྒྱལ་ཡོངས་ངལ་གསོ་སྦེ་ གསལ་བསྒྲགས་གནང་ཡོདཔ་ཨིན།
༉ ཁ་ཙ་ཕྱི་རུའི་ ཆུ་ཚོད་༤ དེ་ཅིག་ལས་ རྒྱལ་ཁབ་ནང་ རྫོང་གཞིས་རྙིང་ཤོས་༣ པ་ཨིན་མི་ དབང་འདུས་ཕོ་བྲང་རྫོང་ལུ་ མེ་རྐྱེན་བྱུང་སྟེ་ ནུབ་མོའི་ཆུ་ཚོད་༡༡ དེ་ཅིག་ཁར་ རྫོང་དེ་ རྩ་བ་ལས་ འཚིགས་ཡོདཔ་ཨིན་རུང་ ནང་རྟེན་ཚུ་ག་ར་ ཉེན་སྐྱོབ་འབད་ཚུགས་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:16 PM No comments:
རྫོང་གཞིས་རྙིང་ཤོས་༣ པ་ དབང་འདུས་ཕོ་བྲང་གི་ཆགས་རབས།
སྤྱི་ལོ་༡༦༣༧ ལུ་ མེ་མཆོད་བཞེས་ཏེ་ ལོག་གསར་བཞེངས་འབད་དེ་ མི་ལོ་༦༠ གི་ཤུལ་ལས་ སཡོམ་གྱིས་ གནོད་སྐྱོན་རྐྱབ་ནུག།
༉ སྤུ་ན་གཙང་ཆུ་དང་ དྭངས་ཆུ་འཛོམས་སའི་ སྒང་ཏོག་གུ་ཆགས་མི་ དབང་འདུས་ཕོ་བྲང་རྫོང་དེ་ སྤྱི་ལོ་༡༦༣༨ ལུ་ མཐུ་ཆེན་ཆོས་ཀྱི་རྒྱལ་པོ་ ཞབས་དྲུང་ངག་དབང་རྣམ་རྒྱལ་མཆོག་གིས་ ཤར་དར་བརྒྱད་ཀྱི་ རྫོང་ཁག་ལྟེ་བ་སྦེ་ བཞེངས་གནང་ཡོདཔ་ལས་ སྤུངས་ཐང་བདེ་བ་ཆེན་པོའི་ཕོ་བྲང་གི་ཤུལ་ལུ་ རྫོང་གཞིས་༣ པ་ཨིན་པས།
ལོ་རྒྱུས་དང་འཁྲིལཝ་ད་ ཞབས་དྲུང་རིན་པོ་ཆེ་མཆོག་ སྤུ་ན་ཁ་ ཁྱི་མེད་ལྷ་ཁང་ནང་ བཞུགས་པའི་སྐབས་ ཨ་རྒས་ཁམས་ལོག་སི་སི་ཅིག་གིས་ ད་ལྟོའི་ དབང་འདུས་ཕོ་བྲང་གི་ རི་གླངམོ་ཆེ་ཉལ་སྡོད་སྡོདཔ་བཟུམ་མའི་གུ་ རྫོང་ཅིག་བཞེངས་པ་ཅིན་ རྒྱལ་ཁབ་དབང་དུ་འདུ་ནི་གི་ ཐུགས་རེ་ཡོད་མི་དེ་ འགྲུབ་ཚུགས་ཟེར་ སླབ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:57 AM No comments:
གནས་ཚུལ་མདོར་བསྡུས།
བ་རཱ་ཟིལ་ལུ་སྦེ་འཚོགས་མི་ རིའོ་+༢༠ ཟེར་མི་ ཡུན་བརྟན་གོང་འཕེལ་ཞལ་འཛོམས་ ཀྱི་ཟླ་༦ པའི་ཚེས་༢༢ ལུ་ མཇུག་བསྡུ་བའི་སྐབས་ བློན་ཆེན་འཇིགས་མེད་འོད་ཟེར་འཕྲིན་ལས་མཆོག་གིས་ ཞི་བདེ་དང་ བརྩེ་གདུང་གི་དྲིལ་བུ་ བརྡུང་གནང་ཡོདཔ་ད།
བློན་ཆེན་མཆོག་གིས་ ཞལ་འཛོམས་སྐབས་ལུ་ རྒྱ་གར་གྱི་སྲིད་བློན་ ཌོག་ཊར་ མཱན་མོ་ཧཱན་སིང་དང་ མཱལ་དིབསི་གི་སྲིད་འཛིན་ ཌོག་ཊར་ མོ་ཧ་མེཌ་ ཝ་ཧིཌ་ ཧ་སཱན་ མ་ནིག་ ཤྲི་ལངྐའི་སྲིད་འཛིན་ མ་ཧིན་ཌ་ ར་ཇ་པག་ས་ དེ་ལས་ རྒྱལ་ཁམས་དང་ གཞུང་གི་དབུ་ཁྲིད་ ལེ་ཤ་ཅིག་དང་གཅིག་ཁར་ མཇལ་ཕྲད་གནང་ཡོད་པའི་གནས་ཚུལ།
བློན་ཆེན་མཆོག་གིས་ ཞལ་འཛོམས་སྐབས་ལུ་ རྒྱ་གར་གྱི་སྲིད་བློན་ ཌོག་ཊར་ མཱན་མོ་ཧཱན་སིང་དང་ མཱལ་དིབསི་གི་སྲིད་འཛིན་ ཌོག་ཊར་ མོ་ཧ་མེཌ་ ཝ་ཧིཌ་ ཧ་སཱན་ མ་ནིག་ ཤྲི་ལངྐའི་སྲིད་འཛིན་ མ་ཧིན་ཌ་ ར་ཇ་པག་ས་ དེ་ལས་ རྒྱལ་ཁམས་དང་ གཞུང་གི་དབུ་ཁྲིད་ ལེ་ཤ་ཅིག་དང་གཅིག་ཁར་ མཇལ་ཕྲད་གནང་ཡོད་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:53 AM No comments:
སྤྱི་ཟླ་༧ པ་ལས་ ནང་སྡོད་སློབ་ཕྲུག་ཚུ་གི་ ལྟོ་ཕོགས་ཡར་སེང་རྐྱབ་ནི།
༉ རྒྱལ་ཡོངས་ཚོགས་སྡེ་ནང་ ཤེས་རིག་བློན་པོ་ ཐྲ་ཀུར་སིང་ པའུ་ཌེལ་དང་གཅིག་ཁར་ དྲི་བཀོད་ལས་རིམ་ཅིག་ འགོ་འདྲེན་འཐབ་པའི་སྐབས་ལུ་ བློན་པོ་གིས་འབད་བ་ཅིན་ སྤྱི་ཟླ་༧ པ་ལས་ འགོ་བཙུགས་ཏེ་ ནང་སྡོད་སློབ་ཕྲུག་རེ་ལུ་ ལྟོ་ཕོགས་དངུལ་ཀྲམ་༣༠༠ རེ་ ཡར་སེང་རྐྱབ་ནི་ཟེར་ཞུ་ཡི།
རྒྱལ་ཡོངས་ཚོགས་སྡེའི་ མི་སྡེ་དང་ལམ་སྲོལ་ཚོགས་ཆུང་གི་ཁྲི་འཛིན་ ཌོག་ཊར་ རྒྱ་གར་རྡོ་རྗེ་གིས་ ཤེས་རིག་བློན་པོ་ལུ་ དྲི་བཀོད་འབད་མིའི་ནང་ མཐའ་ཟུར་གྱི་ སློབ་གྲྭ་ཚུ་ནང་ སློབ་དཔོན་མ་ལང་པའི་དཀའ་ངལ་སྦོམ་ཡོདཔ་ལས་ སློབ་གྲྭ་ཆུང་བའི་ སློབ་ཕྲུག་ཚུ་ སློབ་ཁང་གཅིག་ནང་བཞག་སྟེ་ སློབ་སྟོན་འབད་དགོཔ་ཐོན་མི་དེ་གིས་ ཤེས་རིག་གི་སྲིད་བྱུས་དང་ ཤེས་རིག་ལྷན་ཁག་གི་ དམིགས་ཡུལ་ཚུ་ འགྲུབ་ཚུགས་ག་ཟེར་ཞུ་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:52 AM No comments:
ཆུ་རུད་ཀྱིས་མེདཔ་བཏང་མི་ འཁོར་ལམ་བསལ་ནི་ལུ་ དུས་ཡུན་འགོར་ནི་བཟུམ་ཅིག་ཡོདཔ།
༉ ཉིནམ་དག་པ་ཅིག་གི་ཧེ་མར་ མགར་ས་རྫོང་ཁག་ནང་ ཆུ་རུད་ལུ་བརྟེན་ ས་གནས་ཁག་མང་རབས་ཅིག་ནང་ ས་རུད་ཆད་ཡོདཔ་མ་ཚད་ འཁོར་ལམ་བསུབས་མི་ཚུ་གི་གྲས་ལས་ ས་གནས་ཀ་སྦིས་ནང་ལུ་ འཁོར་ལམ་མི་ཊར་༡༥༠ དེ་ཅིག་ ས་རུད་ཆད་མི་དེ་ ད་རིས་ ཧ་ལམ་བསལ་ཚར་ནི་ཨིནམ་ལས་ ནངས་པར་ལས་ སྣུམ་འཁོར་ཚུ་ ཐལ་ཚུགས་ནི་མས་ཟེར་ མགར་ས་རྫོང་ཁག་འགོ་དཔོན་ཚུ་གིས་ བཤདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:51 AM No comments:
དུས་ཚོད་ཁར་མ་ལྷོད་ནི་དེ་གིས་ ཐབ་ཐོབ་སྡེ་ཚན་ བཏོན་བཏང་ཡོདཔ།
༉ ཁ་ཙ་ཉིན་མར་ ཐབ་ཐོབ་སྡེ་ཚན་དང་ ཨེ་བི་ཊི་ཨོ་སྡེ་ཚན་གཉིས་ཀྱི་བར་ན་ རྩེད་འགྲན་འབད་ནི་ཨིན་རུང་ ཐབ་ཐོབ་སྡེ་ཚན་གྱིས་ དྲོ་པའི་དུས་ཚོད་ཁར་ རྩེད་འགྲན་འབད་བར་འོང་ནི་མེད་མི་ལུ་བརྟེན་ ཨེ་བི་ཊི་ཨོ་སྡེ་ཚན་དེ་ རྒྱལ་ཁ་ཐོབ་པའི་གསལ་བསྒྲགས་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:48 AM No comments:
རུ་པིའི་དཀའ་ངལ་ལེགས་འགྱུར་འགྱོ་རུང་ སྐྱིན་འགྲུལ་གྱི་ གནས་སྟངས་སྐྱོ་དྲགས་སྦེ་གནས་ནི།
༉ གནང་བྱིན་མ་དངུལ་དང་ གློག་མེ་ལས་འགུལ་ཚུ་གིས་སྦེ་ གློག་མེ་ཐོན་བསྐྱེད་གོང་འཕེལ་འགྱོ་བའི་བསྒང་ཡོད་མི་ལུ་བརྟེན་ རུ་པི་མ་ལང་པའི་གནས་སྟངས་ལེགས་འགྱུར་འགྱོ་དོ་ཡོདཔ་ལས་ རྒྱལ་གཞུང་དངུལ་ལས་དབང་འཛིན་གྱིས་ རུ་པི་དང་འབྲེལ་བའི་ བཀག་ཆ་འབད་ཡོད་མི་ལ་ལུ་ཅིག་ ད་ལས་ཕར་ ཡངས་ཆག་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:45 AM No comments:
དགེ་ལེགས་ཕུག་གི་ གནམ་ཐང་བཟོ་སྐྲུན་གྱི་ལཱ་ མཇུག་བསྡུ་རན་ཁར་ ལྷོད་ཡོདཔ།
༉ རིང་ཚད་མི་ཊར་༡,༥༠༠ འབད་མི་ དགེ་ལེགས་ཕུག་གི་ གནམ་ཐང་དེ་ མཇུག་བསྡུ་རན་ཁར་ལྷོད་ཡོདཔ་ཨིན་རུང་ གནམ་འབྱ་གི་ཆརཔ་རྐྱབ་ནིའི་དུས་ཚོད་ རྫོགས་ཞིནམ་ལས་མ་གཏོགས་ འགོ་འབྱེད་མི་འབད་ཟེར་ མཁའ་འགྲུལ་ལས་ཁུངས་ཀྱི་ འགོ་དཔོན་གྱིས་བཤདཔ་ཨིན་པས།
གནམ་ཐང་འགོ་འབྱེད་འབད་ནིའི་དོན་ལུ་ དང་པ་ གནམ་གཤིས་གནས་སྟངས་དང་ གཉིས་པ་ རྒྱ་གར་གྱི་ཏི་རུ་ རུ་པི་མ་ལང་པའི་དཀའ་ངལ་ལུ་བརྟེན་ ཐེངས་གཉིས་རེ་ ཕར་འགྱངས་འབད་དགོཔ་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:41 AM No comments:
དབང་འདུས་ཕོ་བྲང་རྫོང་མེ་མཆོད་བཞེས་པའི་ རྒྱལ་ཡོངས་མྱ་ངན་བརྩི་སྲུང་ཞུ་ནིའི་དོན་ལུ་ ནངས་པར་ངལ་གསོ་བཞག་ནི།
༉ ནང་སྲིད་ལྷན་ཁག་གིས་ ད་ལྟོ་ ནུབ་མོའི་ཆུ་ཚོད་༩ དང་སྐར་མ་༣༠ ལུ་ རྒྱལ་ཡོངས་ཀྱི་ ནང་གཏེར་བཟུམ་ཅིག་ཨིན་མི་ དབང་འདུས་ཕོ་བྲང་རྫོང་ མེ་མཆོད་བཞེས་པའི་ རྒྱལ་ཡོངས་མྱ་ངན་བརྩི་སྲུང་ཞུ་ནིའི་དོན་ལུ་ ནངས་པར་ རྒྱལ་ཡོངས་ངལ་གསོ་བཞག་ནི་སྦེ་ གསལ་བསྒྲགས་གནང་ཡི།
བ་རཱ་ཛིལ་ལུ་ ཞལ་འཛོམས་ནང་བྱོན་མི་ བློན་ཆེན་འཇིགས་མེད་འོད་ཟེར་མཆོག་ལུ་ རྐྱེན་ངན་དེ་གི་སྐོར་ལས་ སྙན་ཞུ་འབད་ཡོདཔ་ད་ བློན་ཆེན་གྱི་འགན་འཛིན་པ་ ཞབས་ཏོག་བློན་པོ་ ཡེ་ཤེས་སྦྱིན་པ་གིས་འབད་བ་ཅིན་ ད་ལས་ཕར་ ཉེན་སྲུང་གི་དོན་ལུ་ རྫོང་གཞིས་ཚུ་ནང་ མེ་བསད་སྣུམ་འཁོར་འགྱོ་སའི་ལམ་དང་ ཆུ་མཛོད་ཀྱི་ ཞབས་ཏོག་མཐུན་རྐྱེན་ཚུ་ བཟོ་ནི་དེ་ གལ་ཆེཝ་སྦེ་ མཐོང་གསལ་བྱུང་ཡི་ཟེར་ཨིན་པས།
བློན་པོ་ཡེ་ཤེས་སྦྱིན་པ་གིས་ དབང་འདུས་རྫོང་དེ་ རྩ་བ་ལས་ར་ མེ་མཆོད་བཞེས་རུང་ ནང་རྟེན་རྩ་ཅན་ཚུ་ག་ར་ ཐོབ་ཚུགས་ནི་དེ་གིས་ ཁ་རྗེ་བཟང་ཡི་ཟེར་ཨིནམ་ད་ རྫོང་དེ་ ལོག་ སྒྲིང་སྒྲིང་སྦེ་ར་ ཉམས་གསོ་ཞུ་ནི་ཟེར་ བཤདཔ་ཨིན་པས།
མེ་རྐྱེན་དེ་ རྫོང་ཁག་བདག་སྐྱོང་གི་ ཡིག་ཚང་ནང་ལས་ འགོ་བཙུགས་ཡོདཔ་ཨིན་རུང་ རྒྱུ་རྐྱེན་ག་ཅི་ལུ་བརྟེན་ བྱུང་ཡོདཔ་ཨིན་ན་ ད་ལྟོ་ ཏན་ཏན་སྦེ་ མ་ཤེསཔ་ཨིན་པས།
ལྷ་ཁང་ཚུ་ནང་ སྨན་སྐུ་སྦོམ་ཡོད་མི་ཚུ་རྐྱངམ་གཅིག་ ཉེན་སྲུང་འབད་མ་ཚུགས་པར་ ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 8:11 PM 2 comments:
དབང་འདུས་རྫོང་ མེ་མཆོད་བཞེས་ཡོདཔ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 7:57 PM No comments:
གནས་ཚུལ་མདོར་བསྡུས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:09 PM No comments:
གྱངས་ཁ་ཚངམ་རྐྱངམ་གཅིག་གིས་ མི་བཏུབ་ནི།
༢༣/༠༦/༢༠༡༢ ༉ ད་རེས་ནངས་པ་ གཞི་བཙུགས་འབད་བའི་བསྒང་ཡོད་མི་ སྲིད་དོན་ཚོགས་པ་ཚུ་ རང་སོའི་འདེམས་ངོ་འཚོལ་ནི་ལུ་ ལཱ་ཁག་རྐྱབ་དོ་ཡོདཔ་བཞིན་དུ་ བཙག་འཐུ་ལྷན་ཚོགས་ཀྱི་ འགོ་དཔོན་ཚུ་གིས་ སླབ་དོ་བཟུམ་འབད་བ་ཅིན་ སྲིད་ཚོགས་ཚུ་ལུ་ འདེམས་ངོ་༤༧ ཆ་མཉམ་ཚང་དགོ་མི་གིས་མ་ཚད་པར་ གལ་སྲིད་ བཙག་འཐུ་གྲུབ་སོ་པ་ཅིན་ རྒྱལ་ཡོངས་གནས་རིམ་གྱི་ དབུ་ཁྲིད་མཛད་ཚུགས་པའི་ ལྕོགས་གྲུབ་ཡོད་མི་ཚུ་ཡང་ཡོདཔ་ ངེས་བརྟན་བཟོ་དགོ་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:08 PM No comments:
ཤིང་དུམ་ཚུ་ བསྡུ་བསྒྱོམ་འབད་ནི་ལུ་ ཆོག་ཐམ་དགོཔ།
༢༣/༠༦/༢༠༡༢ ༉ མགར་ས་ལུ་ ཆུ་རུད་ཐོན་མི་ལུ་བརྟེན་ སྤུ་ན་ཁའི་ གཙང་ཆུའི་མཐའམ་བདའ་སྟེ་ ཤིང་དུམ་རག་རོ་མང་རབས་ཅིག་ བརྟེན་བཞག་ཡོདཔ་ཨིན་རུང་ མི་སེར་ཚུ་གིས་ དེ་ཁ་ལས་ རང་དབང་གི་ཐོག་ལུ་ བསྡུ་བསྒྱོམ་འབད་མ་ཆོགཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:07 PM No comments:
དར་དཀར་ནང་ལུ་ ནང་འཁོད་ཚོད་བསྲེ་ཚོང་བསྒྱུར།
༢༣/༠༦/༢༠༡༢ ༉ འདས་པའི་བདུན་ཕྲག་ནང་ དར་དཀར་ནང་ལུ་ ཚོད་བསྲེ་ཁྲོམ་འགོ་འབྱེད་འབད་མི་ལུ་བརྟེན་ མི་སེར་སོ་ནམ་པ་ཚུ་གིས་ ནང་འཁོད་ཀྱི་ ཐོན་སྐྱེད་ཚུ་ བཙོང་ཐོག་ལས་ འོང་འབབ་བཟོ་ནི་གི་ གོ་སྐབས་ཐོབ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:22 PM No comments:
མདའ་རྩེད་ལུ་བརྟེན་ མི་ལེ་ཤ་ཅིག་ལུ་ ཤི་རྐྱེན་དང་གནོད་སྐྱོན།
༢༣/༔༦/༢༠༡༢ ༉ ད་རེས་ཁམས་ཅིག་ཁར་ ཐིམ་ཕུ་དཀར་སྦྱིས་ས་ལུ་ མདའ་ཕོག་སྟེ་ མདའ་རྩེདཔ་ཅིག་ལུ་ ཤི་རྐྱེན་བྱུང་མི་དེ་ མདའ་རྩེད་ནང་ གནད་དོན་གསརཔ་ཅིག་མེན་རུང་ མི་མང་ཤོས་ཅིག་གིས་ རྒྱལ་ཁབ་ནང་ མདའ་རྩེད་དེ་ ཉེན་ཁག་ཅན་སྦེ་མཐོང་གསལ་ཡོད་པའི་ བསམ་འཆར་ཚུ་ བཀོདཔ་ཨིན་པས།
དེ་བཟུམ་སྦེ་ འདས་པའི་ལོ་ཚུ་ནང་ཡང་ དེ་བཟུམ་མའི་ རྐྱེན་ངན་ཚུ་ ལེ་ཤ་ཅིག་ར་ བྱུང་ཡོདཔ་ཨིན་རུང་ ཐོ་བཀོད་བཞག་མི་ ལས་སྡེ་ ག་ཡང་མེདཔ་ལས་ ཀུན་གསལ་གྱིས་ རྐྱེན་ངན་ཚུ་གི་སྐོར་ལས་ གནས་ཚུལ་བྲིས་ཡོད་པའི་ ཐོ་དང་འཁྲིལཝ་ད་ སྤྱི་ལོ་༡༩༨༦ ལས་ ད་ཚུན་ལུ་ མི་ལུ་ མདའ་གིས་ གནོད་སྐྱོན་དང་ ཤི་རྐྱེན་བྱུང་མིའི་གྱངས་ཁ་༡༥ དེ་ཅིག་འདུག།
དེ་བཟུམ་སྦེ་ འདས་པའི་ལོ་ཚུ་ནང་ཡང་ དེ་བཟུམ་མའི་ རྐྱེན་ངན་ཚུ་ ལེ་ཤ་ཅིག་ར་ བྱུང་ཡོདཔ་ཨིན་རུང་ ཐོ་བཀོད་བཞག་མི་ ལས་སྡེ་ ག་ཡང་མེདཔ་ལས་ ཀུན་གསལ་གྱིས་ རྐྱེན་ངན་ཚུ་གི་སྐོར་ལས་ གནས་ཚུལ་བྲིས་ཡོད་པའི་ ཐོ་དང་འཁྲིལཝ་ད་ སྤྱི་ལོ་༡༩༨༦ ལས་ ད་ཚུན་ལུ་ མི་ལུ་ མདའ་གིས་ གནོད་སྐྱོན་དང་ ཤི་རྐྱེན་བྱུང་མིའི་གྱངས་ཁ་༡༥ དེ་ཅིག་འདུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:11 PM No comments:
བསམ་གྲུབ་ལྗོངས་མཁར་དང་ བཀྲིས་སྒང་གི་བར་ན་ ལམ་བཀག་བསུབ་ཀྱི་དཀའ་ངལ།
༢༣/༠༦/༢༠༡༢ ༉ འཕྲལ་ཁམས་ཅིག་ལས་ བསམ་གྲུབ་ལྗོངས་མཁར་དང་ བཀྲིས་སྒང་གི་བར་ན་ གཞུང་ལམ་བདའ་སྟེ་ ས་གནས་ཁག་ལེ་ཤ་ཅིག་ནང་ ལམ་བཀག་བསུབས་ཀྱི་ དཀའ་ངལ་བྱུང་མི་ལུ་བརྟེན་ ཕར་ཚུར་ལམ་འགྲུལ་འབད་མི་ཚུ་ རང་འགྱོ་སའི་ ས་གོ་ནང་ལྷོད་ཚུགས་ནི་ལུ་ དུས་ཡུན་ལེ་ཤ་འགོར་ནི་དེ་གིས་ འུ་སྡུག་ ཐང་ཆད་པའི་ ཉམས་སྣང་བྱུང་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:09 PM No comments:
འབྲུག་གོང་འཕེལ་དངུལ་ཁང་ གྲོང་གསེབ་གོང་འཕེལ་ དངུལ་ཁང་ལུ་ཁ་སྒྱུར།
༢༣/༠༦/༢༠༡༢ ༉ འབྲུག་གོང་འཕེལ་ལས་འཛིན་ལས་ འབྲུག་གོང་འཕེལ་དངུལ་ཁང་དང་ ད་ལྟོ་ འབྲུག་ཚོང་འབྲེལ་ལས་དོན་ལས་ གྲོང་གསེབ་གོང་འཕེལ་ལས་དོན་ལུ་ གཙོ་རིམ་བཟུང་སྟེ་ དངུལ་འབྲེལ་གཙུག་སྡེ་ཅིག་ལུ་ ཁ་འགྱུར་འབད་དེ་ མིང་ཡང་ གྲོང་གསེབ་གོང་འཕེལ་དངུལ་ཁང་ཟེར་ བསྒྱུར་བཅོས་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:09 PM No comments:
གནས་ཚུལ་མདོར་བསྡུས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:08 PM No comments:
ས་གནས་གཞུང་གི་ ཐོབ་ཁུངས་དཔྱད་ཡིག་དགོ་པའི་སྐོར་ལས་ གྲོས་བསྡུར།
༢༣/༠༦/༢༠༡༢ ༉ ས་གནས་གཞུང་གི་དོན་ལུ་ རྒྱལ་ཡོངས་ཚོགས་སྡེ་གིས་ ཚོགས་ཐེངས་༥ པའི་ནང་ལས་ར་ ཐོབ་ཁུངས་དཔྱད་ཡིག་དགོ་པའི་སྐོར་ གཞུང་ལུ་ཞུ་བ་འབད་ཡོད་རུང་ ད་ལྟོ་ཡང་ དཔྱད་ཡིག་ཟིན་བྲིས་གྲོས་བསྟུན་གྱི་དོན་ལུ་ ཚོགས་ཁང་ནང་ བཙུག་ནི་མེདཔ་ལས་ རྒྱལ་ཡོངས་ཚོགས་སྡེ་གིས་ དཔྱད་ཡིག་དེ་ ཤུལ་མའི་ཚོགས་ཐེངས་ ཡང་ན་ ད་ལྟོའི་ཚོགས་ཐེངས་ཀྱི་མཇུག་ལུ་ ཉེར་མཁོའི་དཔྱད་ཡིག་སྦེ་ བཙུག་ནི་ལུ་ གཞུང་སྐྱོང་ཚོགས་པ་ལུ་ དྲན་བསྐུལ་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:07 PM No comments:
མའི་ཀོ་རོ་སཱོཕཊི་གི་ འཐུས་མི་སྡེ་ཚན་གྱིས་ འབྲུག་ལུ་ལྟ་སྐོར་འབད་ནི།
༢༣/༠༦/༢༠༡༢ ༉ དུས་ཅི་ སྤྱི་ཟླ་༩ པའི་ནང་ མའི་ཀོ་རོ་སཱོཕཊི་ལས་སྡེའི་ ཆེ་རིམ་གནས་ཚད་ཅན་གྱི་ འཐུས་མི་སྡེ་ཚན་ཅིག་གིས་ མཉམ་འབྲེལ་གནད་དོན་གྱི་ ལས་སྣ་ཚུ་གི་སྐོར་ལས་ འབྲུག་གཞུང་དང་ དམིགས་བསལ་དུ་ བརྡ་དོན་དང་བརྒྱུད་འབྲེལ་ལྷན་ཁག་དང་གཅིག་ཁར་ གྲོས་བསྟུན་འབད་ནིའི་དོན་ལས་ འབྲུག་ལུ་ འོང་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:06 PM No comments:
ས་གནས་གཞུང་གི་ ཐོབ་ཁུངས་དཔྱད་ཡིག་དགོ་པའི་སྐོར་ལས་ གྲོས་བསྡུར།
༉ ས་གནས་གཞུང་གི་དོན་ལུ་ རྒྱལ་ཡོངས་ཚོགས་སྡེ་གིས་ ཚོགས་ཐེངས་༥ པའི་ནང་ལས་ར་ ཐོབ་ཁུངས་དཔྱད་ཡིག་དགོ་པའི་སྐོར་ གཞུང་ལུ་ཞུ་བ་འབད་ཡོད་རུང་ ད་ལྟོ་ཡང་ དཔྱད་ཡིག་ཟིན་བྲིས་གྲོས་བསྟུན་གྱི་དོན་ལུ་ ཚོགས་ཁང་ནང་ བཙུག་ནི་མེདཔ་ལས་ རྒྱལ་ཡོངས་ཚོགས་སྡེ་གིས་ དཔྱད་ཡིག་དེ་ ཤུལ་མའི་ཚོགས་ཐེངས་ ཡང་ན་ ད་ལྟོའི་ཚོགས་ཐེངས་ཀྱི་མཇུག་ལུ་ ཉེར་མཁོའི་དཔྱད་ཡིག་སྦེ་ བཙུག་ནི་ལུ་ གཞུང་སྐྱོང་ཚོགས་པ་ལུ་ དྲན་བསྐུལ་འབད་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:04 PM No comments:
ཀརྨ་ཆོས་གླིང་ལྷ་ཁང་ལུ་ གསེར་ཏོག་ཕུལ་ཡོདཔ།
༢༣/༠༦/༢༠༡༢ ༉ དུས་རབས་༡༤ པའི་ནང་ རྒྱལ་དབང་ཀརྨ་པ་སྐུ་ཕྲེང་༣ པ་དཔལ་རང་བྱུང་རྡོ་རྗེ་མཆོག་གིས་ ལུང་བསྟན་དང་འཁྲིལ་ མོང་སྒར་རྫོང་ཁག་ ཆ་གླིང་གཡུས་ཚན་གྱི་མགུ་ལུ་ ཡ་མཚན་ཆེ་ཏོག་ཏོ་སྦེ་མཇལ་ཚུགས་མི་ ཀརྨ་ཆོས་གླིང་ལྷ་ཁང་དེ་ ཆ་གླིང་གཡུས་ཚན་གྱི་མི་སེར་ཚུ་གིས་ སྐྱབས་འཚོལ་སའི་ལྷ་ཁང་རྩ་ཅན་ཅིག་ཨིནམ་བཞིན་དུ་ གཡུས་ཚན་གྱི་ ཞི་གཡོགཔ་དང་ ཚོང་པ་ མི་སེར་ དེ་ལས་ དད་ཅན་ཕོ་མོ་ཚུ་གིས་འབད་ ཁ་ཙ་ གསེར་ཏོག་བཀལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:03 PM No comments:
གློག་ཤུགས་ཀྱི་ གླ་འཁོར་སྦེ་ འགོ་བཙུག་ནི།
གླ་འཁོར་བཟོ་ནི་ཨིན་མི་ གློག་ཤུགས་སྣུམ་འཁོར་ཚུ་ རིན་གོང་དངུལ་ཀྲམ་འབུམ་༤ སྦེ་ བཙོང་ནི་ཨིནམ་བཞིན་དུ་ འཕྲུལ་ལྟོ་ཚུ་ གླ་ཁར་གཏང་ནིའི་ འཆར་གཞི་ཡོད་ཟེར་ཨིན་པས།
༢༣/༠༦/༢༠༡༢ ༉ དུས་ཅི་ སྤྱི་ཟླ་༩ པ་ འགོ་བཙུགས་ཁམས་ཅིག་ལས་ ཐིམ་ཕུ་ཁྲོམ་ཁར་ གློག་ཤུགས་ཀྱི་ སྣུམ་འཁོར་༡༠ དེ་ཅིག་ གླ་འཁོར་སྦེ་ ལག་ལེན་འཐབ་ཚུགས་པའི་ རེ་བ་ཡོད་ཟེར་ གློག་ཤུགས་བཟོ་སྐྲུན་ལས་སྡེ་ ཐཱན་ཌར་མོ་ཊོརསི་གི་ འགོ་དཔོན་ཚུ་གིས་ སླབ་ཨིན་པས།
༢༣/༠༦/༢༠༡༢ ༉ དུས་ཅི་ སྤྱི་ཟླ་༩ པ་ འགོ་བཙུགས་ཁམས་ཅིག་ལས་ ཐིམ་ཕུ་ཁྲོམ་ཁར་ གློག་ཤུགས་ཀྱི་ སྣུམ་འཁོར་༡༠ དེ་ཅིག་ གླ་འཁོར་སྦེ་ ལག་ལེན་འཐབ་ཚུགས་པའི་ རེ་བ་ཡོད་ཟེར་ གློག་ཤུགས་བཟོ་སྐྲུན་ལས་སྡེ་ ཐཱན་ཌར་མོ་ཊོརསི་གི་ འགོ་དཔོན་ཚུ་གིས་ སླབ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:02 PM No comments:
རྒྱ་གར་ བི་ཧར་གྱི་ཁྲིམས་བཟོ་ལྷན་སྡེའི་འཐུས་མི་གིས་ འབྲུག་ལུ་ལྟ་སྐོར།
༢༣/༠༦/༢༠༡༢ ༉ སྤྱི་ཟླ་༦ པའི་ཚེས་༢༡ ལུ་ རྒྱ་གར་བི་ཧར་གྱི་ ཁྲིམས་བཟོ་ལྷན་སྡེ་ རྒྱལ་ཡོངས་ཚོགས་འདུའི་ཚོགས་དཔོན་ ཤྲི་ཨུ་དྷེ་ནཱ་ར་ཡཱན་ཅའུ་དཱ་རི་གིས་ འགོ་ཁྲིད་ཐོག་ལས་ འཐུས་མི་བཅུ་ཐམ་འབད་མི་ཅིག་གིས་ འབྲུག་ལུ་ལྟ་སྐོར་ལུ་འོང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:00 PM No comments:
ཕུན་ཚོགས་གླིང་ལུ་ ལས་སྡེ་ཚུ་ལུ་ ཉེས་བྱ་བཀལ་ཡོདཔ།
༢༣/༠༦/༢༠༡༢ ༉ སྤྱི་ཟླ་༦ པའི་ཚེས་༢༡ ལུ་ ཕུན་ཚོགས་གླིང་ལུ་ གཞུང་གི་ལས་སྡེ་༡ དང་ ཕུན་ཚོགས་གླིང་གི་ ཁྲོམ་སྡེ་ཡིག་ཚང་ བརྡ་བརྒྱུད་ལས་སྡེ་༢ གློག་མེ་ལས་འགུལ་ཡིག་ཚང་གི་ ལཱ་འབད་མི་ རྒྱ་གར་གྱི་ བཟོ་སྐྲུན་ལས་སྡེ་༡ དེ་ལས་ ཟ་ཁང་༧ དང་ མི་༢ ལུ་ ཏམ་ཁུའི་བཅའ་ཡིག་དང་ སྒྲིག་གཞི་ཚུ་ལས་འགལ་བའི་ ཉེས་བྱ་བཀལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:59 PM No comments:
གཡང་སྦ་རིའི་ ས་ཁོངས་ནང་ ཉ་བཟུང་ནི་བཀག་དམ།
༢༣/༠༦/༢༠༡༢ ༉ པདྨ་དགའ་ཚལ་ངང་ལམ་ཁྲོམ་ལས་ ཉིན་གྲངས་༢ ལམ་འགྱོ་དགོ་པའི་ས་གནས་ གཡང་སྦ་རིའི་ འོག་ལུ་ཚུད་མི་ སྒར་པོ་ལ་དང་ ཀི་རུང་གི་ ས་ཁོངས་ཚུ་ནང་ ཁྱབ་བསྒྲགས་མ་འབད་ཚུན་ཚོད་ ཉ་བཟུང་མ་ཆོགཔ་ བཟོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:57 PM No comments:
ས་རུད་དང་ ཆུ་རུད་ཀྱིས་ མགར་སའི་གཞུང་ལམ་ཆད་ཡོདཔ།
སྤུ་ན་ཁ་དང་ མགར་སའི་བར་ན་ སྤྲིངས་ཟམ་༡ རྩིས་ཏེ་ ཟམ་༣ འཕྱགས་བདའ་ཡོདཔ།
༢༢/༠༦/༢༠༡༢ ༉ ཁ་ཙ་དྲོ་པར་ཆུ་ཚོད་༣ དེ་ཅིག་ཁར་ སྤུ་ན་ཁ་དང་ མགར་སའི་གཞུང་ལམ་བདའ་སྟེ་ ས་གནས་ཐདམ་ཐད་ཁ་ལས་ཕར་ ས་རུད་ཆད་ཡོདཔ་མ་ཚད་ གཙང་ཆུ་དང་ རོང་ཆུ་ཚུ་ བྲེས་ནི་དེ་གིས་ རྩི་སའི་ཟམ་༢ དང་ སྤྲིངས་ཟམ་༡ དེ་ལས་ འཁོར་ལམ་འཕྱགས་བདའ་མི་ལུ་བརྟེན་ མགར་ས་དེ་ རྫོང་ཁག་གཞན་དང་ རྒྱུན་འབྲེལ་འཐབ་མ་ཚུགསཔ་ ཐལ་ཡོདཔ་ཨིན་པས།
༢༢/༠༦/༢༠༡༢ ༉ ཁ་ཙ་དྲོ་པར་ཆུ་ཚོད་༣ དེ་ཅིག་ཁར་ སྤུ་ན་ཁ་དང་ མགར་སའི་གཞུང་ལམ་བདའ་སྟེ་ ས་གནས་ཐདམ་ཐད་ཁ་ལས་ཕར་ ས་རུད་ཆད་ཡོདཔ་མ་ཚད་ གཙང་ཆུ་དང་ རོང་ཆུ་ཚུ་ བྲེས་ནི་དེ་གིས་ རྩི་སའི་ཟམ་༢ དང་ སྤྲིངས་ཟམ་༡ དེ་ལས་ འཁོར་ལམ་འཕྱགས་བདའ་མི་ལུ་བརྟེན་ མགར་ས་དེ་ རྫོང་ཁག་གཞན་དང་ རྒྱུན་འབྲེལ་འཐབ་མ་ཚུགསཔ་ ཐལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:03 PM No comments:
དབང་འདུས་ལུ་ ཉ་སྟོང་ཕྲག་མང་རབས་ཅིག་ སྲོག་སྐྱབས་འབད་ཡོདཔ།
ཨིན་རུང་ ཆུ་བྲེས་མིའི་གོ་སྐབས་ལེན་ཏེ་ ཉ་བཟུང་མི་ཡང་ ལེ་ཤ་ཐོན་ཡོདཔ་ཨིན་པས།
༢༢/༠༦/༢༠༡༢ ༉ ཁ་ཙ་དྲོ་པར་ སྤུ་ན་གཙང་ཆུ་བྲེས་མི་དེ་ སྤུ་ན་ཁ་དང་ དབང་འདུས་ཕོ་བྲང་གི་ ལུང་གཤོང་ནང་ སྡོད་མི་ཚུ་གི་དོན་ལུ་ ཉ་བཟུང་ནི་དང་ ཉ་ཤི་མི་ཚུ་ བསྡུ་བསྒྱོམ་འབད་ནི་གི་ གོ་སྐབས་ཅིག་ཨིན་པས།
དེ་ཡང་ གཙང་ཆུ་བྲེས་མི་ལུ་བརྟེན་ ཉ་སྣུམ་འཁོར་ཊཱག་དོས་ལས་བཅད་དེ་ ཤི་རྐྱེན་བྱུངཡོདཔ་མ་ཚད་ ཉ་ཚུ་ གཙང་ཆུའི་མཐའ་མར་ཐོན་པའི་སྐབས་ མི་ཚུ་གིས་ ཙེའུ་འབག་སྟེ་ ཉ་བཟུང་བའི་ཁར་ ལ་ལུ་གིས་ ཉ་ཤི་མི་ཚུ་ བསྡུ་བསྒྱོམ་འབད་བའི་ མཐོང་གསལ་བྱུང་ཡི།
༢༢/༠༦/༢༠༡༢ ༉ ཁ་ཙ་དྲོ་པར་ སྤུ་ན་གཙང་ཆུ་བྲེས་མི་དེ་ སྤུ་ན་ཁ་དང་ དབང་འདུས་ཕོ་བྲང་གི་ ལུང་གཤོང་ནང་ སྡོད་མི་ཚུ་གི་དོན་ལུ་ ཉ་བཟུང་ནི་དང་ ཉ་ཤི་མི་ཚུ་ བསྡུ་བསྒྱོམ་འབད་ནི་གི་ གོ་སྐབས་ཅིག་ཨིན་པས།
དེ་ཡང་ གཙང་ཆུ་བྲེས་མི་ལུ་བརྟེན་ ཉ་སྣུམ་འཁོར་ཊཱག་དོས་ལས་བཅད་དེ་ ཤི་རྐྱེན་བྱུངཡོདཔ་མ་ཚད་ ཉ་ཚུ་ གཙང་ཆུའི་མཐའ་མར་ཐོན་པའི་སྐབས་ མི་ཚུ་གིས་ ཙེའུ་འབག་སྟེ་ ཉ་བཟུང་བའི་ཁར་ ལ་ལུ་གིས་ ཉ་ཤི་མི་ཚུ་ བསྡུ་བསྒྱོམ་འབད་བའི་ མཐོང་གསལ་བྱུང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:00 PM No comments:
དགའ་སྐྱིད་དང་ཕན་བདེ་ ཡུན་བརྟན་གོང་འཕེལ་གྱི་དོན་ལུ་གལ་ཆེཝ།
༢༢/༠༦/༢༠༡༢ ༉ སྤྱི་ཟླ་༦ པའི་ཚེས་༢༠ ལུ་ བ་རཱ་ཟིལ་ལུ་ རིའོ་+༢༠ ཟེར་མི་ འཛམ་གླིང་སྤྱི་ཚོགས་ཀྱི་ ཡུན་བརྟན་གོང་འཕེལ་གྱི་ ཞལ་འཛོམས་འགོ་འབྱེད་སྐབས་ བློན་ཆེན་འཇིགས་མེད་འོད་ཟེར་འཕྲིན་ལས་མཆོག་གིས་ རྒྱལ་ཁམས་དང་ གཞུང་གི་དབུ་ཁྲིད་༡༠༠ ལྷགཔ་ཅིག་ འཛོམས་མི་ཚུ་ལུ་ འགྲོ་བ་མིའི་དོན་ལུ་ ཚུལ་ལྡན་དང་ ཉེན་སྲུང་ཅན་ དེ་ལས་ ཡུན་བརྟན་གོང་འཕེལ་གྱི་ ལམ་ཕྱོགས་ལུ་ ཞུགས་ནི་གི་ ཕྱག་ལཱ་མཛད་དགོ་པའི་ ཞུ་སྐུལ་གནང་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:54 PM No comments:
Subscribe to: Posts (Atom)

robotstxt: allowed

filter: keep


text:
བཀྲ་ཤིས་ཆོས་རྫོང
བཀྲ་ཤིས་ཆོས་རྫོང - རྫོང ཐིམ་ཕུ
བཀྲ་ཤིས་ཆོས་རྫོང་འདི་ ཝང་ཆུ་གི་ མཐའམ་བདའ་སྟེ་ཆགས་ཡོད་པའི་ སྒྲིང་ཁྱིམ་ཚུ་གི་ནང་ལས་ མཛེས་ཤོས་གཅིག་ཨིན།
བཀྲ་ཤིས་ཆོས་རྫོང་འདི་ ༡༦༤༡ ལུ་ ཞབས་དྲུང་ངག་དབང་རྣམ་རྒྱལ་མཆོག་གིས་ བཞེངས་ཡོདཔ་དང་ ༡༩༦༢ ལུ་ འབྲུག་རྒྱལ་གསུམ་པ་ འཇིགས་མེད་རྡོ་རྗེ་དབང་ཕྱུག་མཆོག་གིས་ལོག་བཞེངས་གནང་ནུག།
༡༢༡༦ ལུ་ བླམ་རྒྱལ་བ་ལྷ་སྣང་པ་གིས་ ད་ལྟོ་ བདེ་ཆེན་ཕོ་བྲང་ཡོད་ས་ལུ་ རྡོ་སྔོན་རྫོང་བཞེངས་ཡོདཔ་ཨིན་མས། ཤུལ་ལས་ དུས་རབ་ ༡༧ པ་ ནང་ལུ་ ཞབས་དྲུང་ངག་དབང་རྣམ་རྒྱལ་མཆོག་ འབྲུག་ལུ་འབྱོན་ཞིནམ་ལས་ ལྷ་པ་ཚུ་ཕམ་གཏང་སྟེ་ རྡོ་སྔོན་རྫོང་འདི་ ཞབས་དྲུང་གི་ཕྱག་ལུ་ཚུད་ནུག། ༡༦༤༡ ལུ་ རྡོ་སྔོན་རྫོང་དེ་ ལོག་རྐྱབས་ཞིནམ་ལས་ མིང་ཡང་ བཀྲ་ཤིས་ཆོས་རྫཽང་ཟེར་བཏགས་གནང་ནུག། ༡༦༤༩ ལུ་ སྡེ་སྲིད་བཞི་པ་ བསྟན་འཛིན་རབ་རྒྱས་ཀྱིས་ རྒྱ་བསྐྱེད་མཛད་གནང་ཡོདཔ་དང་ ༡༦༩༨ སྡེ་སྲིད་ལྔ་པ་ དགེ་འདུན་ ཆོས་འཕེལ་གྱི་སྐབས་ལུ་ རྫོང་འདི་ལུ་ མེ་རྐྱེན་འབྱུང་ཏེ་ ལོག་དེ་ ཉམས་བཅོས་འབད་ནུག། སྡེ་སྲིད་ བཅུ་པ་ མི་ཕམ་ དབང་པོ་གིས་ བཀྲ་ཤིས་ཆོས་རྫོང་ནང་ན་ལུ་ བཀའ་རྒྱུད་ལྷ་ཁང་བཞེངས་ཡོདཔ་དང་ ༡༧༤༧ ལུ་ སྡེ་སྲིད་ ༡༣ པ་ ཤེས་རབ་དབང་ཕྱུག་གི་འགོ་འདྲེན་ཐོག་ལས་ རྒྱ་བསྐྱེད་མཛད་གནང་ནུག།
སྡེ་སྲིད་ ༡༦ པ་ བསོད་ནམས་ ལྷུན་སྒྲུབ་དང་ ཇེ་མཁན་པོ་ ཁྲི་རབ་ ༡༣ པ་ ཡོན་ཏན་མཐའ་ཡེ་གི་སྐབས་ལུ་ རྫོང་འདི་ལུ་ ད་རུང་མེ་རྐྱེན་འབྱུང་ཡོདཔ་ལས་ ཁོང་གཉིས་ཀྱིས་ རྫོང་འདི་ད་ལྟོ་ཡོད་ས་ལུ་ བཞེངས་ནིའི་གྲོས་འཆར་བརྩམ་ནུག། ༡༧༧༧ སྡེ་སྲིད་ ༡༨ པ་ འཇིགས་མེད་སེང་གེ་གི་སྐབས་ལུ་ རྫོང་གི་ཀུན་ར་དེ་ གནག་དུང་དུང་སྦེ་ཡོདཔ་ལས་ ཉམས་བཅོས་འབད་ཡོདཔ་མ་ཚད་ སྡེ་སྲིད་ ༢༥ པ་ པདྨ་ཆོས་སྒྲ་གིས་ཡང་ཉམས་བཅོས་འབད་ཡོདཔ་དང་ སྡེ་སྲིད་ ༣༢ པ་ ཕུར་རྒྱལ་གྱིས་ སྐུ་རྟེན་ལེ་ཤ་ཅིག་བཙུགས་གནང་ནུག།
༡༨༦༩ ལུ་ རྫོང་དེ་ལུ་ མེ་རྐྱེན་འབྱུང་ཡོདཔ་ལས་ རྩ་བ་ལས་རང་ཉམས་བཅོས་འབད་དེ་ མི་དབང་ འཇིགས་མེད་ རྡོ་རྗེ་དབང་ཕྱུག་མཆོག་གིས ༡༩༦༢ ལས་ ༡༩༦༩ གི་རིང་ལུ་ རྫོང་འདི་ ཉམས་གསོ་མཛད་གནང་ནུག།
འབྲེལ་མཐུད།[ཞུན་དག།]


text:
རྩོད་དཔོན་ཡོངས་ཁྱབ་ཡིག་ཚང་གིས་ ན་ཧིང་ སྤྱི་ཟླ་༡༢ པའི་ཚེས་༡༤ ལུ་ མཐོ་གཏུགས་འབད་མི་དེ་ཡང་ གསོ་བའི་འགོ་དཔོན་༤ གིས་ སྤྱི་ལོ་༢༠༠༩ ལུ་ ཇར་མ་ནི་དང་ རྒྱ་ནག་གི་ ལྟ་སྐོར་སྐབས་ བཀྲམ་སྤེལ་བ་ལས་ བཟའ་ཉལ་གྱི་ ཟད་འཐུས་དང་ ཉིན་འཐུས་ལེན་ཡོདཔ་ལས་ ནང་གསུག་གི་གྲངས་སུ་ ཚུདཔ་ཨིན་རུང་ འབྲུག་གི་ཉེས་འགེལ་ཁྲིམས་དེབ་དང་འཁྲིལ་ ཉེས་ཁྲིམས་མ་བཀལ་ནི་དེ་གིས་ཨིན་པས།
མཐོ་གཏུགས་འབད་དགོ་མིའི་ གནད་དོན་གཞན་དེ་ ལྟ་སྐོར་གྱི་སྐབས་ གསོ་བའི་འགོ་དཔོན་ཚུ་ལུ་ ཟད་འཐུས་དང་ ཉིན་འཐུས་སྤྲོད་མི་ཚུ་ ངན་ལྷད་དང་འབྲེལ་བའི་ ལྐོག་ཟ་ཨིནམ་ལས་ དེ་ཚུ་ ལོག་ལེན་ཐོག་ལས་ གཞུང་གི་རྩིས་ཁྲ་ནང་ བཙུགས་གནང་དགོ་པའི་ ཞུ་བ་ཕུལ་མི་དེ་ ཁྲིམས་འདུན་གྱིས་ ཕྱིར་འབུད་བཏང་མི་ལུ་བརྟེན་ཨིན་པས།
གསོ་བའི་ལྷན་ཁག་ སྨན་ཁབ་དང་ མཁོ་ཆས་སྡེ་ཚན་གྱི་ མཁོ་སྒྲུ་གཙོ་འཛིན་འགོ་དཔོན་ ངག་དབང་རྡོ་རྗེ་དང་ སོ་བཅོས་ལས་ཁུངས་ཀྱི་འགོ་འཛིན་ ཌོག་ཊར་བསམ་གྲུབ་ཨར་དབང་ཕྱུག་ བདག་སྐྱོང་དང་ དངུལ་རྩིས་སྡེ་ཚན་གྱི་འགོ་འཛིན་ གནག་མདོག་འབྲུག་པ་ རུས་ཚིགས་ལས་ཁུངས་ཀྱི་འགོ་འཛིན་ ཌོག་ཊར་ཚེ་དབང་འཕྲིན་ལས་༤ ལུ་ ལྟ་སྐོར་ལས་རིམ་ འགོ་འདྲེན་པ་ རྒྱ་གར་ཀཱོལ་ཀ་ཊ་ལུ་ཡོད་མི་ བི་ཀཱསི་སྨན་རིགས་བཀྲམ་སྤེལ་ལས་སྡེ་ལས་ གསུག་འབུལ་ངོས་ལེན་དང་ ཡིག་ཚང་གི་ ཚུལ་མིན་བྱ་སྤྱོད་འབད་བའི་ ཉེས་འཛུགས་འབད་ཡོདཔ་ཨིན་པས།
ན་ཧིང་ སྤྱི་ཟླ་༡༡ པའི་ཚེས་༣༠ ལུ་ རྫོག་ཁག་ཁྲིམས་འདུན་གྱི་ ཁྲིམས་ཁྲི་༣ པ་གིས་བཏོན་མི་ འཁྲུན་ཆོད་དང་འཁྲིལཝ་ད་ གསོ་བའི་འགོ་དཔོན་༤ རྒྱ་ནག་དང་ ཇར་མ་ནི་ལུ་ གསོ་བའི་མཁོ་ཆས་ བརྟག་དཔྱད་འབད་བར་སོང་མི་དེ་ ཁོང་རའི་ ཁེ་ཕན་དང་ སྒེར་དོན་ལུ་ ཐག་རང་བཅད་ཐོག་ལུ་ འགྱོ་འགྱོཝ་མིན་པར་ ལྷན་ཁག་གི་ བདག་སྐྱོང་ལམ་ལུགས་དང་འཁྲིལ་ སོང་ཡོདཔ་མ་ཚད་ ཁས་ལེན་གནས་གོང་རིན་བསྡུར་འབད་བའི་སྐབས་ རིན་བསྡུར་བཀོད་མི་ཁག་འབགཔ་ བི་ཀཱསི་སྨན་རིགས་བཀྲམ་སྤེལ་བ་གིས་མིན་པར་ ནོར་རྒྱས་མེ་ཌི་ཀཱལ་སྨན་རིགས་བཀྲམ་སྤེལ་བ་གིས་ ཐོབ་ཡོད་པའི་ཁར་ བི་ཀཱསི་སྨན་རིགས་བཀྲམ་སྤེལ་བའི་ཇོ་བདག་ དེབ་དཱསི་གིས་ ལྟ་སྐོར་དང་འབྲེལ་བའི་ མ་དངུལ་སྤྲོད་མི་དེ་གིས་ གཞུང་ལུ་ སྐུ་གྱོང་མ་ཕོག་པས་ཟེར་ཨིན་པས།
དེ་མ་ཚད་ རྩོད་ཟླ་༤ ལུ་ ཚུལ་མིན་བྱ་སྤྱོད་འབད་ཡོད་པའི་ དོགས་པ་མ་གཏོགས་ ཉེས་ལས་ངེས་བདེན་འཐབ་ཡོད་པའི་ ཐེ་ཚོམ་ལས་གྲོལ་བའི་ སྒྲུབ་བྱེད་མངོན་རྟགས་མ་བྱུང་པའི་ཁར་ རྒྱ་ནག་དང་ ཇར་མ་ནི་ལུ་འགྱོཝ་ད་ ལྷན་ཁག་གི་ གནང་བ་དང་འཁྲིལ་ སོང་ཡོདཔ་ལས་ ཡིག་ཚང་བྱ་སྤྱོད་ངན་པ་འཐབ་པའི་ ཉེས་འཛུགས་ལུ་ ངོས་ལེན་མཛད་ཐབས་མེད་པར་ ཉེས་གྲོལ་བཏང་ཡི་ཟེར་ འཁྲུན་ཆོད་ནང་བཀོད་ནུག།
འགོ་ཐོག་སྐབས་ རྩོད་དཔོན་ཡོངས་ཁྱབ་ཡིག་ཚང་གིས་ གསོ་བའི་འགོ་དཔོན་༦ དང་ རྒྱ་ནག་དང་ ཇར་མ་ནི་ལུ་ ཉིན་གྲངས་༡༠ རེ་ ལྟ་སྐོར་འགོ་འདྲེན་འཐབ་མི་ དེབ་དཱསི་ལུ་ ཉེས་འཛུགས་འབད་ཡོད་རུང་ རྩ་ཁམས་དྲུང་འཚོ་ བཀྲིས་བསྟན་འཛིན་དང་ ཕུན་ཚོགས་གླིང་གི་ སྨན་རིགས་བཀྲམ་སྤེལ་ཁང་གི་ མཁོ་སྒྲུབ་འགན་འཛིན་པ་ ལྕགས་ཆུ་ཚེ་རིང་༢ གསོ་བའི་མཁོ་སྒྲུབ་ཀྱི་ རིན་བསྡུར་ཚོགས་ཆུང་ནང་ འབྲེལ་གཏོགས་དང་ ཤན་ཞུགས་ཞུགསཔ་མེདཔ་ལས་ ཉེས་བཤེར་འབད་དགོཔ་མེད་པར་ ཉེས་འཛུགས་ཕྱིར་བཏོན་གནང་ནུག།
ཁོང་གཉིས་ཆ་ར་ འབྲེལ་ཡོད་འགོ་འཛིན་གྱིས་ གདམ་ངོ་བཏོན་ཏེ་ གསོ་བའི་དྲུང་ཆེན་གྱིས་ འགོ་ཁྲིད་འབད་མི་ ལྷན་ཁག་གི་ མི་སྟོབས་ཚོགས་ཆུང་གིས་ ལྟ་སྐོར་ལས་རིམ་༢ གནང་བ་གྲུབ་པའི་ཤུལ་ལུ་ ཌོག་ཊར་བཀྲིས་བསྟན་འཛིན་དེ་ ཇར་མི་ནི་ལུ་ སོང་ཡོདཔ་མ་ཚད་ ལྕགས་ཆུ་ཚེ་རིང་དེ་ རྒྱ་ནག་ལུ་ སོང་ཡོདཔ་ཨིན་པས།
དེ་བཟུམ་སྦེ་ ཉེས་འཛུགས་ཅན་ དེབ་དཱསི་གིས་ གསོ་བའི་འགོ་དཔོན་༦ ལུ་ རྒྱ་ནག་དང་ ཇར་མ་ནི་རྒྱལ་ཁབ་གཉིས་ནང་ གསོ་བའི་མཁོ་ཆས་བརྟག་དཔྱད་ཀྱི་ ལྟ་སྐོར་ལུ་འགྱོཝ་ད་ ཟད་འགྲོ་མ་དངུལ་ཚུ་ གཡོ་སྒྱུ་དང་ གསུག་འབུལ་ཐོག་ལས་ བྱིན་ཡོད་པའི་ཉེས་འཛུགས་ ཁྲིམས་འདུན་ལུ་ ཕུལ་ཡོད་རུང་ ཉེས་འཛུགས་ཅན་མེད་མི་ལུ་བརྟེན་ ཉེས་བཤེར་མཛད་ཐབས་མེད་པར་ འཁྲུན་ཆོད་གནང་གྲུབ་ཅི་ཟེར་ གྲོས་ཆོད་ནང་བཀོད་ནུག།
སྤྱི་ལོ་༢༠༠༩ ཟླཝ་༤ པའི་ཚེས་༢༦ ལས་ ཉིན་གྲངས་༡༠ གྱི་དོན་ལུ་ རྒྱ་ནག་གི་ས་གནས་ ཕོ་ཤཱན་ལུ་ ངག་དབང་རྡོ་རྗེ་དང་ ཌོག་ཊར་བསམ་གྲུབ་ཨར་དབང་ཕྱུག་ ལྕགས་ཆུ་ཚེ་རིང་ཚུ་ སོང་ཡོདཔ་ད་ ཁོང་གིས་ འགྲོ་འགྲུལ་ཟད་འཐུས་ དངུལ་ཀྲམ་༧༣,༥༧༥ རེ་དང་ ཉིན་འཐུས་ཡུ་ཨེསི་ཌོ་ལར་༡,༥༠༠ རེ་ ལེན་ཡོདཔ་མ་ཚད་ ཇར་མ་ནི་ལུ་འགྱོཝ་ད་ ཟད་འཐུས་དངུལ་ཀྲམ་༩༣,༣༢༣ རེ་དང་ ཉིན་འཐུས་ཡུ་རོ་༡,༥༠༠ རེ་ ལེན་ཡོདཔ་ཨིན་པས།
ཇར་མ་ནི་ལུ་སོང་མིའི་གྲངས་སུ་ ཌོག་ཊར་ཚེ་དབང་འཕྲིན་ལས་དང་ ཌོག་ཊར་བཀྲིས་བསྟན་འཛིན་ གནག་མདོག་འབྲུག་པ་༣ ཡང་ཡོདཔ་ཨིན་པའི་གནས་ཚུལ།


text:
དེ་ཡང་ སྤྱི་ལོ་༢༠༠༩ ལས་༢༠༡༡ ཚུན་ ཉེས་བྱ་བསྡོམས་ དངུལ་ཀྲམ་༢༢,༤༦,༤༠༦༠ བསྡུ་ལེན་འབད་ཡོདཔ་ད་ ན་ཧིང་གི་ལོ་ནང་ དངུལ་ཀྲམ་༣,༡༡,༥༥༠༣༧ བསྡུ་ལེན་འབད་ཡོདཔ་ཨིན་པས།
ན་ཧིང་གི་ལོ་ནང་ སྣུམ་འཁོར་བདའ་སྟོན་གྱི་ ཁྲིམས་ལུགས་དང་འགལ་བའི་ འབྱོར་འཛིན་ཚུ་སྤྲོད་ཐོག་ལས་ ཉེས་བྱ་བསྡུ་ལེན་འབད་མི་དེ་ མཐོ་ཤོས་ར་ སྣུམ་འཁོར་ཆུང་བ་ཚུ་ལས་ཨིནམ་བཞིན་དུ་ དེ་ནང་ དངུལ་ཀྲམ་༡༥,༡༡,༩༩༡༠ བསྡུ་ལེན་འབད་ཡོདཔ་ད་ དེ་གི་འོག་ལས་ར་ སྣུམ་འཁོར་སྦོམ་དང་ བར་མ་ཚུ་ལས་ ཉེས་བྱ་དངུལ་ཀྲམ་༨༥,༠༦༡༤༡ བསྡུ་ལེན་འབད་ནུག།
སྙན་ཞུ་དང་འཁྲིལཝ་ད་ སྣུམ་འཁོར་བདའ་སྟོན་ཁྲིམས་ལུགས་ལས་འགལ་བའི་ གནད་དོན་ཉུང་ཤོས་དེ་ གཞུང་འཁོར་ཚུ་གི་གྲས་ལུ་ཨིནམ་ད་ དེ་ཚུ་ལས་ ཉེས་བྱ་དངུལ་ཀྲམ་༥༨,༦༢༥༠ བསྡུ་ལེན་འབད་ཡོདཔ་ཨིན་པས།
དེ་ལས་ གླ་འཁོར་ཚུ་ལུ་བརྟེན་པའི་ ཉེས་བྱ་དངུལ་ཀྲམ་༤༤,༠༠༥༠༡ དང་ འཁོར་ལོ་གཉིསམ་འབད་བའི་ སྣུམ་འཁོར་ཚུ་ལས་ དངུལ་ཀྲམ་༡༤,༠༨༣༤༧ དེ་ལས་ སྣུམ་འཁོར་གྱི་ རྐྱེན་ངན་ཚུ་ལུ་བརྟེན་པའི་ ཉེས་བྱ་དངུལ་ཀྲམ་༡༡,༣༣༨༩༥ བསྡུ་ལེན་འབད་ནུག།
གནད་སྡུད་དེ་ཡང་ ལུང་ཕྱོགས་ཁག་༡༢ ལུ་ དབྱེ་སྟེ་ཡོདཔ་བཞིན་དུ་ དེ་ཚུའི་གྲས་ལས་ ཉེས་བྱ་མཐོ་ཤོས་དེ་ ཐིམ་ལུང་ཕྱོགས་ལས་ དངུལ་ཀྲམ་༢༡,༠༧,༩༥༥༠ བསྡུ་ལེན་འབད་མི་དེ་ཨིནམ་ད་ དེ་གི་འོག་ལས་ར་ ཕུན་ཚོགས་གླིང་ལུང་ཕྱོགས་ནང་ལས་ དངུལ་ཀྲམ་༢༤,༤༧,༡༥༠ བསྡུ་ལེན་འབད་མི་དེ་ཨིན་པས།
དེ་ལས་ བསམ་རྩེ་ལུང་ཕྱོགས་ནང་ ཁྲིམས་ལུགས་ལས་འགལ་བའི་ གཞུང་འཁོར་དང་ སྣུམ་འཁོར་རྐྱེན་ངན་གྱི་གནད་དོན་ ཕུད་རྡོག་གཅིག་ཡང་ མ་ཐོནམ་ད་ བཀྲིས་སྒང་ལུ་ཡང་ སྣུམ་འཁོར་རྐྱེན་ངན་ ཕུད་རྡོག་གཅིག་ཡང་ མ་ཐོནམ་ཨིན་པས།
ཐིམ་ཕུ་ལུང་ཕྱོགས་ཀྱི་ གནད་སྡུད་ལྟར་དུ་འབད་བ་ཅིན་ ན་ཧིང་གི་ལོ་ནང་ སྣུམ་འཁོར་ཁྲིམས་འགལ་གྱི་ ཉེས་བྱའི་འབྱོར་འཛིན་ བསྡོམས་༡༧,༣༧༧ སྤྲོད་ས་ལས་ སྣུམ་འཁོར་ཚུ་ ཤུགས་ཚད་ལས་བརྒལ་ཏེ་ བཏང་མིའི་གནད་དོན་༢,༥༢༨ ཐོན་མི་དེ་ མཐོ་ཤོས་ཅིག་སྦེ་ ངོས་འཛིན་འབད་ནུག།
དེ་ལས་ སྣུམ་འཁོར་བཏངམ་ད་ འགྲུལ་འཕྲིན་ལག་ལེན་འཐབ་མི་༢,༣༡༢ དང་ དབྱེ་ཞིབ་འབད་སའི་ ས་ཁོངས་ནང་ སྣུམ་འཁོར་གཏང་ཆོག་པའི་ ལག་ཁྱེར་བཏོན་ནི་མེད་མི་༢,༢༠༡༦ ཐོན་ཡོདཔ་ཨིན་པས།
སྤྱི་ལོ་༢༠༡༢ ལུ་ རྒྱལ་ཁབ་ནང་ སྣུམ་འཁོར་བརྡ་སྟོན་དང་འབྲེལ་བའི་ ཁྲིམས་འགལ་འབྱོར་འཛིན་༢༦,༤༥༤ བཏོགས་མིའི་གྲས་ལས་༡༧,༣༧༧ ཐིམ་ཕུ་ལུ་ཨིན་པས།
དེ་བཟུམ་སྦེ་ ལོ་དེ་ནང་ སྣུམ་འཁོར་གཏང་ཆོག་པའི་ ལག་ཁྱེར་༦༢༠ ཁྲིམས་འགལ་ངོ་རྟགས་ཀྱི་དོན་ལུ་ དོང་སྤེད་ཡོདཔ་ད་ ལག་ཁྱེར་༦ ཆ་མེད་བཏང་ཡོདཔ་ཨིན་པའི་གནས་ཚུལ།


text:
དེ་ཡང་ བདུན་ཕྲག་ཧེ་མའི་ནང་ ལས་སྡེའི་ཁྲི་འཛིན་ ཨྱོན་ཚེ་ཁྱབ་རྡོ་རྗེ་གིས་ རྩོད་དཔོན་ཡོངས་ཁྱབ་ལུ་ ཉེས་རྩོད་ཕྱིར་བཏོན་འབད་མི་དེ་ ལོག་རྩོད་བཤེར་འབད་གནང་དགོ་པའི་ ཡིག་ཐོག་ལུ་ ཞུ་བ་འབདཝ་དང་གཅིག་ཁར་ བཀོད་ཚོགས་འཐུས་མི་ སངས་རྒྱས་ལུ་ མ་དངུལ་ལྐོག་ཟ་དང་ བློ་གཏད་མེདཔ་བཟོ་བའི་ ཉེས་རྩོད་ཀྱི་ ཉེས་འཛུགས་ཐོག་ ཁྲིམས་ཀྱི་འདུན་སར་ རྩོད་བཤེར་འབད་བའི་བར་ན་ ཕྱིར་བཏོན་འབད་མི་དེ་ རྒྱུ་རྐྱེན་ག་ཅི་ཨིན་ན་ཟེར་ དྲི་བཀོད་ཚུ་ཡང་འབད་ནུག།
ཞུ་ཡིག་དེ་ཡང་ ལས་སྡེའི་ཁྲི་འཛིན་ ཨྱོན་ཚེ་ཁྱབ་རྡོ་རྗེའི་ ངོ་ཚབ་ལུ་ ཁྲི་འཛིན་གསརཔ་ ཕུརཔ་བཟངམོ་གིས་ མིང་རྟགས་བཀོད་དེ་ སྤྱི་ཟླ་༡ པའི་ཚེས་༧ ལུ་ རྩོད་དཔོན་ཡོངས་ཁྱབ་ལུ་ ཕུལ་ཡོདཔ་བཞིན་དུ་ ད་ལྟོ་ རྩོད་དཔོན་ཡོངས་ཁྱབ་ཡིག་ཚང་གིས་ བསྐྱར་ཞིབ་འབད་བའི་བསྒང་ཡོདཔ་ཨིན་པས།
ན་ཧིང་ སྤྱི་ཟླ་༡༡ པའི་ཚེས་༢༢ ལུ་ རྩོད་དཔོན་ཡོངས་ཁྱབ་ཡིག་ཚང་གིས་ ཐིམ་ཕུ་རྫོང་ཁག་ཁྲིམས་འདུན་ལུ་ རྩོད་གཞི་ཕྱིར་བཏོན་གྱི་ ཞུ་ཡིག་བཙུགས་མི་དེ་ནང་ ཉེས་འཛུགས་ཀྱི་ ལན་ཕུལ་ཡོད་མི་ གནད་དོན་ཚུ་ དབྱེ་དཔྱད་འབད་བའི་སྐབས་ རྩོད་གཞི་དེ་ནང་ དངུལ་སླར་སྤྲོད་འབད་ནི་དེ་ ལས་སྡེའི་ནང་འཁོད་ཀྱི་ བདག་སྐྱོང་དང་འབྲེལ་བའི་ གནད་དོན་ཅིག་ཨིནམ་མ་ཚད་ གཞན་ཡང་ ཁོང་རའི་ཚོང་སྡེའི་ནང་འཁོད་ཀྱི་ སྟབས་བདེ་སྡུག་གི་ ཉོགས་བཤད་ལེ་ཤ་ཅིག་ར་ ཚུད་དེ་ཡོདཔ་ལས་ འདི་བཟུམ་མའི་ གནད་དོན་འདི་ ཞི་རྩོད་དང་འབྲེལ་བའི་ རྩོད་ཉོགས་ཅིག་ཨིནམ་བཞིན་དུ་ རྩོད་དཔོན་ཡོངས་ཁྱབ་ཡིག་ཚང་གིས་ རྩོད་གཞི་འདི་ནང་ བཅའ་མར་གཏོགས་དགོ་པའི་ འོས་འབབ་ཅིག་མིན་འདུག་ཟེར་བཀོད་ནུག།
འདི་འབདཝ་ལས་ དྲང་ཁྲིམས་ཀྱི་ དམིགས་དོན་ཚུ་ འགྲུབ་ཐབས་ལུ་ འབྲུག་གི་རྩོད་དཔོན་ཡོངས་ཁྱབ་ཀྱི་ བཅའ་ཁྲིམས་དང་འཁྲིལ་ རྩོད་གཞི་ཕྱིར་བཏོན་འབད་ནི་ཨིནམ་ལས་ ཁྲིམས་ཀྱི་འདུན་ས་ལས་འབད་རུང་ ངོས་ལེན་མཛད་གནང་ཟེར་ ཞུཝ་བཞིན་དུ་ ཁྲིམས་འདུན་གྱིས་ཡང་ རྩོད་དཔོན་ཡོངས་ཁྱབ་ཀྱིས་ གསོལ་ཞུ་འབད་མི་དང་འཁྲིལ་ སྤྱི་ཟླ་༡༡ པའི་ཚེས་༢༣ ལུ་ ཉེས་རྩོད་ཀྱི་ རྩོད་བཤེར་ཕྱིར་བཏོན་གྱི་ བཀའ་རྒྱ་བཏོན་ཡོདཔ་ཨིན་པས།
ད་རུང་ ཉེས་རྩོད་དེ་ ཁྲིམས་སྲུང་འགག་པ་བརྒྱུད་དེ་ བཙུགས་ནི་དེ་གིས་ རྩོད་དཔོན་ཡོངས་ཁྱབ་ཀྱིས་ ཁྲིམས་སྲུང་འགག་སྡེའི་ གཙོ་འཛིན་ལུ་ རྩོད་གཞི་དེ་ སྒེར་མི་དང་ སྒེར་སྡེའི་བར་ན་བྱུང་པའི་ ཞི་རྩོད་ཅིག་ཨིནམ་ལས་ ཉེས་བཤེར་ཕྱིར་བཏོན་འབད་ཡོད་པའི་སྐོར་ ཡི་གུ་ཅིག་བཏང་ནུག།
ཐིམ་ཕུའི་ཁྲིམས་སྲུང་འགག་པ་གིས་ བཀོད་ཚོགས་མདོ་ཆེན་གྱིས་ ལས་སྡེའི་མ་དངུལ་༢༧,༩༤,༦༩༨ ཁྲིམས་འགལ་ཐོག་ བདག་བཟུང་འབད་ བཞག་མིའི་སྐོར་ལས་ ཞིབ་དཔྱད་རྐྱབ་ད་ ཉེས་བཤེར་འབད་ནི་གི་ འོས་ཁུངས་ཡོད་པའི་ མངོན་གསལ་བྱུང་མི་དང་འཁྲིལ་ རྩོད་དཔོན་ཡོངས་ཁྱབ་ཡིག་ཚང་གིས་ ཁྲིམས་ཀྱི་འདུན་སར་ རྩོད་བཤེར་འབད་བའི་བར་ན་ལས་ ཕྱིར་བཏོན་འབད་མི་ལུ་ལྟ་སྟེ་ མདོ་ཆེན་བཀོད་ཚོགས་ཀྱི་ འཐུས་མི་དང་ བགོ་བཤའ་འཆང་མི་ཚུ་ལུ་ སེམས་ཕམ་བྱུང་ཡོདཔ་མ་ཚད་ རྣམ་རྟོག་ཡང་ ལང་ཡི་ཟེར་ རྩོད་དཔོན་ཡོངས་ཁྱབ་ལུ་ཕུལ་མི་ ལས་སྡེའི་ཞུ་ཡིག་ནང་ གསལ་བཀོད་འབད་ནུག།
ཁོང་གིས་འབད་བ་ཅིན་ གལ་སྲིད་ རྩོད་དོན་དེ་ ཞི་རྩོད་ཨིན་པ་ཅིན་ སངས་རྒྱས་ལུ་ ཁྲིམས་ཀྱི་འདུན་སར་ ཁྲིམས་འགལ་གྱི་ ཉེས་འཛུགས་མ་འབད་བའི་ཧེ་མར་ གྲོས་བསྡུར་འབད་ཞིནམ་ལས་ ཉམས་རྒུད་པ་ཚུ་ལུ་ ཞི་རྩོད་ཐོག་ ཏི་རུ་སླར་ལོག་ལེན་དགོཔ་སྦེ་ སླབ་ཡོད་པ་ཅིན་ དེ་དང་འཁྲིལ་ ངོས་ལེན་འབད་འབདཝ་འོང་ཟེར་ཨིན་པས།
ན་ཧིང་ སྤྱི་ཟླ་༦ པའི་ཚེས་༢༧ ལུ་ སངས་རྒྱས་ལུ་ འབྲུག་གི་དངུལ་ཁང་ནང་ ལས་སྡེའི་རྩིས་ཁྲ་ནང་ལས་ དངུལ་ཀྲམ་ས་ཡ་༣.༥ བཏོན་ཏེ་ འབྲུག་པི་ཨེན་བི་དངུལ་ཁང་ནང་ བཙུགས་དགོ་པའི་ འགན་འཁྲི་བཀལ་ཡོདཔ་ཨིན་རུང་ ཁོ་གིས་ དངུལ་ཁང་ནང་ དངུལ་ཀྲམ་༧༠༥,༣༠༢ རྐྱངམ་གཅིག་ བཙུགས་ཐོག་ལས་ ལྷག་ལུས་དངུལ་ཀྲམ་༢༧,༩༤,༦༩༨ ག་ལུ་ཡང་ གྲོས་བསྟུན་མེད་པར་ བདག་བཟུང་འབད་བཞག་ནུག་ཟེར་ རྩོད་དཔོན་ཡོངས་ཁྱབ་ཡིག་ཚང་གིས་ ཁོ་ལུ་ ལྐོག་ཟ་དང་ བློ་གཏད་མེདཔ་བཟོ་བའི་ ཉེས་འཛུགས་ཐོག་ ཁྲིམས་འདུན་ལུ་ ཉེས་བཤེར་འབད་ཡོདཔ་ཨིན་པས།
དེ་འབདཝ་ད་ སངས་རྒྱས་ཀྱིས་ བརྒལ་ལན་ཕུལ་མིའི་ནང་ གནད་དོན་དེ་ ཞི་རྩོད་དང་འབྲེལ་བའི་ རྩོད་རྙོགས་ཨིནམ་ལས་ མི་ངོ་ཅིག་དང་ སྒེར་གྱི་ལས་སྡེའི་བར་ན་ རྩོད་གཞི་ཕྱེ་དགོ་པའི་ གནད་དོན་ཨིན་རུང་ རྩོད་དཔོན་ཡོངས་ཁྱབ་ཡིག་ཚང་དང་ ཁྲིམས་སྲུང་འགག་སྡེ་༢ དེ་ནང་ འབྲེལ་གཏོགས་འབད་དགོ་པའི་ ཁྱབ་དབང་མེད་ཟེར་ཨིན་པས།
ཁོ་གིས་ ལས་སྡེའི་མ་དངུལ་བདག་བཟུང་འབད་ བཞག་མི་དེ་ བྱ་སྒོའི་རིམ་པ་དང་འཁྲིལ་ཏེ་འབད་བའི་ ཁྲིམས་མཐུན་ལག་ལེན་ཅིག་ཨིནམ་ལས་ ཚུལ་མིན་འབད་འབདཝ་ ག་ནི་ཡང་མེད་ཟེར་ སླབ་མི་དེ་ཡང་ ལས་སྡེའི་ལོ་བསྟར་ཡོངས་ཁྱབ་ཞལ་འཛོམས་ཐེངས་༣ པ་དང་ ཐེངས་༥ པའི་གྲོས་བཅུད་དང་འཁྲིལ་ ལས་སྡེ་གིས་ བགོ་བཤའ་ཚུ་ སླར་ལོག་ཉོ་ནི་གི་ ལམ་ལུགས་ཡོད་མི་ལྟར་དུ་ ཁོ་དང་ ཁོ་རའི་བཟའ་ཚང་གི་ བགོ་བཤའ་ཚུ་ རྩིས་སྤྲོད་དེ་ དངུལ་ཀྲམ་༢༧,༩༤,༦༩༨ ཁོ་གིས་ འབག་ཡོདཔ་སྦེ་ ཡི་གུ་ཅིག་ འབྲུག་གི་དུས་ཚོད་ལས་སྡེའི་ དངུལ་རྩིས་འཛིན་སྐྱོང་པ་ལུ་ སྤྲོད་ཅི་ཟེར་ སླབ་ཨིན་པས།
ཨིན་རུང་ བཀོད་ཚོགས་ཀྱི་ འཐུས་མི་དང་ མ་རྩ་བཙུགས་མི་ཚུ་གིས་འབད་བ་ཅིན་ ཉེས་འཛུགས་ཅན་གྱི་ བགོ་བཤའ་ཚུ་ ཚོང་སྡེ་གིས་ ལོག་ཉོ་ནི་གི་ ཁ་བཟེད་བཟེདཔ་མེདཔ་ལས་ དེ་གི་སྒྲུབ་བྱེད་ཚུ་ ལོ་བསྟར་ཡོངས་ཁྱབ་ཞལ་འཛོམས་ཀྱི་ གྲོས་ཆོད་ཚུ་ནང་ལས་ ཧ་གོ་ཚུགས་ཟེར་ཨིནམ་ད་ གལ་སྲིད་ ལས་སྡེ་གིས་ ཁོ་གི་ བགོ་བཤའ་ཚུ་ ལོག་ཉོ་ནི་གི་ ཁ་བཟེད་དེ་འབད་རུང་ ཁྲིམས་ཀྱི་བྱ་རིམ་དང་འཁྲིལ་ འབད་དགོ་ཟེར་ཨིན་པས།
ཁོ་གིས་ འདི་བཟུམ་མའི་ ལམ་ལུགས་དང་འཁྲིལ་ ལཱ་མ་འབད་མི་དང་ ཁོ་གི་ བགོ་བཤའ་ཚུ་ ལས་སྡེ་ལུ་ ལོག་བཙོངམ་ཨིན་ཟེར་ སླབ་ཐོག་ལས་ བགོ་བཤའ་འཆང་མི་༣༠༠ ལྷགཔ་ཅིག་གི་ མ་དངུལ་འཕྲོག་བཅོམ་འབད་མི་དེ་ ཁྲིམས་འགལ་སྦོམ་ཅིག་ཨིན་ཟེར་ བཀོད་ཚོགས་ཀྱི་ འཐུས་མི་ཅིག་གིས་ སླབ་ཨིན་པས།
སངས་རྒྱས་ཀྱིས་ སླབ་མིའི་ནང་ འབྲུག་གི་དུས་ཚོད་ལས་སྡེའི་ གནས་སྐབས་ཅིག་གི་ འཛིན་སྐྱོང་མདོ་ཆེན་ཡང་ཨིན་མི་ དངུལ་རྩིས་འཛིན་སྐྱོང་པ་ ནར་བྷ་དུར་ག་ལེགས་ཀྱིས་ ཁོ་དང་ ཁོ་རའི་བཟའ་ཚང་གི་ མིང་ཐོག་ཁར་ བགོ་བཤའ་༢༧,༣༩༩ ཡོད་མི་དེ་ ལས་སྡེ་གིས་ ལོག་ཉོ་བའི་རིན་དང་ འབྱུང་ཁུངས་ལས་བཏོག་པའི་ཁྲལ་ཚུ་ རྩིས་རྐྱབ་སྟེ་ མ་དངུལ་འཛིན་གྲོལ་ འབད་ཡི་ཟེར་ཨིན་པས།
ན་ཧིང་ སྤྱི་ཟླ་༢ པའི་ནང་ འབྲུག་གི་དུས་ཚོད་ལས་སྡེའི་ འཛིན་སྐྱོང་གིས་ ལས་སྡེ་གཞི་བཙུགས་འབད་མི་ བསྟན་འཛིན་རིག་ལྡན་གྱི་ བགོ་བཤའ་༤༠,༠༠༠ ལོག་ཉོ་ཐོག་ལས་ འཛིན་སྐྱོང་ལུ་ སྤྲོད་དགོཔ་ཡོད་མི་ དངུལ་ཀྲམ་ས་ཡ་༤ དང་ བདེ་སྒྲིག་བཟོ་ནི་གི་ གོ་སྐབས་བྱིན་ཡི་ཟེར་ཨིན་པས།
ངེ་གི་བཟའ་ཚང་གི་ བགོ་བཤའ་དང་ བསྟན་འཛིན་རིག་ལྡན་གྱི་ བགོ་བཤའ་ཚུ་ ཚོང་སྡེ་གིས་ ལོག་ཉོ་ནིའི་དོན་ལུ་ སྤྱི་ལོ་༢༠༡༠ ཟླཝ་༥ པའི་ཚེས་༢༨ དང་༢༩ ལུ་འཚོགས་མི་ ལོ་བསྟར་ཡོངས་ཁྱབ་ཞལ་འཛོམས་ཐེངས་༣ པའི་ནང་ གྲོས་བསྡུར་འབད་དེ་ གནང་བ་གྲུབ་ཡོདཔ་ཨིན་རུང་ གནད་དོན་སྣ་ཚོགས་ལུ་བརྟེན་ འཛིན་སྐྱོང་གིས་ སྤྱི་ལོ་༢༠༡༢ ལུ་རྐྱངམ་གཅིག་ ལག་ལེན་འཐབ་ཚུགས་ཅི་ཟེར་ སངས་རྒྱས་ཀྱིས་ སླབ་ཨིན་པས།
དངུལ་སྤྲོད་ལེན་ཚུ་ སྤྱིར་བཏང་གིས་ ངོས་ལེན་འབད་བའི་ ལམ་ལུགས་དང་འཁྲིལ་ ལག་ལེན་འཐབ་ཡོད་པའི་ སྒྲུབ་བྱེད་ཚུ་ མངོན་གསལ་ཆེཝ་སྦེ་ཡོད་རུང་ ཁྲིམས་སྲུང་འགག་སྡེའི་ གཙོ་འཛིན་དང་ རྩོད་དཔོན་ཡོངས་ཁྱབ་ཀྱིས་ ལས་སྡེའི་ཁྲི་འཛིན་ ཨྱོན་ཚེ་ཁྱབ་རྡོ་རྗེ་གིས་ རྒྱབ་བཟུང་སྟེ་ ཁྲིམས་འགལ་གྱི་ ལཱ་བྱ་འཐབ་ཡོདཔ་བཟོ་ཐོག་ལས་ ཁྲིམས་སར་བསྐྱལ་མི་དེ་ ངོ་ཚ་ནི་དང་ ཞེན་ལོག་སྐྱེ་ནི་གི་ གཞི་གནད་ཅིག་ཨིན་པས་ཟེར་ སངས་རྒྱས་ཀྱིས་ སླབ་ཨིན་པའི་གནས་ཚུལ།


text:
Aug 31, 2014
༉ ཟླཝ་འདི་ནང་ སྤ་རོ་རྫོང་ཁག་ཁྲིམས་འདུན་གྱིས་ གསེར་ནག་ཚོང་འཐབ་མིའི་ནང་ འབྲེལ་གཏོགས་ཡོད་མི་ རྒྱ་གར་གྱི་ མི་ཁུངས་༩ ལུ་ བཙོན་ཁྲིམས་ལོ་ངོ་ཕྱེད་དང་གཉིས་ལས་གསུམ་ཚུན་ བཀལ་ཡོདཔ་མ་ཚད་ གསེར་ཀེ་ཇི་༡༠ ལྷགཔ་ཅིག་ འཕྱོག་བཟུང་འབད་མི་དེ་ ད་ཚུན་གྱི་བར་ན་ མཐོ་ཤོས་ཅིག་ཨིན་མས།
Aug 31, 2014
༉ འཕྲལ་ཁམས་ཅིག་ཁར་ འབྲུག་གི་བརྡ་བརྒྱུདཔ་ལས་ཚོགས་ཀྱིས་ རྒྱལ་ཁབ་ཀྱི་ གནས་ཚུལ་བཀོདཔ་ཚུ་ལུ་ གཞི་བཞག་སྟེ་ ཞིབ་འཚོལ་འབད་བའི་ སྙན་ཞུ་ཅིག་ གསར་བཏོན་འབད་མི་དང་འཁྲིལཝ་ད་ རྒྱལ་ཁབ་ནང་ གནས་ཚུལ་གྱི་ ཐོབ་སྤྱོད་ལེགས་ཤོམ་མེདཔ་སྦེ་བཀོད་ནུག།
Aug 31, 2014
རྒྱལ་ཡོངས་ཚོགས་ཁང་གི་ ཞལ་འཛོམས་ཁང་ནང་སྦེ་ བློན་པོའི་ལྷན་ཚོགས་དང་ བརྡ་བརྒྱུདཔ་ཚུ་གི་བར་ན་ གནས་ཚུལ་ཞལ་འཛོམས་འཚོགས་པའི་བསྒང་།
༉ ད་རིས་ཀྱི་ཟླཝ་ནང་ གསར་སྤང་རྫོང་ཁག་ནང་ལས་ སློབ་ཕྲུག་༢ རྩིས་ཏེ་ ཕོ་སྐྱེས་༤ བཙན་ཁྲིད་འབད་མི་ཚུ་ སྲོག་སྐྱབས་འབད་ནིའི་དོན་ལུ་ བཙན་ཁྲིདཔ་ཚུ་གིས་ སྲོག་རིན་དངུལ་ཀྲམ་ས་ཡ་༡༠ དང་༢༠ གྱི་བར་ན་ མཁོ་འདོད་བཀོདཔ་མས་ཟེར་ སྤྱི་ཟླ་༨ པའི་ཚེས་༢༨ ལུ་ ལྷན་རྒྱས་གཞུང་ཚོགས་ཀྱི་ བློན་པོ་ཚུ་དང་ བརྡ་བརྒྱུདཔ་གི་ ཟླ་རིམ་ཞལ་འཛོམས་འཚོགས་པའི་སྐབས་ ནང་སྲིད་བློན་པོ་ དམ་ཆོས་རྡོ་རྗེ་གིས་ གསུངས་ཡི།
Aug 31, 2014
བློན་ཆེན་ཚེ་རིང་སྟོབས་རྒྱས་མཆོག།
༉ བློན་ཆེན་ཚེ་རིང་སྟོབས་རྒྱས་མཆོག་གིས་ གསུངས་མིའི་ནང་ རྒྱལ་ཁབ་ནང་ གཏེར་ཁ་བཏོན་ནིའི་ གནད་དོན་ཚུ་དང་འབྲེལ་བའི་ ཉོགས་བཤད་ལེ་ཤ་ཅིག་ར་ ཁོ་གི་ཡིག་ཚང་ནང་ ལྷོད་ཡོདཔ་ཨིན་རུང་ ད་ལྟོ་ཚུན་ གྲོས་ཐག་བཅད་བཅདཔ་མེད་ཟེར་ཨིན་པས།
Aug 31, 2014
དགའ་སེང་ལོགས་འབྲིང་རིམ་སློབ་གྲྭ་གོང་མའི་ སློབ་ཕྲུག་བུམོ་ཚུ།
༉ དབང་འདུས་ དགའ་སེང་ལོགས་འབྲིང་རིམ་སློབ་གྲྭ་གོང་མའི་ནང་ སློབ་ཕྲུག་ཚུ་ གནམ་བྱཱར་གྱི་དུས་ཚོད་ལུ་ གཙང་སྦྲ་དང་ལྡན་ཏོག་ཏོ་སྦེ་ སྡོད་ཚུགས་དོ་ཡོདཔ་ཨིན་པས།
Aug 31, 2014
༉ རྩིས་ལོ་༢ པ་འགོ་བཙུགས་ཏེ་ ཟླཝ་༣ ལང་ནི་འབད་ཡོད་རུང་ གཞུང་ལས་ རྒེད་འོག་གོང་འཕེལ་གནང་བྱིན་གྱི་ ལམ་སྟོན་ཚུ་ བགོ་བཀྲམ་མ་འབད་བར་ ཡོད་མི་ལུ་བརྟེན་ དབང་འདུས་ཕོ་བྲང་རྫོང་ཁག་གི་ ས་གནས་གཞུང་གི་ འགོ་ཁྲིདཔ་ཚུ་ ཚ་གྱང་ལང་སྟེ་ཡོདཔ་ཨིན་པས།
Aug 31, 2014
སྤྱི་ཟླ་༨ པའི་ཚེས་༢༨ ལས་ ཚོང་འབྲེལ་གོ་སྐབས་དང་བརྡ་དོན་ལྟེ་བ་གིས་ ཚོང་ལས་འགོ་བཙུགས་ནི་གི་ རེ་འདོད་ཡོད་མི་ ངོ་རྐྱང་ཚུ་ལས་ བསྐྱིན་འགྲུལ་གྱི་ ཞུ་ཡིག་ལེན་ནི་ འགོ་བཙུགས་ཡོད་པའི་གནས་ཚུལ།
Aug 31, 2014
༉ འབྲུག་གི་ཕུཊ་བཱོལ་སྡེ་ཚན་ནང་ ཕྱི་མི་ཚུ་བཙུགས་ཐོག་ལས་ རྩེད་འགྲན་འབད་ནི་ཨིན་པ་ཅིན་ བྱ་སྟབས་མ་བདེ་བའི་དཀའ་ངལ་ འཐོན་སྲིད་ནི་ཨིནམ་ལས་ འབྲེལ་ཡོད་ལས་སྡེ་དང་ ནང་སྲིད་དང་ སྲོལ་འཛིན་ལྷན་ཁག་ དེ་ལས་ གཙུག་སྡེ་ཚུ་གིས་སྦེ་ ཐབས་ལམ་བཏོན་དགོཔ་ཨིན་པས།
Aug 28, 2014
ཁ་ཙ་ བློན་ཆེན་ཚེ་རིང་སྟོབས་རྒྱས་མཆོག་གིས་ ཚོང་འབྲེལ་གོ་སྐབས་དང་ བརྡ་དོན་ལྟེ་བ་ སྒོ་འབྱེད་གནང་པའི་བསྒང་།
༉ ཁ་ཙ་ གཞུང་འབྲེལ་ཐོག་ལས་ ཚོང་འབྲེལ་གོ་སྐབས་དང་བརྡ་དོན་ལྟེ་བ་ སྒོ་འབྱེད་འབད་ཡོདཔ་ལས་ ད་རིས་ལས་ འགོ་བཙུགས་ཏེ་ མི་ཚུ་གིས་ ལྟེ་བ་ལས་ བསྐྱིན་འགྲུལ་མཐོ་ཤོས་དངུལ་ཀྲམ་ས་ཡ་༨ འཐོབ་ཚུགས་ནི་ཨིནམ་ད་ ཞབས་ཏོག་དེ་གིས་ རྒྱལ་ཁབ་ཀྱི་ དཔལ་འབྱོར་གནས་སྟངས་ལུ་ ལྷན་ཐབས་འབད་ཚུགས་པའི་ དམིགས་གཏད་ཡོདཔ་ཨིན་པས།
Aug 28, 2014
༉ རྒྱལ་ཁབ་ནང་ ཏམ་ཁུ་ལག་ལེན་དང་ ཚོང་འབྲེལ་འཐབ་མ་ཆོག་པའི་ བཅའ་ཁྲིམས་ཚུ་ ཆ་འཇོག་གྲུབ་ཞིནམ་ལས་ མི་ཚུ་གིས་ མི་མང་འཛོམས་སའི་ ས་ཁོངས་ཚུ་ནང་ ཏམ་ཁུ་འཐུང་ནི་ཚུ་ལས་ འཛེམས་ཡོདཔ་ཨིན་རུང་ བར་སྐབས་ཅིག་ལས་ མི་ཚུ་གིས་ འཚེར་སྣང་ག་ཅི་ཡང་མེད་པར་ ཏམ་ཁུ་ཚུ་ ལོག་གར་ལྷོད་འཐུང་བའི་ མཐོང་གསལ་བྱུངམ་མས་ཟེར་ཞུ་ནི།


text:
Oct 30, 2014
ཨིན་རུང་ ལྕགས་སི་མཁར་གྱི་ མི་སེར་ཚུ་གིས་ དྲང་ཁྲིམས་མ་ཐོབ་ཚུན་ཚོད་ འབྲེལ་ཡོད་དབང་འཛིན་ཚུ་ལུ་ ཞུ་གཏུགས་ཐོག་ ཁྲིམས་ཀྱི་འདུན་སར་ རྩོད་གཞི་ཕྱེ་ནི་ཟེར་ སླབ་ཨིན་པས། ༉ མོང་སྒར་ལྕགས་སི་མཁར་རྒེད་འོག་གི་ ཁྱིམ་གུང་༢༠༠ ལྷགཔ་ཅིག་གིས་ ཁོང་གི་རྒེད་འོག་ནང་ ས་གཏེར་དང་འབྲེལ་བའི་ ལས་སྣ་འགོ་བཙུགས་ནི་འབད་མི་དེ་ ཁྲིམས་འདུན་ལས་ བཀག་ཆ་གནང་དགོ་པའི་ ཞུ་བ་ཕུལ་མི་ལུ་ ངོས་ལེན་མ་གྲུབ་པས།
Oct 30, 2014
༉ ཁ་ཙ་ ལྕང་རྒཔོ་བགྲེསཔ་གི་ ཁྲིམས་རྩོད་ངོ་ཚབ་ཀྱིས་ ས་ཆ་ཚུལ་མིན་ཐོག་ལས་ ཁོ་རའི་མིང་ཐོ་ཁར་ རྐྱབ་ཡོད་པའི་ ཉེས་འཛུགས་སྐོར་ བརྒལ་ལན་ཕུལ་བའི་སྐབས་ རྩོད་དཔོན་ཡོངས་ཁྱབ་ཡིག་ཚང་གིས་ རྩོད་བཤེར་དེ་གི་དོན་ལུ་ ནམ་ཡི་གུ་བྲིས་བསུབས་འབད་ཡོདཔ་ཨིན་ན་ཚུ་ ཁ་གསལ་འཁོད་དེ་མེདཔ་ལས་ རྩོད་བཤེར་དེ་ ཕྱིར་འབུད་མཛད་དགོ་པའི་ ཞུ་བ་ཕུལ་ཡི།
Oct 30, 2014
༉ ཁ་ཙ་ འབྲུག་མི་༢ བསམ་གྲུབ་ལྗོངས་མཁར་ལས་ ཕུན་ཚོགས་གླིང་ལུ་འོང་པའི་སྐབས་ རྒྱ་གར་ནུབ་བེང་གཱལ་མངའ་སྡེ་ ཨ་ལི་པུར་ལུ་ལྷོདཔ་ད་ རྒྱ་གར་གྱི་ མི་༥ འབད་མི་སྡེ་ཚན་ཅིག་གིས་ འཕྲོག་བཅོམ་འབད་ནི་གི་ དཔའ་བཅམ་ད་ བྱོག་ཐལ་ཡོདཔ་ཨིན་པས།
Oct 30, 2014
མཆོད་རྟེན་བསྐོར་ར་རྐྱབ་སྡོད་མི་ རྒན་རྒས་ཚུ་གི་ སྡོད་ཁྱིམ།
༉ ཐིམ་ཕུག་ལུ་ཡོད་པའི་ རྒྱལ་འཛིན་རྒན་ཤོས་ཚོགས་པ་གིས་ བོད་སྒར་ནང་གི་མཆོད་རྟེན་ བསྐོར་ར་རྐྱབ་སྡོད་མི་ རྒན་རྒས་ཚུ་གི་དོན་ལུ་ སྡོད་ཁྱིམ་དང་ གསང་སྤྱོད་ དེ་ལས་ གློག་མེ་ལ་སོགས་པའི་ ཉམས་བཅོས་ཀྱི་ལཱ་དེ་ དུས་ཅི་ སྤྱི་ཟླ་༡༢ པའི་ནང་ འགོ་བཙུགས་ཚུགས་པའི་ དམིགས་གཏད་བསྐྱེདཔ་ཨིན་པས།
Oct 30, 2014
སྤྱི་ཟླ་༡༠ པའི་ཚེས་༡༧ གྱི་ ནུབ་མོའི་ཆུ་ཚོད་༡༡ དེ་ཅིག་ཁར་ དགེ་ལེགས་ཕུག་གི་ ཁྲིམས་སྲུང་འགག་པ་གིས་ ཤ་རོགསཔ་ཅིག་ལས་ གླ་རྩི་༧ དང་ དོམ་མཁྲིས་༡ དེ་ལས་ ངོས་འཛིན་འབད་མ་ཚུགས་པའི་ ཤ་ཀེ་ཇི་༡.༥ འཕྱོག་བཟུང་འབད་མི་ཚུ།
༉ དགེ་ལེགས་ཕུག་གི་ ཁྲིམས་སྲུང་འགག་པ་གིས་ སྤྱི་ཟླ་༡༠ པའི་ཚེས་༡༧ གྱི་ནུབ་མོར་ གླ་རྩི་༧ དང་ དོམ་མཁྲིས་༡ དེ་ལས་ ངོས་འཛིན་འབད་མ་ཚུགས་མི་ ཤ་ཀེ་ཇི་༡.༥ འབག་མི་ ཤ་རོགསཔ་ཅིག་ འཛིན་བཟུང་འབད་བའི་ཤུལ་ལས་ གསར་སྤང་ནགས་ཚལ་ཡིག་ཚང་ནང་ རྩིས་སྤྲོད་འབད་ཡོདཔ་ཨིན་པས།
Oct 30, 2014
སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ རབ་གནས་མཛད་གནང་པའི་བསྒང་།
༉ སྤྱི་ཟླ་༡༠ པའི་ཚེས་༢༨ ལུ་ སྐྱབས་རྗེ་མཁན་རིན་པོ་ཆེ་མཆོག་གིས་ ཕུན་ཚོགས་གླིང་ལུ་ གསར་བསྒྲུབས་འབད་མི་ དཔལ་ལྡན་ཆོས་གླིང་གཙུག་ལག་ཁང་དེ་ བཀྲིས་རབ་གནས་མཛད་གནང་ནུག།
Oct 30, 2014
༉ ཐིམ་ཕུག་ཁྲོམ་སྡེའི་ ནང་འཁོད་ལུ་ མི་འབོར་ཡར་འཕར་འགྱོ་མི་དང་བསྟུན་ ཕྱགས་སྙིགས་ཀྱི་ དཀའ་ངལ་ཡང་ སྦོམ་སུ་སྦེ་ འགྱོ་བའི་ནས་དུས་ལུ་ ཁྲོམ་སྡེ་གིས་ ཉིན་གྲངས་༢ འབད་མི་ ཕྱགས་སྙིགས་ཡུན་བརྟན་འཛིན་སྐྱོང་གི་ ཞལ་འཛོམས་ཅིག་ འགོ་འདྲེན་འཐབ་མི་དེ་ ཐབས་ལམ་ལེགས་ཤོམ་ཅིག་ཨིན་མས།
Oct 30, 2014
༉ བཀྲིས་མཁའ་འགྲུལ་གྱི་ ནང་འཁོད་གནམ་གྲུའི་ཞབས་ཏོག་དེ་ འཚམས་འཇོག་འབད་དེ་ ལོ་༢ ལྷགཔ་ཅིག་ སོང་མི་དེ་ ད་རུང་ ཕར་འགྱངས་འབད་དགོ་པའི་སྐོར་ལས་ ལས་སྡེ་གིས་ འཕྲལ་ཁམས་ཅིག་ཁར་ གཞུང་ལུ་ཞུ་མི་དེ་ཡང་ ཤུལ་མིའི་བདུན་ཕྲག་ནང་ བརྒྱུད་འབྲེལ་ལྷན་ཁག་དང་ འབྲུག་མཁའ་འགྲུལ་ལས་འཛིན་ དེ་ལས་ བཀྲིས་མཁའ་འགྲུལ་༣ གྱི་བར་ནང་ གྲོས་བསྡུར་འབད་ནི་ཨིན་པས།
Oct 30, 2014
གསར་བསྒྲུབས་འབད་མི་ ལྷུན་རྩེ་རྫོང་ཁག་གི་ ཁྲིམས་ཁང་།
༉ ལྷུན་རྩེ་རྫོང་ཁག་གི་ མི་སེར་ཚུ་གིས་ འཕྲལ་མགྱོགས་ར་ ཁྲིམས་ཁང་གསརཔ་ཅིག་ འཐོབ་ཚུགས་ནི་ཨིནམ་ལས་ ད་ཚུན་ བྱ་སྟབས་མ་བདེ་བའི་དཀའ་ངལ་ཐོན་མི་ཚུ་ སེལ་ཐབས་འབད་ནི་ལུ་ ཕན་ཐོགས་འབྱུང་ནི་ཨིན་པས།
Oct 29, 2014
རྩོད་དཔོན་ཡོངས་ཁྱབ་ཡིག་ཚང་གིས་ ཉེས་བཤེར་གྱི་དོན་ལུ་ ངན་ལྷད་བཀག་སྡོམ་ལྷན་ཚོགས་ཀྱི་ ཞིབ་དཔྱད་སྙན་ཞུ་ལུ་ སྒུག་དོ་ཡོདཔ། ༉ ཧེ་མའི་ བརྡ་དོན་དང་ བརྒྱུད་འབྲེལ་ལྷན་ཁག་གི་ རྩིས་འཛིན་འགོ་དཔོན་གོངམ་ཅིག་གིས་ ཚུལ་མིན་གྱི་སྒོ་ལས་ གཞུང་གི་མ་དངུལ་ དངུལ་ཀྲམ་ས་ཡ་༢.༢༠༦ དེ་ཅིག་ ལོག་སྤྱོད་འབད་ཡོད་པའི་ རྩོད་དོན་དེ་ རྩོད་དཔོན་ཡོངས་ཁྱབ་ཡིག་ཚང་ལུ་ ལྷོད་ཡོད་རུང་ ད་རུང་ ངན་ལྷད་བཀག་སྡོམ་ལྷན་ཚོགས་ཀྱིས་ ཞིབ་དཔྱད་རྐྱབ་པའི་བསྒང་ཡོདཔ་ཨིན་པས།


text:
Oct 31, 2014
༉ བཀྲིས་སྒང་རྫོང་ཁག་ནང་ གཞུང་ས་ཚུལ་མིན་གྱི་སྒོ་ལས་ བདག་བཟུང་དང་ གཞུང་ས་ར་བ་རྐྱབ་སྟེ་ ལོ་ཐོག་བཏབ་མི་དང་འབྲེལ་བའི་ གནད་དོན་ཁག་༡༥༩ ཡོད་མི་ལས་༣༤ དེ་ གཞུང་ས་ནང་ གནས་སྐབས་ཀྱི་ ཁྱིམ་རྐྱབ་མི་ཚུ་ཨིན་པས།
Oct 31, 2014
༉ དུས་ཅི་གི་སློབ་དུས་ མཇུག་བསྡུ་རན་དོ་ཡོདཔ་ལས་ སྒེར་གྱི་སློབ་གྲྭ་༡༠ དེ་ཅིག་གིས་ སང་ཕོད་ཀྱི་ སློབ་དུས་དོན་ལུ་ སློབ་འཐུས་ཡར་སེང་འབད་མི་ལུ་བརྟེན་ གཞུང་གི་སློབ་གྲྭ་ཚུ་ནང་ ས་སྟོང་འཚོལ་མི་ ལེ་ཤ་ཐོན་དོ་ཡོདཔ་ཨིན་པས། ད་ལྟོ་ སྒེར་གྱི་སློབ་གྲྭ་ནང་ དཔེ་ཆ་ལྷབ་མི་ སློབ་ཕྲུག་གི་ ཕམ་ལ་ལུ་ཅིག་གིས་ གཞུང་གི་སློབ་གྲྭ་ཚུ་ནང་ ལཱ་འབད་མི་ ཁོང་རའི་ ངོ་ཤེསཔ་དང་ ཆ་རོགས་ཚུ་ལུ་ སང་ཕོད་ཀྱི་དོན་ལས་ འཛུལ་ཞུགས་ཀྱི་ ས་སྟོང་འཚོལ་ནི་ལུ་ ཆ་རོགས་འབད་དགོ་པའི་ ཨུ་ཚུགས་རྐྱབ་དོ་ཡོདཔ་ཨིན་པས།
Oct 31, 2014
ཁ་ཙ་ བློན་ཆེན་ཚེ་རིང་སྟོབས་རྒྱས་མཆོག་གིས་ འབྲུག་ལུ་ བཱ་ར་ཟིལ་རྒྱལ་ཁབ་ཀྱི་གཞུང་ཚབ་ ཀར་ལཱོསི་ ཌུ་ཝརཊ་དང་ མཇལ་ཕྲད་གནང་ཡོདཔ་ད་ གཞུང་ཚབ་ཀྱིས་ འབྲུག་གི་ཁ་ཐུག་ལས་ བཱ་ར་ཟིལ་དང་གཅིག་ཁར་ མཐུན་འབྲེལ་གོང་འཕེལ་གཏང་ནི་གི་ བརྩོན་ཤུགས་བསྐྱེད་མི་ལུ་ ཡིད་ཆེས་ངལ་རངས་སྦོམ་ཡོད་ཟེར་ ཞུ་བའི་ཁར་ ཁོ་གི་ རྒྱལ་ཁབ་ཀྱིས་ རྒྱལ་ཡོངས་དགའ་སྐྱིད་དཔལ་འཛོམས་ལུ་ སྤྲོ་བ་བསྐྱེད་ནི་ འགོ་བཙུགས་ཡོད་པའི་སྐོར་ལས་ཡང་ ཞུ་ཡོད་པའི་གནས་ཚུལ།
Oct 31, 2014
མཇུག་གི་རྩོད་དོན་ནང་ གསེར་ག་རམ་༩༩༤.༣ འབག་འོང་མི་ རྒྱ་གར་གྱི་ ཕོ་སྐྱེས་ཅིག་ལུ་ བཙོན་ཁྲིམས་ཟླཝ་༦ བཀལ་ནུག། ༉ དུས་ཅི་ལོའི་སྔ་ཆ་ལུ་ བེང་ཀོག་བརྒྱུད་དེ་ སྤ་རོ་རྒྱལ་སྤྱི་གནམ་ཐང་ནང་ ནག་ཚོང་གི་དོན་ལུ་ དངུལ་ཀྲམ་ས་ཡ་༣༦.༣ དེ་ཅིག་གནས་པའི་ གསེར་ཀེ་ཇི་༡༢.༦ འབག་འོང་མི་ རྒྱ་གར་གྱི་ མི་ཁུངས་༡༤ ལུ་ བཙོན་ཁྲིམས་ཟླཝ་༦ ལས་ ལོ་ངོ་གསུམ་ཚུན་ བཀལ་ཡོདཔ་མ་ཚད་ འཕྱོག་བཟུང་འབད་མི་ གསེར་ཚུ་ཡང་ གཞུང་བཞེས་བཏང་ཡོདཔ་ཨིན་པས།
Oct 31, 2014
ཇ་པཱན་གཞུང་གི་ མ་དངུལ་གྲོགས་རམ་ཐོག་ལས་ཉོ་མི་ ཁྲིམས་སྲུང་འགག་སྡེའི་ ལྟ་རྟོག་སྣུམ་འཁོར་ཀཱར་ཚུ།
༉ ཇ་པཱན་གཞུང་གིས་ མ་དངུལ་གྲོགས་རམ་ཐོག་ལས་ཉོ་མི་ ལྟ་རྟོག་སྣུམ་འཁོར་༦ འབད་མི་དེ་གིས་ ཐིམ་ཁྲོམ་ནང་འཁོད་ལུ་ཡོད་མི་ ཁྲིམས་སྲུང་འགག་པའི་ མི་སྡེ་ཁྲིམས་སྲུང་ལྟེ་བ་ཚུ་ལུ་ ཕན་ཐོགས་སྦོམ་ འབྱུང་ནི་ཨིན་པས།
Oct 31, 2014
བསལ་འཕྲོ་འབད་ལུས་མི་ སོ་ནམ་ཞིང་ལམ།
༉ ཁྱིམ་གུང་༡༡ འབད་མི་ མགུ་མ་རྒེད་འོག་ སྟོང་ཤོ་ནང་གཡུས་ཚན་ནང་ ཞིང་ལམ་བསལ་དོ་ཡོདཔ་ཨིན་རུང་ རྡོ་ཅུ་ཁ་གཡུས་ཚན་ནང་ལྷོདཔ་ད་ རྡོ་ཅུ་ཁའི་མི་སེར་ཚུ་གིས་ ཉོགས་བཤད་བཀོད་མི་ལུ་བརྟེན་ འཚམས་འཇོག་འབད་ བཞག་དགོཔ་ཐོན་ནུག།
Oct 31, 2014
༉ འབྲུག་རྒྱལ་ཁབ་ནང་ བཟའ་སྤྱོད་འབད་བཏུབ་པའི་ ས་བརྒྱ་ཆ་༧ དེ་ཅིག་ལས་བརྒལ་མེདཔ་ལས་ ས་ཆ་དེ་ མི་སེར་ག་ར་གིས་ གསེར་བཟུམ་ཅིག་སྦེ་ ཆ་བཞགཔ་ཨིན།
Oct 31, 2014
༉ རྩི་རང་གི་ ཁྲིམས་སྲུང་འགག་པ་གིས་ སྤྱི་ཟླ་༡༠ པའི་ཚེས་༢༩ ལུ་ བར་གཤོང་རྒེད་འོག་ལས་ སྐྱེས་ལོ་༢༡ ལང་མི་ ཕོ་སྐྱེས་ཅིག་གིས་ སློབ་ཕྲུག་བུམོ་སྐྱེས་ལོ་༡༥ ལང་མི་ཅིག་ དབང་བཙོང་ལུས་འབྲེལ་གྱི་ ཉེས་འཛུགས་ནང་ འཛིན་བཟུང་འབད་ཡོདཔ་ཨིན་པས།
Oct 31, 2014
༉ འཛམ་གླིང་དངུལ་ཁང་གིས་ སྤྱི་ལོ་༢༠༡༥ འི་དོན་ལས་ རྒྱལ་ཁབ་༡༨༩ ལུ་ ཚོང་འབྲེལ་ལག་ལེན་བདེ་ཐབས་ཀྱི་སྐོར་ལས་ བརྟག་ཞིབ་འབད་ཡོད་པའི་ སྙན་ཞུའི་ནང་ འབྲུག་རྒྱལ་ཁབ་འདི་ ཚོང་འབྲེལ་ལག་ལེན་བདེ་ཐབས་ཀྱི་ཐོག་ལས་ ཚོང་འབྲེལ་འཐབ་མི་ ཨང་༡༢༥ པ་ ཐོན་ཡོདཔ་ཨིན་པས།
Oct 30, 2014
ཨིན་རུང་ ལྕགས་སི་མཁར་གྱི་ མི་སེར་ཚུ་གིས་ དྲང་ཁྲིམས་མ་ཐོབ་ཚུན་ཚོད་ འབྲེལ་ཡོད་དབང་འཛིན་ཚུ་ལུ་ ཞུ་གཏུགས་ཐོག་ ཁྲིམས་ཀྱི་འདུན་སར་ རྩོད་གཞི་ཕྱེ་ནི་ཟེར་ སླབ་ཨིན་པས། ༉ མོང་སྒར་ལྕགས་སི་མཁར་རྒེད་འོག་གི་ ཁྱིམ་གུང་༢༠༠ ལྷགཔ་ཅིག་གིས་ ཁོང་གི་རྒེད་འོག་ནང་ ས་གཏེར་དང་འབྲེལ་བའི་ ལས་སྣ་འགོ་བཙུགས་ནི་འབད་མི་དེ་ ཁྲིམས་འདུན་ལས་ བཀག་ཆ་གནང་དགོ་པའི་ ཞུ་བ་ཕུལ་མི་ལུ་ ངོས་ལེན་མ་གྲུབ་པས།


text:
རྫོང་ཁ་ལི་ནགསི།
རྒྱལ་རབས་ནང་ལུ་འགོ་དང་པ་ རྫོང་ཁའི་ཝེབ་ས་ཁོངས་བརྡ་འཚོལ་འབད་ རྫོང་ཁའི་ནང་ཁ་སླབ་ དེ་ལས་ རྫོང་ཁའི་ནང་གློག་རིག་ནང་ལཱ་འབད།
ག་ར་རྫོང་ཁའི་ནང་།
མ་གཞི་ལས་རང་རིན་མེད་སྟོང་པ་ཨིན་ !
ང་བཅས་རའི་ཁ་སྐད་ ང་བཅས་རའི་མཉེན་ཆས་...
རྫོང་ཁ་ལི་ནགསི་ཟེར་མི་འདི་ག་ཅི་སྨོ?
རྫོང་ཁ་ལི་ནགསི་འདི་ རྫོང་ཁ་གློག་རིག་ནང་བཙུགས་ནིའི་དོན་ལུ་ རྒྱབ་སྐྱོར་ཧྲིལ་བུ་གཅིག་ཁར་བསྡོམ་མི་ རང་དབང་ལི་ནགསི་བཀོལ་སྤྱོད་རིམ་ལུགས་འདི་གི་ ཉེ་གནས་སྦེ་མཐུན་འགྱུར་བཟོ་ཡོད་པའི་ཐོན་རིམ་ཅིག་ཨིན། དེ་གིས་ཆ་ཚང་སྦེ་སྐད་བསྒྱུར་འབད་ཡོད་པའི་ལག་ལེན་པའི་ངོས་འདྲ་བ་ཚུ་སྟོནམ་ཨིན་ དེ་ལས་ རྫོང་ཁའི་སྐད་ཡིག་གློག་རིག་ནང་བཙུགས་ནིའི་དོན་ལུ་ རྒྱབ་སྐྱོར་བྱིནམ་ཨིན། དེ་ཡང་ གཞི་རྩའི་ལཱ་ དཔེར་ན་ ཡིག་སྦྱོར་འབད་ནི་ ཤོག་ཁྲམ་ གསལ་སྟོན་ གློག་འཕྲིན་གཏང་ནི་ ཝེབ་བརྡ་འཚོལ་འབད་ནི་ ཁ་སླབ་ནི་ལ་སོགས་པ་ཚུ་ཆ་མཉམ་ རྫོང་ཁའི་ནང་འབད་བཏུབ་ཨིན།
- རྫོང་ཁ་ལི་ནགས་འདི་ སི་ཌི་ལས་ཐད་ཀར་དུ་གཡོག་བཀོལ་བཏུབ་མི་དང་ གདམ་ཁའི་ཐོག་ ཁྱོད་རའི་ཧརཌི་ཌིཀསི་གུ་གཞི་བཙུགས་འབད་བཏུབ་མི་ དེང་སང་དང་སྦྱོང་ཚན་ལི་ནགསི་གི་རིམ་ལུགས་ཅིག་ཨིན།
- རྫོང་ཁ་ལི་ནགསི་འདི་ ང་བཅས་རའི་མི་མང་གི་དགོས་མཁོ་ལུ་ཆེད་དམིགས་འབད་དེ་ བཀོད་སྒྲིག་/གོང་འཕེལ་འབད་ཡོདཔ་ཨིན།
- རྫོང་ཁ་ལི་ནགསི་འདི་ ཌེ་བི་ཡཱན་དང་མོར་ཕིཀསི་ལུ་གཞི་བཞགཔ་ཨིན་ དེ་ཡང་ ཁོང་རའི་ཁྱད་རྣམ་དྲག་ཤོས་ཚུ་གི་ཁེ་ཕན་ཚུ་བལྟ་སྟེ་འབདཝ་ཨིན་ དེ་ལས་ བདག་དབང་ཡོད་པའི་དེང་སང་གོང་འཕེལ་ལག་ཆས་ཚུ་ཁ་སྐོང་རྐྱབས་ཨིན་ཟེར་བའི་དོན་ཨིན།
གསལ་གཞིའི་པར་ཚུ་
རྫོང་ཁ་ལི་ནགསི་ལག་ལེན་འཐབ་ཐངས་
- རྫོང་ཁ་ལི་ནགསི་གི་དངོས་མཐོང་སི་ཌི་འདི་ ཁྱོད་རའི་གློག་རིག་གུའི་ སི་ཌི་-རོམ་/ཌི་བི་ཌི་འདྲེན་འཕྲུལ་འདི་ནང་བཙུགས་ཞིནམ་ལས་ རིམ་ལུགས་འདི་བུཊི་འབད། རྫོང་ཁ་ལི་ནགསི་འདི་འགོ་བཙུགས་འོང་། དགོས་མཁོ་ཡོདཔ་ཨིན་པ་ཅིན་ སི་ཌི་-རོམ་འདྲེན་འཕྲུལ་འདི་བརྒྱུད་དེ་ བུཊི་འབད་ནིའི་དོན་ལས་ ཁྱོད་རའི་བི་ཨའི་ཨོ་ཨེསི་རིམ་སྒྲིག་འབད།
- རྫོང་ཁ་ལི་ནགསི་འདི་ བུཊི་དཀར་ཆག་འདི་གུ་ འོས་ལྡན་སྐད་ཡིག་གདམ་ཁ་རྐྱབས་ཐོག་ ཨིང་ལིཤ་ཡང་ན་རྫོང་ཁ་ནང་འགོ་བཙུགས་བཏུབ། རེ་འདོད་ཡོདཔ་ཨིན་པ་ཅིན་ རྫོང་ཁ་ལི་ནགསི་འདི་ ཁྱོད་རའི་ཧརཌི་ཌིཀསི་གུ་ལུ་མགྱོགས་པ་དང་འཇམ་ཏོང་ཏོ་སྦེ་ འགོ་བཙུགས་བཏུབ།
- ཌེཀསི་ཊོཔ་དཀར་ཆག་བརྒྱུད་དེ་ ཧརཌི་ཌིཀསི་གཞི་བཙུགས་གདམ་ཁ་འདི་ལག་ལེན་འཐབ།
ང་བཅས་ཀྱིས་ག་ཅི་སྦེ་ ལི་ནགསི་གདམ་ཁ་རྐྱབས་སྨོ?
- ལི་ནགསི་བཟུམ་མའི་ རང་དབང་བཀོལ་སྤྱོད་རིམ་ལུགས་ཚུ་ གོང་འཕེལ་འགྱོ་བའི་བསྒང་གི་རྒྱལ་ཁབ་ཚུ་གི་དོན་ལུ་ ཁེ་ཕན་ལེ་ཤ་ཡོདཔ་ཨིན། ད་རེས་ནངས་པའི་མཉེན་ཆས་ཐུམ་སྒྲིལ་མང་ཤོས་རང་ ནུབ་ཁ་ཐུག་ལུ་བཟོ་སྟེ་ ཟད་འགྲོ་གཏང་ཚུགས་པའི་ཚད་བཟུང་ཚུ་ རྩ་བ་ལས་སོ་སོ་ཨིན་མི་ གོང་འཕེལ་འགྱོ་བའི་བསྒང་གི་རྒྱལ་ཁབ་ཚུ་ནང་ བཙོངམ་ཨིན། འ་ནི་དཀའ་ངལ་འདི་ ལི་ནགསི་དང་གཅིག་ཁར་མི་འབྱུང་ ག་ཅི་སྦེ་ཟེར་བ་ཅིན་ འདི་སྟོང་པ་ཨིན།
- ལི་ནགསི་གི་དྲང་པོའི་རང་བཞིན་འདི་གྱིས་ གཙོ་བོ་སྦེ་ཚད་བཟུང་འབད་ཡོད་པའི་ཐབས་ལམ་ཚུ་ལས་ ལེ་ཤ་གིས་ལམ་སྲོལ་གྱི་ཚོར་ཅན་ཨིན་མི་ཐབས་ལམ་ནང་ ལག་ལེན་པའི་ངོས་འདྲ་བ་སྲོལ་སྒྲིག་འབད་ནིའི་དོན་ལས་ ཉེ་གནས་སྐད་ཡིག་གི་སྡེ་ཚན་ཚུ་འབད་བཅུགཔ་ཨིན། དེ་འབདཝ་ལས་ང་བཅས་ཀྱིས་ ལི་ནགསི་འདི་ འབྲུག་གི་ཁ་སྐད་གློག་རིག་ནང་བཙུགས་ནིའི་དགོས་མཁོ་ཚུ་གི་དོན་ལས་ ཡིད་འཕྲོག་ཚུགས་པའི་ཡུན་རིང་གི་ཐབས་ཤེས་དྲག་ཤོས་ཅིག་ཨིན། ང་བཅས་ཀྱིས་ བཟོ་མི་ཚུ་དང་གཅིག་ཁར་ མཉེན་རིམ་འདི་གི་ཡོངས་གྲགས་དང་འཁྲིལ་ གཞན་མི་རང་དབང་བཀོལ་སྤྱོད་རིམ་ལུགས་ལས་ ལི་ནགསི་འདི་གདམ་ཁ་རྐྱབས་ཡོདཔ་ཨིན།